വേനല് മഴ: 2010\nഅതെന്താ നീ കരയാത്തെ?\nസ്നേഹമില്ലാത്തവന്റെ കണ്ണില് കണ്ണുനീര് ഉണ്ടാകില്ല, കണ്ണുനീര് ഇല്ലാതെ ഞാന് എങ്ങനെ കരയും.\nഅപ്പൊ നീ ആരെയും സ്നേഹിക്കുന്നില്ലേ ?\nനിന്റെ മാതാപിതാക്കളെ ?\nകടപാട് , തീര്‍ത്താല് തീരാത്ത കടപാട്.\nഅത്ഭുതം, ഒരു കൊച്ചു കുട്ടിയെ പോലെ ഞാന് ഇന്നും അത് കണ്ടു അത്ഭുത പെടുന്നു.\nനിനക്ക് മുഴു വട്ടാണ്.\nPosted by Vipin vasudev at 9:36 PM\nLabels: എന്റെ ഭ്രാന്ത്\nഒരു മഴയുടെ നൊബരം.\n" ജോസേട്ടാ , ഒരു ചായ "\n" ഉണ്ണി ഞാന് ഒരു ന്യൂസ് കേട്ടല്ലോ , നീ ഇവിടന്ന് പോവണോ ? ".\n"അപ്പൊ അറിഞ്ഞു ല്ലേ , ഈ ഒരു മാസം കൂടെ ഇവിടെ കാണു ട്ടോ. നല്ല ഒരു ഓഫര് കിട്ടി , എന്നാ പിന്നെ പോകാം എന്ന് വച്ചു".\n"ചെലവ് ചെയ്യണം ട്ടോ "\n" അതൊക്കെ ചെയ്യാം ചേട്ടാ , ഇപ്പൊ ഒരു ചായ എടുക്കു..."\nപുറത്തു മഴയുടെ ശക്തി കൂടി വരുന്നു.\n"എവിടന്നാ ഇപ്പൊ ഇങ്ങനെ ഒരു മഴ" .\n"ബാംഗ്ലൂര് -ലെ മഴ അങ്ങനലെ ഉണ്ണി , എപ്പളാ വരാന്ന് ആര്‍ക്കും പറയാന് പറ്റില്ല"\nചായയും കുടിച്ചു പുറത്തെ മഴയിലേക്ക് നോക്കി ഇരിക്കുമ്പോള് എന്റെ മനസ് കാലങ്ങള്‍ക്ക് പിന്നിലേക് സഞ്ചരിക്കുകയായിരുന്നു.\nഒരു കാല വര്‍ഷത്തിന്റെ പകുതിയില് ആയിരുന്നു എന്റെ കലാലയ ജീവിതത്തിന്റെ ആരംഭം. അന്ന് ആദ്യമായി ഞാന് കലാലയത്തിന്റെ പടികള് ചവിട്ടി കയറുമ്പോള് പെയ്ത മഴ ഇന്നും എന്റെ മനസ്സില് നിര്‍ത്താതെ പെയ്യുന്നു.\n"നവാഗതര്‍ക്ക് സ്വാഗതം " എന്ന് എഴുതിയിരുന്ന ബാനറുകള് മഴയില് നനഞ്ഞു കുതിര്‍നിരുന്നു. പുതിയ വിദ്യാര്‍ഥികളെ സ്വാഗതം ചെയ്യാന് നടത്തിയ സമ്മേളനം ഓടി റ്റോറിയത്തില് നടകുകയാണ്. മഴയില് നനഞ്ഞു ഞാനും അവിടേക്ക് കയറി. ആകെ നനഞ്ഞു നിന്നതിനാല് അകത്തു ഒഴിഞ്ഞു കിടന്നിരുന കസേരകളെ അവഗണിച്ചു , വാതിലിനു അരികെ പുറത്തു പെയ്തിറങ്ങുന്ന മഴയെ നോകി ന്ല്‍ക്കുകയായിരുന്നു.\nമഴയില് നിന്ന് രക്ഷ പെട്ട് ഒരു പെണ്‍കുട്ടി എന്റെ കാഴ്ചക്ക് മറയായ് അകത്തേക്ക് കയറി, അവള് ആകെ നനഞ്ഞിരുന്നു. മുഖത്തേക്ക് വീണു കിടന്ന നനഞ്ഞ മുടി അവള് ഭംഗിയായി ഒതുകി വച്ചു. കണ് പീലികളില് തങ്ങിനിന്ന മഴതുളികള് വൈരം പോലെ തിളങ്ങുന്നുണ്ടായിരുന്നു. വിടര്‍ന്ന കണ്ണുകളും , വീതിയുള്ള നെറ്റി -യുമുള്ള ആ മുഖം എന്നെ വലാതെ ആകര്‍ഷിച്ചു.\nതുടര്‍ന്നുള്ള നാളുകളില് ഞങ്ങള് നല്ല സുഹൃത്തുക്കള് ആയി. പിനീടെന്നോ എന്റെ മനസ്സില് അവളുടെ സ്ഥാനം ഒരു സുഹൃത്തിനേകാള് വലുതാണ് എന്ന് തിരിച്ചറിഞ്ഞ നാള് അവള് എന്നില് നിന്നകന്നു.\nകലാലയ ജീവിതത്തിന്റെ അവസാന നാളുകളില് ക്യാമ്പസ് -ന്റെ വാക മരച്ചുവട്ടില് വച്ചു ഞാന് അവളോട് ചോദിച്ചു , നീ എന്തിനെനില് നിന്നകന്നു. മൗനം മാത്രം ബാക്കി വച്ച് അവള് നടന്നകലുമ്പോള് ഞാന് മനസിലാകിയിരുന്നു. സൗഹാര്‍ദ്ദം എന്ന വാക്കിനു പ്രണയ തേകാള് ആഴ- മുണ്ടെന്നു.\n" ഉണ്ണി , നീ സ്വപ്നം കാണുകയാണോ ? "\n" മാനേജര് നിന്നെ അനോഷിക്കുനുണ്ട് , സെര്‍വര് -ല് എന്തോ പ്രശ്നം ... വേഗം ചെല്ല്"\nവീണ്ടും തിരക്കിന്റെ ലോകത്തേക്ക് നടന്നു കയറുമ്പോള് പുറകില് മഴയുടെ സംഗീതം ഒരു നൊമ്പരമായ് പെയ്തിറങ്ങുകയായിരുന്നു...\nPosted by Vipin vasudev at 11:29 AM\nഒരു ഡിസംബറിന്റെ ഓര്‍മ്മയ്ക്ക്\nഡിസംബറിലെ ഒരു തണുപ്പുള്ള പ്രഭാതത്തില് പുതപ്പിനുള്ളില് ചുരുണ്ട് കൂടി കിടന്നു ഉറങ്ങുവായിരുന്നു ഞാന്.\n" അനുരാഗ വിലോചിതനായി,\nപടിമേലെ നില്‍ക്കും ചന്ദ്രനോ തിടുക്കം..\nപല നാളായ് താഴെ ഇറങ്ങാന്..."\n"എടാ പട്ടി നിന്റെ മൊബൈല് കിടന്നു ചിലക്കുന്ന കേട്ടിലെ ? നീ അത് എടുക്കുന്നോ അതോ ഞാന് എടുത്തു പള്ളേല് കളയണോ."\n"ആരാട.. ഈ കൊച്ചു വെളുപ്പാന് കാലത്ത് മനുഷ്യനെ ബുദിമുട്ടിക്കാന് വിളിക്കുന്നെ? "\n"സമയം ഒബത് കഴിഞ്ഞു നിനക്ക് വെളുക്കാന് ഇനീം നേരം ഉണ്ടല്ലോ , ഞാന് ഓഫീസില് പോവാ... ദേ അത് വീണ്ടും അടിക്കുന്നു. എടുത്തു നോക്കടാ ആരാന്നു"\nപുതപ്പു മാറ്റാതെ മൊബൈല് തപ്പി എടുത്തു ചെവിക്കു മുകളിലേക്ക് വച്ചു.\n"ഹല്ലോ ആരാത് ?"\n" ഉണ്ണി, ഇത് ഞാനാ ജെഫ്ഫ് "\nകര്‍ത്താവേ .. മാനേജര് ആയിരുന്നോ? ഹോളണ്ടില് സുര്യന് ഉദിച്ചു കാണത്തില്ലലോ.. ഇങ്ങേര്‍കെന്താ ഉറക്കം ഒന്നും ഇല്ലേ?.\n"ഉണ്ണി, നിന്റെ ഹോലണ്ടിലെക്കുള്ള വിസയുടെ കാലാവധി കഴിഞ്ഞോ?"\n"അറിയില്ല സാര്, ചിലപ്പോ കഴിഞ്ഞു കാണും.. നോക്കിയിട്ട് പിന്നെ പറഞ്ഞാല് പോരെ?"\n"പറ്റത്തില്ല, നീ ഇപ്പൊ തന്നെ നോക്കണം, ഇവിടെ ഒരു പ്രശ്നം ഉണ്ട്. നീ ഇന്ന് തന്നെ വരണം"\n" സാര് ഞാന് വരണോ, ഈ ആഴ്ച നാട്ടില് പോകാന് ലീവ് ചോദിച്ചിരുന്നു..."\n"നിന്റെ ലീവ് ഒക്കെ ക്യാന്‍സല്... നീ ഇവിടെ വന്നെ പറ്റു, പറ്റിയ അടുത്ത വണ്ടിക്കു തന്നെ കേറിക്കോ"\nപുള്ളി ഫോണ് കട്ട് ചെയ്തു.\n"അപ്പൊ ലീവും പോയി..അതൊരുമാതിരി ചെയ്തതായി പോയെന്റെ മാനേജര് സാറേ."\n"ആരാടാ ബാത്ത് റൂമില് " എന്നും ചോദിച്ചോണ്ട് ഞാന് ബാത്ത് റൂമിലേക്ക് ഓടി.\nമൂടി പുതച്ചു കിടന്നവന് ഉടുതുണി സ്ഥാനത് ഉണ്ടോ എന്ന് പോലും നോക്കാതെ ഓടുന്ന കണ്ടു സഹമുറിയന്റെ ചോദ്യം.\n" എന്താടാ? എങ്ങോട്ടാ ഇത്ര വേഗത്തില് ?"\n"ഒന്ന് ഹോളണ്ട് വരെ "\n"എന്താ ? " കാര്യം മനസിലാകാതെ അവന് വാ പൊളിച്ചു നിന്നു.\n"പണി കിട്ടി അളിയാ.. പണി കിട്ടി . ഒരു എട്ടിന്റെ പണി..."\nവേഗം കാര്യങ്ങള് തീര്‍ത്തു ഓഫീസിലേക്ക് വച്ചു പിടിപ്പിച്ചു. നേരെ H R ന്റെ റൂമില് എത്തി.\n"ഉണ്ണി, മാനേജര് വിളിച്ചാരുന്നു, നിന്റെ ഫ്ലൈറ്റ് ടിക്കറ്റ് റെഡി ആയിട്ടുണ്ട്, പക്ഷെ ഡയറക്റ്റ് ഫ്ലൈറ്റ് ഇല്ല. ബാംഗ്ലൂര് നിന്നു ഡല്‍ഹി പിന്നെ അവിടന്നു നല്ലേ രാവിലെ രണ്ടു മണിക്ക് ഹോലണ്ടിലേക്ക്. "\n"ടിക്കറ്റ് മാത്രേ ഉള്ളോ ? അപ്പൊ പുട്ടടിക്കാനുള്ള കാശ് ആരുതരും?"\n"അതൊക്കെ തരാടാ, നീ ആക്രാന്തം കാട്ടാതെ. നീ ഡ്രസ്സ് ഒക്കെ പായ്ക്ക് ചെയ്തോ ? നാല് മണിക്കാ ഡല്‍ഹിക്കുള്ള ഫ്ലൈറ്റ്. "\n"പിന്നെ .. ഡ്രസ്സ് പായ്ക്ക് ചെയ്യുന്നു? കാലത്തേ എന്തെങ്കിലും കഴിക്കാന് ഉള്ള സമയം പോലും കിട്ടിയില്ല. ഇനി പാക്കിംഗ് ഒന്നും ഇല്ല ! ഉള്ളതൊക്കെ ഒരു ബാഗില് എടുത്തിട്ടു പോകും, അത്രതന്നെ."\n"എന്നാ നീ താഴെ കാഫിട്ടെരിയയില് പോയി വലതും കഴിചിച്ചിട്ടു വാ. ഞാന് അപ്പോളേക്കും പേപര് എല്ലാം ശെരിയാക്കി വക്കാം."\nവയറ്റില് കാറ്റ് കയറുന്നതിനു മുമ്പ് നേരെ കാഫിട്ടെരിയയിലേക്ക് വച്ച് പിടിപ്പിച്ചു.\n"ചേട്ടാ, ചൂടായിട്ടു രണ്ടു ദോശ വേഗം എടുത്തേ "\n"എന്താ ഉണ്ണി കാലത്തേ തന്നെ, നിന്നെ ഈ ടൈമില് ഓഫീസിലെ കാണാറില്ലലോ ... "\n"എന്ത് ചെയ്യാനാ ചേട്ടായി ഇനി പത്ത് ദിവസത്തേക്ക് എന്നെ ഇന്ത്യയിലേ കാണത്തില്ല "\n"എന്താടാ പണി കിട്ടിയോ "\n"കിട്ടി അണ്ണാ കിട്ടി നല്ല എട്ടിന്റെ പണി "\nഎന്തോ ഇന്ന് ദോശക്കു നല്ല സ്വാദ് , ഇനി ഇത് പോലെ വല്ലതും കിട്ടനെ പത്ത് ദിവസം കഴിയണ്ടേ. കഴിഞ്ഞ തവണ ഹോളണ്ടില് ചെന്ന് അവിടത്തെ സാന്‍ഡ് വിച്ചും ഉരുള കിഴങ്ങും കഴിച്ചു മടുത്തു. അന്ന് ഓഫീസില് ഉള്ള ആരോ പറഞ്ഞ അവിടത്തെ ഒരു ഇന്ത്യന് ഹോട്ടലില് ഒന്ന് കയറിയതിന്റെ ഏന്നക്കേടു ഇപ്പോളും മാറിയിട്ടില്ല. ബിരിയാണി എന്നും പറഞ്ഞു കൊണ്ടുവന്നു വച്ച സാധനം കുറച്ചു കഴിച്ചപോ തന്നെ വാളുവക്കാന് തോന്നി. പച്ച ചോറില് മസാല പുരട്ടി വേവാത്ത ചിക്കന് ഇട്ട ഒരു സാധനം. ഇവിടെ എങ്ങാനും ആയിരുന്നെ അത് ഉണ്ടാക്കിയവനെ കൊണ്ട് തന്നെ അത് മുഴുവന് കഴിപ്പിചേനെ. ഭാഷ അറിയാന് പാടില്ലാത്ത സ്ഥലമല്ലേ , എന്തിനാ വെറുതെ ഡച്ച് കാരുടെ തല്ലു മേടിച്ചു വീട്ടില് കൊണ്ടുപോകുനെ എന്ന് വിചാരിച്ചു മാത്രം ഒന്നും മിണ്ടാതെ ഇറങ്ങി പോന്നു.\nപേപ്പര് വര്‍ക്ക് എല്ലാം ശരിയാക്കി ഓഫീസില് നിന്ന് ഇറങ്ങുമ്പോള് സമയം ഒന്ന് . സഹമുറിയന്റെ കാറില് നേരെ ബാംഗ്ലൂര് ഇന്റര്‍നാഷണല് എയര് പോര്‍ട്ട് -ലേക്ക് . ഡൊമെസ്റ്റിക്ക് ഫ്ലൈറ്റ് ആയകൊണ്ടാകും ഒരു ബോഞ്ചി വെള്ളം മാത്രം തന്നു എയര് ഹോസ്റെസ്സ് നമ്മളെ പറ്റിച്ചു. ഡല്‍ഹി എത്തിയിട്ട് ഒന്ന് ചൂടാക്കം എന്ന് സമാധാനിച്ചു കിടന്നുറങ്ങി.\nഡല്‍ഹിയില് നല്ല തണുപ്പാണ്, എയര് പോര്‍ട്ട് ന്റെ പുറത്ത് വന്നു ഒരു സിഗരറ്റ് എടുത്തു കത്തിച്ചു. ഇരുപത്തു പായ്ക്ക് ആണ് ബാംഗ്ലൂരില് നിന്ന് വാങ്ങി ബാഗില് വച്ചേക്കുന്നെ, ഹോളണ്ടില് നിന്ന് സിഗരറ്റ് വാങ്ങിച്ചാല് ഞാന് കുടുംബം വിക്കേണ്ടി വരും. നാളെ രാവിലെ രണ്ടു മണി വരെ സമയം ഉണ്ട് , ടാക്സി വിളിച്ചു നേരെ ഒരു ഹോട്ടലില് പോയി റൂം എടുത്തു. ഒന്ന് കുളിച്ചു ഫ്രഷ് ആയി , ടീ വീ ചാനല് കളിലൂടെ ഒരു ഒറ്റ പ്രദിക്ഷണം നടത്തി, അപ്പോളേക്കും ഡ്രൈവര് കാറുമായി വന്നു. വീണ്ടും എയര് പോര്‍ട്ട് -ലേക്ക് .\nഹോളണ്ടിലെക്കുള്ള യാത്ര സുഖമായിരുന്നു. ഫ്ലൈറ്റ് -ല് നിന്ന് കിട്ടിയ ബിയര് എല്ലാം ചുമ്മാ ഗുമ ഗുമ ന്നു അടിച്ചു ഒറങ്ങി പോയതുകൊണ്ട് ആമ്സ്റെര് ഡാമില് എത്തിയതറിഞ്ഞില്ല.\nപാസ് പോര്‍ട്ട് കണ്ട്രോള് -ല് നല്ല തിരക്ക് , എന്റെ ഊഴം ആവുനതും കത്ത് അവിടെ കുറ്റിയടിച്ച് നിന്നു . നല്ല നല്ല ചരക്കു പെണ്ണുങ്ങള് ഒരുപാടുള്ള സ്ഥലം ആണല്ലോ വെറുതെ നിക്കുമ്പോള് ഒരു നയന സുഖം ആയിക്കോട്ടെ എന്ന് വിചാരിച്ചു ഒരണത്തെ പോലും വിടാതെ കണക്കെടുതോണ്ടിരിക്കുവയിരുന്നു. എവിടന്നോ ഒരു പോലീസ് കാരന് ( എയര് പോര്‍ട്ട് സെക്യൂരിറ്റി എന്നും പറയാം ) വന്നു എന്റെ പാസ് പോര്‍ട്ട് മേടിച്ചു നോകീട്ടു അയാളുടെ പുറകെ ചെല്ലാന് പറഞ്ഞു.\nപണിയായോ എന്റെ കര്‍ത്താവെ. വായ്നോട്ടം ഒക്കെ ഒരു കുറ്റമാണോ? എന്നെ പുള്ളിക്കാരന് ഒരു മുറിയില് കൊണ്ട് പോയി ഇരുത്തി , എന്നിട്ട് ഒരു തോക്കെടുത്ത് മേശയുടെ മുകളില് വച്ചു, ഇത്രേം കൂടി ആയപ്പോ എന്റെ സകല ധൈര്യവും പമ്പയും പിന്നെ മണി മലയാറും കടന്നു. ഇനി ഞാന് വല്ല തീവ്രവാദി ആണെനെങ്ങനും ഇവര്‍ക്ക് തോന്നികന്നുമോ. ജന്മന ഒരു ചെറിയ കള്ളലക്ഷണം മുഖത്ത് ഉണ്ടെന്നും , അത് മുഖത്ത് മാത്രേ ഉള്ളെന്നും ഞാന് ഒരു പാവം ആണെനുമൊക്കെ പറയണം എന്നുണ്ടയിരുന്നു, പക്ഷെ പേടിച്ചിട്ടു പുറത്തേക്കു ശബ്ധത്ത്തിനു പകരം വെറും കാറ്റ് മാത്രമാണ് വന്നത്.\nവെറുതെ വീട്ടില് കിടന്നു സുഖമായി ഉറങ്ങികൊണ്ടിരുന്ന എന്നാ വിളിച്ചുണര്‍ത്തി ജയിലില് ഇടീക്കുമോ. ഒരു നിമിഷം കൊണ്ട് ഞാന് ശെരിക്കു വിയര്‍ത്തു , എന്റെ കാര്യം മൊത്തത്തില് പോകാ. ഇനി അമ്മച്ചി ഉണ്ടാകുന്ന മീന്‍കറി എങ്ങനെ കഴിക്കും, കൂട്ടുകാരുടെ ഒപ്പം എങ്ങനെ സൊറ പറഞ്ഞു വെള്ളമടിക്കും, ഷാജി മെസ്സിലെ ബീഫ് എങ്ങനെ കഴിക്കും .... എനിങ്ങനെ ഒരുപാടു കാര്യങ്ങള് എന്റെ മനസിനെ വിഷമിപ്പിച്ചു. നാളെ നാട്ടിലെ പേപ്പറില് വാര്‍ത്ത വരുമായിരിക്കും , "മലയാളി യുവാവ് ഹോളണ്ടില് ആരെസ്ട്ടില്". നാട്ടിലെ ചാനലുകള് ഇതിനെ പറ്റി ഒരു ലൈവ് ഷോ തന്നെ നടത്തും. അവസാനം എന്റെ കട്ടേം പടവും മടങ്ങും.\nഎന്റെ ചിന്തകള് ഇങ്ങനെ കടും മേടും കയറി ഇറങ്ങി കൊണ്ടിരുന്നു.\n"ഗീഫ് മി ഈന് ബീട്ജെ വാട്ടര് ...." ( സാറേ കുറച്ചു വെള്ളം തരുമോ )\nപോലീസ് കാരന് മനുഷ്യ പറ്റുള്ള കൂട്ടത്തിലാ, പുള്ളി ഒരു ഗ്ലാസ് വെള്ളം കൊണ്ട് വന്നു തന്നു. പിന്നെ അങ്ങോട്ട് ചോദ്യങ്ങളുടെ പൂരമായിരുന്നു. തിരുവമ്പാടിയും പാറമേല് കാവും മാറ്റുരക്കുന്ന പോലെ എന്റെ ചുറ്റിനും മൂന്നാല് പോലീസ് കരിരുന്നു ചോദ്യങ്ങളുടെ അമിട്ടുകള് പൊട്ടിക്കുകയായിരുന്നു.\n"അതെ , ഇല്ല , ഉണ്ടായിരുന്നു, ഇപ്പൊ ഇല്ല , കാണുമായിരിക്കും , എനിക്കറിയത്തില്ല " എന്നിങ്ങനെയുള്ള ഉത്തരങ്ങള് ഞാന് പറയുമ്പോള് ജീവിതത്തില് ഇതുവരെ കാണിക്കാതെ വച്ചിരുന്ന എല്ലാ ബഹുമാവവും ഞാന് അതില് ചേര്‍ക്കാന് ശ്രമിച്ചു . അവസാവം ഞാന് ഒരു പാവം ആണെന്നും , തീവ്രവാദി ആവാനോന്നും എന്നെ കൊണ്ട് പറ്റത്തില്ല എന്ന് മനസിലാകി അവര് എന്നോടു പൊക്കോളാന് പറഞ്ഞു.\nഫ്ലൈറ്റ് വന്നിട്ട് മണിക്കൂര് ഒന്നായിട്ടും എന്നെ പുറത്തേക്കു കാണാതെ വിഷമിച്ചു നിക്കുന്ന മാനേജര് നെ ആണ് പുറത്ത് വന്നപോ കണ്ടത് .\n" ഫ്ലൈറ്റ് എങ്ങിനെ ഉണ്ടായിരുന്നു " മാനേജര് ടെ ചോദ്യം.\n"വളരെ നന്നായിരുന്നു , ബെഗ്രിജ്പ് മി ഈന് സിഗരറ്റ് " - ഒരു സിഗരറ്റ് തന്നെ മാഷെ .\nരാവിലെ സഹമുറിയന്റെ തെറി കേട്ടപോലെ വിചാരിച്ചതാ ഇന്നത്തെ ദിവസം നായ നക്കും എന്ന്.\nഇനി ഹോട്ടെലില് പോയി ഒന്ന് കുളിച്ചു ഫ്രഷ് ആയി കുറച്ചു നേരം റസ്റ്റ് എടുക്കാം എന്ന് വിച്ചരിചിരികും ബോ മാനേജര് ടെ വക ഒരു അമിട്ട് , കൂട്ട വെടിക്ക് അവസാനം പൊട്ടിക്കുന്ന പോലെ .\n"ഉണ്ണി, നമ്മള് നേരെ ഓഫീസിലേക്കാണ് പോകുന്നെ... ഇഷ്യൂ സോള്‍വ് ചെയ്തത് കഴിഞ്ഞിട്ട് വൈകീട്ട് റൂമിലേക്ക് പോകാം."\nഅനുഭവിക്കാനുള്ളത് അനുഭവിച്ചല്ലേ തീരു...\nPosted by Vipin vasudev at 4:05 AM\nLabels: ഓര്‍മ്മകള്, യാത്ര കുറിപ്പ്, ഹോളണ്ട്\nപിള്ളേരെ പിടുത്തക്കാര് വരുന്നുണ്ടേ.. : തൊട്ടാവാടി പൂക്കള് 2\nവയലും അബലങ്ങളും കുളങ്ങളും എല്ലാം നിറഞ്ഞ എന്റെ ഗ്രാമം, തൃപ്പൂണിത്തുറ യ്ക്കടുത്ത് ഏരൂര് എന്ന് വിളിക്കുന്ന എന്റെ കൊച്ചു ഗ്രാമം. അവിടത്തെ ഒരു പഴയ പള്ളികൂടമാണ് തൊണ്ടൂര് കോളേജ്. വെറും നാലാം തരം വരെ ഉള്ള ഈ പള്ളിക്കൂടം എങ്ങനെയാണു കോളേജ് ആയെ എന്ന് ചോദിക്കരുത്. അത് ഇന്നും എനിക്കറിയില്ല. പാവപെട്ടവന്റെ ഈ കോളേജ് വെറും നാലേ നാലു തൂണില് തീര്‍ത്ത ഓല മേഞ്ഞ ഒരു പഴയ കെട്ടിടമാണ്. നന്നായി ഒന്ന് കാറ്റടിച്ചാല് എങ്ങോട്ട് വേണമെങ്കിലും വീഴാം എന്നാ അവസ്ഥ. കാലൊടിയാത്ത ഒരു കസേരയോ ബെന്ച്ചോ എന്തിന്നു ഒരു മൂത്ര പുര പോലും ഇല്ലാത്ത ഈ കോളേജ് ന്റെ ആകെ ഒരു ആശ്വാസം ഉച്ച കഞ്ഞി മാത്രമാണ്.\nകാറ്റും മഴയും ഉണ്ടാകാന് ഇടയുണ്ട് എന്ന് ആകാശവാണിയില് മുന്നറിയിപ്പ് നല്‍കുന്ന ദിവസങ്ങളില് അമ്മമാര് കുട്ടികളെ പളികൂടതിലേക്ക് വിടില്ല. വേനലവധി കഴിഞ്ഞു മഴ തുടങ്ങുമ്പോള് മറ്റു സ്കൂള് കളില് ക്ലാസ്സ് തുടങ്ങും എന്നാല് ഇവിടെ നേരെ തിരിച്ചാണ്. മഴ കാലം മുഴുവന് നമുടെ കോളേജ് അടഞ്ഞു തന്നെ കിടക്കും. അരികെ താമസിക്കുന്ന ആളുകളുടെ വീട്ടില് മഴവെള്ളം കയറിയാല് അവര് കോളേജ് ലേക്ക് താമസം മാറ്റുക പതിവാണ്.\nനമ്മുടെ ഈ പളികൂടത്തില് ആകെ നാല് ക്ലാസുകള്, ഓരോന്നിലും വിരലില് എണ്ണാവുന്നത്ര കുട്ടികള് മാത്രം പിന്നെ എല്ലാവര്ക്കും കൂടി നാലു സാറുമ്മാര്. പളികൂടതിന്റെ സ്ഥിതി നാള്‍ക് നാള് മോശമാവുന്നത് കണ്ടു കുട്ടികളെ കുറച്ചകലെ യുള്ള കന്യാസ്ത്രീ കളുടെ സ്കൂള് ലേക്ക് മാറ്റി ചേര്‍ക്കാന് പല അച്ഛനമ്മമാരും ഇവിടെ വന്നു തുടങ്ങി. ഈ നില തുടര്‍ന്നാല് തങ്ങളുടെ ജോലി തന്നെ നഷ്ടപെടും എന്ന് കണ്ടു ഹെഡ് മാസ്റ്റര് ജോര്‍ജ് സാറും മറ്റു സാറുമ്മാരും സ്കൂള് മാനേജര് ആയ മത്തായ്യിച്ചന്റെ വീടിലേക്ക് പിടിപ്പിച്ചു.\nമത്തായ്യിച്ചന് നാട്ടിലെ ഒരു പ്രമാണിയാണ് , ധാരാളം കൃഷിയും ഭൂസ്വത്തും ഉള്ള മത്തായിച്ചന് ഉള്ളില് ശുദനും എന്നാല് മുറിവില് ഉപ്പു തേക്കാത്ത അറുപിശുക്കനും ആണ്.\n" എന്റെ ജോര്‍ജ് സാറേ .... പിള്ളേരെ പിടിച്ചോണ്ട് വന്നു പള്ളികൂടത്തില് ഇരുത്താന് ഒന്നും എന്നെ കൊണ്ട് വയ്യ.. നിങ്ങടെ ജോലി പോണ്ടേ നിങ്ങ തന്നെ അത് കണ്ടു പിടിച്ചോണം"\n"എന്നാ നിങ്ങ പോവല്ലേ ... എന്നിക്കൊന്നു കുളിക്കണം.. എടി ഏലിക്കുട്ടിയെ... വെള്ളം ചൂടായില്ലെടി...." എന്നും പറഞ്ഞു പുള്ളികാരന് സ്കൂട്ടായി...\nഅന്ന് മുതല് രാത്രിയും പകലും എന്നില്ലാതെ ജോര്‍ജ് സാറും കൂട്ടരും പിള്ളേരെ പിടിക്കാന് ഇറങ്ങി. രാത്രി പത്ത് മണി കഴിഞ്ഞാലും വീട്ടിലെ വിളക്കെല്ലാം ആണഞ്ഞാലും ... " ചേട്ടാ ഈ വാതില് ഒന്ന് തുറന്നെ ... ഇവിടെ ചെറിയ പിള്ളേര് വല്ലോം ഉണ്ടോ " എന്നും ചോദിച്ചോണ്ട് നില്‍ക്കുന്ന ജോര്‍ജ് സാറിനെ ചിലപ്പോ കണ്ടെനിരിക്കും .\nനാട്ടില് ആളുകള് അടക്കം പറഞ്ഞു തുടങ്ങി " ഇവിടെ പിള്ളേരെ പിടുത്തകാര് ഇറങ്ങിയിട്ടുണ്ടാത്രേ..."\nഅമ്മമാര് കുട്ടികളെ പറഞ്ഞു പേടിപ്പിച്ചു " ദേ ഇതുടെ തിന്നോ ... അല്ലെ ആ പിള്ളേരെ പിടുത്തകാര്‍ക്ക് നിന്നെ കൊടുക്കും..."\nപറബിലെ തുമ്പികള്‍ക്ക് പിന്നാലെ ഓടിയും, കുളത്തില് ചേട്ടന്മാരുടെ ഒപ്പം ചൂണ്ടയിടാന് പോയും ജീവിതം ലളിതമാകി കൊണ്ടിരുന്ന എന്റെ മുന്നില് ഈ പിള്ളേരെ പിടുത്തക്കാര് വന്നു ചാടുന്നത് ഒരു ദിവസം സന്ധ്യക്കാണ്. അന്നും പതിവുപോലെ പാടത്തും വരബിലും കറങ്ങി നടന്നു വീട്ടില് എത്തിയപ്പോ സമയം വൈകി. മുന് വശത്ത് പിതാശ്രീ യുടെ സൈക്കിള് കണ്ടതിനാല് വെറുതെ ചീത്ത കേള്‍കണ്ട എന്ന് കരുതി അടു കള വാതില് വഴി അകത്തേക്ക് കടന്നു. വരാന്തയില് പിതാശ്രീ ആരോടക്കൊയോ സംസാരിക്കുന്നതു കേള്‍ക്കാം. ഇടയ്ക്കു നാമിന്റെ പേര് പറയുന്ന കേട്ടാണ് അങ്ങോട്ട് എത്തി നോക്കാന് തോന്നിയത്. എവിടന്നോ രണ്ടു കൈകള് എന്നെ പൊക്കി എടുത്തു അവരുടെ നടുക്കല് പ്രതിഷ്ടിച്ചു. കണ്ടു പരിചയം ഇല്ലാത്ത മൂന്നാല് മുഖങ്ങള് എന്നെ തന്നെ നോകി ചിരിക്കുന്നു, അറുക്കാന് കൊണ്ട് പോകുന്ന ആടിനെ നോകി കശാപ്പു കാരന് ചിരിക്കുന്ന പോലെ. ഞാന് കരഞ്ഞു കൊണ്ട് അമ്മയുടെ അടുത്തേക്ക് ഓടി.\n"ഇവന്നു5വയസു തികഞ്ഞിട്ടില്ല , അത് കഴിഞ്ഞു പോരെ സ്കൂളില് ചെര്‍ക്കുന്നെ? " പിതാശ്രീ യാണ് ചോദിച്ചത്.\n"അത് സാരമില്ല ചേട്ടാ, അത് വരെ അവന് സ്കൂളില് വന്നിരുന്നോട്ടെ .. ഇവിടെ വെറുതെ ഇരിക്കുനതിലും നല്ലതല്ലേ."\nഎന്റെ രണ്ടു ചേട്ടന് മാരും കന്യത്സ്രീ കളുടെ സ്കൂളില് ആണ് പഠിച്ചത്, ഞാന് എവിടെ പഠിച്ചിട്ടും കാര്യമില്ല എന്ന് പിതാശ്രീ ക്ക് തോന്നിയത് കൊണ്ടോ ? ആ സാറും മാരുടെ കരച്ചില് കണ്ടിട്ടോ.., എന്തോ ഞാനും അങ്ങനെ തൊണ്ടൂര് കോളേജ് ന്റെ പടി ചവിട്ടി.\nആദ്യത്തെ5മാസം ഞാന് അവിടെ നിന്നും മാറി പോയ എല്‍ദോ എന്ന ഒരു കുട്ടിയുടെ പേരില് ഒന്നാം തരത്തില് പഠിച്ചു. എനിക്ക് സങ്കടം വന്നത് എന്നെ മാത്രം തനിച്ചാക്കി ഭാകി എല്ലാവരും രണ്ടാം തരത്തിലേക്ക് പോയപോഴാണ്. ഉണ്ണി എന്ന എന്റെ പേരില് വീണ്ടും എനിക്ക് ഒന്നാം തരത്തില് പഠിക്കേണ്ടി വന്നു .\nതൊണ്ടൂര് കോളേജ് ഇന്നും അവിടെയുണ്ട് , പൊളിയാറായ ആ പഴയ കെട്ടിടത്തിന്റെ സ്ഥാനത് ഇന്ന് പുതിയ കെട്ടിടമാണ്. അവിടെ എത്തുമ്പോള് ഓര്‍മ്മകള് എന്നെ വീണ്ടും ആ പഴയ കാലത്തേക്ക് കൂട്ടികൊണ്ട് പോകും.\nPosted by Vipin vasudev at 10:20 AM\nLabels: എന്റെ ഭ്രാന്ത്, ഓര്‍മ്മകള്, കഥ\nLocation: Tripunithura, Kerala, India\nമറുപടി ഇല്ലാത്ത കത്ത്.\nനിനക്ക് ഞാന് എഴുതാന് തുടങ്ങിയിട്ട് കാലം ഏറെയായി,\nഇതു വരെ ഒരു മറുപടി പോലും എനിക്ക് കിട്ടിയിട്ടില്ല.\nകാലം എത്ര കഴിഞ്ഞാലും നീ എവിടെയാണെങ്കിലും,\nഎന്റെ കത്തുകള് നിന്നെ തേടി വരും.\nഇനി എത്ര വേനലും മഴയും ഞാന് കാത്തിരിക്കണം,\nനിന്റെ ഒരു മറുപടിക്കായ്.\nഈ വലിയ ലോകത്തില് എവിടെയോ ഇരുന്നു നീ എന്റെ കത്തുകള് വായിക്കുന്നു എന്ന പ്രതീക്ഷയില് ഞാന് ഇന്നും നിനക്ക് എഴുതുന്നു.\nPosted by Vipin vasudev at 6:42 AM\n" പട്ടു പാവാടയുടുത് ഈറന് മുടിയില് തുളസി കതിര് ചൂടി ,\nനെറ്റിയില് ഒരു ചന്ദന കുറിയുമായ്\nരാവിലെ അമ്പലത്തില് നിന്നും വരുന്ന\nആ പഴയ പെണ്‍കുട്ടിയെ ഞാന് ഇന്നും ഇഷ്ടപെടുന്നു... "\nഇന്നും ഞാന് ഒരു പഴഞ്ചന് മലയാളി തന്നെ...\nPosted by Vipin vasudev at 7:04 AM\nമലയാള സിനിമയും ഞാനും\nഞാന് മലയാള സിനിമ എടുക്കുകയാണെങ്കി ഇടാന് വച്ചിരിക്കുന്ന ചില പേരുകള്.\n1) കിടന്ന പായ കാണാനില്ല.\nകഥ : ഒരു രാത്രി കിടന്നുറങ്ങിയ പായ പിറ്റേന്ന് രാവിലെ കാണാതാവുകയും അതിനെ കുറിച്ച് അന്യോഷിക്ക്യാന് സിബിഐ യെ കൊണ്ടുവരുന്നു എന്നതാണ് മൂല കഥ.\nമുന് സി ബി ഐ സിനിമകളിലെ പോലെ ഡമ്മി ടു ഡമ്മി, ഡമ്മി ടു പായ പോലുള്ള പ്രേഷകരെ ഹരം കൊള്ളിക്കുന്ന ഡയലോഗുകള് സിനിമയില് ഉണ്ടാകും.\nസിബിഐ യുടെ മ്യൂസിക് A R രഹുമാനെ കൊണ്ട് റീ മിക്സ് ചെയ്യിക്യാനും ആലോചനയുണ്ട്.\nCBI ഓഫീസര് ആയി മമ്മുട്ടി ആയിരിക്കും അഭിയയിക്കുക.\nബാക്കി ടിക്കറ്റ് എടുത്ത് കാണുക.\n2) അമ്മായിഅപ്പനും മരുമോനും.\nകഥ : ഇതു വളരെ വ്യത്യസ്തമായ ഒരു കഥയാണ്. നമ്മുടെ നാട്ടില് നടക്കുന്ന അമ്മായിഅപ്പന് പോരിനെ കുറിച്ചാണ് ഈ സിനിമ.\nസമൂഹത്തില് നിലനില്കുന്ന പുരുഷ പീഠനത്തെ ഈ സിനിമയിലൂടെ ചോദ്യം ചെയും എന്നുള്ളത് കൊണ്ട് ഈ സിനിമ കേരളത്തില് ഒരു വിവാദം സൃഷ്ടിക്കും എന്ന് കരുതുന്നു.\nപുരുഷ ധനം പോലുള്ള ദുരാചാരങ്ങള് കേരളത്തില് നിന്ന് തുടച്ചു മാറ്റാന് ഈ സിനിമ ഒരു പ്രചോദനം ആകും എന്നും വിശ്വസിക്കുന്നു.\nPosted by Vipin vasudev at 10:04 AM\nLabels: എന്റെ ഭ്രാന്ത്, മലയാള സിനിമ\nകമ്പ്യൂട്ടറും ഞാനും... പിന്നേം ഞാനും.\nഎന്റെ പത്താം ക്ലാസിലെ പരീക്ഷ കഴിഞ്ഞ സമയം, ഇനി മൂന്നു മാസത്തെ സുഗവാസം പതിനൊന്ന് മണി വരെ മൂടിപുതചുള്ള ഉറക്കം, മ്രഷ്ടാഗബോജനം, ഇഷ്ട്ടം പോലെ ടീവി കാണല് എന്നിവയൊക്കെ സ്വപ്പനം കണ്ടു നടന്ന എന്നോട് പിതാസ്രീയുടെ ചോദ്യം.\n" ഇനി എന്താ പരുപാടി, സമയം വെറുതെ കാളകളിച്ചു കളയാനാണോ ഉദേശം? "\n"അങ്ങനെ ഒന്നും ഇല്ലാ... എന്തെങ്കിലും ചെയണം".\nആ ചോദ്യത്തിന്റെ പിന്നിലെ അപകടം നാം അതു അപ്പഴേ ഗ്രഹിചിരിക്കുന്നു, നമ്മുടെ ഈ അവദികാലം കുളമാക്കാന് ആണ് പരുപാടി. മുടിയനായ ഈ പുത്രനെ ഒരു പാടം പടിപ്പിക്കുക എന്ന ഒരു ഗൂട ലക്ഷ്യവും ആചോദ്യത്തിനു പിന്നില് ഉണ്ട്.\nഞാന് തന്നെ എന്നെ പൊക്കി പറയുകയാണ് എന്നു തോന്നരുത്, എന്റെ രണ്ടു ചേട്ടന് മാരെ പോലെ ആയിരുന്നില്ല നാം. അവര് രണ്ടു പേരും പപ്പയുടെ വാഴ ക്രിഷിയില് നല്ലത്തു പോലെ സഹായിചിരുന്നു എന്നാല് നാം നിലത്തു കിടക്കുന്ന ഒരു ഇല മറിച്ചിടില്ല.\nപപ്പ കഴിഞ്ഞ ദിവസം ബ്ലോക്കില് നിന്നു പുതിയ വാഴക്കണു വാങ്ങാന് പോകുന്ന കണ്ടപോഴെ ഞാന് ഇതു മനസിലാകേണ്ടതായിരുന്നു. ഇനി വാഴ്ക്കു കുഴി യെടുക്കല്, വാഴ നടല്, വെള്ളമൊഴിക്കല്, കള പറിക്ക്യല്, വളമിടല് തുടങ്ങിയ കലാപരുപാടിക്കള് രാവിലെ മുതല് തുടങ്ങും, ഞാന് പതിനൊന്നു മണിവരെ കിടന്നു ഒറങ്ങിയതു തന്നെ, ടീവി കണ്ടതു തന്നെ, കഴിഞ്ഞ നാലഞ്ജു മാസമായി ഞാനും ടീവിയും തമ്മില് ഒളിച്ച് കളികുവാ ഞാനെങ്ങാനും അതിന്റെ മുന്നില് വന്നുപെട്ടാല് അപ്പൊ അതു തന്നെ ഓഫാകും പിന്നെ അമ്മയുടെ വക ഒരു ശകാരവും "ഇള്ള സമയത്ത് ടീ വി കണ്ടോണ്ട് നിക്കാതെ വലത്തും പടിക്ക്യാന് നോക്ക് ഉണ്ണീ... ",\nഎന്റെ അവദികാലം എന്റെ മുന്നില് കൊഴിഞ്ഞു പോകുന്നതു ഞാന് നിസഹായകനായി നോക്കി നില്‍കേണ്ടിവരും.\n"ഈശ്വരാ ഞാന് ഇനിയെന്തു ചെയ്യും, നീ തന്നെ ഒരു വഴി കാണിച്ചു തരൂ..."\nഅപ്പോ പറഞ്ഞു വച്ചപോലെ ഒരു ഫോണ്, വേറേ ആരും അല്ലാ... എന്റെ ക്ലാസ്സ്മേറ്റാ... അരുണ്‍സി, അതിലെ "സി" അവന്റെ ഇനീഷ്യല് ആട്ടോ.\n" എടാ എന്താ മൂന്നു മാസം നിന്റെ പരുപാടി? "\n" അതെടാ, എന്നെ കുരിശില് കയറ്റാനുള്ള പരുപ്പാടികള് ഇവിടെ നടന്നോണ്ടിരിക്കുവാ.\nഎടാ നിന്റെ അപ്പന് ഇന്നലെ ബ്ലോക്കാപ്പീസില് പോയിരുന്നൊ? നിങ്ങളു വീട്ടില് വാഴവക്കുന്നുണ്ടോ?\nഅല്ലാ വെറുതെ അറിയാന് വേണ്ടീട്ട് ചോദിച്ചത്താ... എന്റെ ഈ വെക്കേഷന് വാഴ കൊണ്ടുപോകൂന്നാ തോന്നണെ"\n"എന്റെ ഫ്ലാറ്റില് എവിടാടാ വാഴവക്ക്യാന് സ്ഥലം, എടാ ഞാന് ഒരു കബ്യൂട്ടര് ക്ലാസ്സില് ചേരാന് തീരുമാനിച്ചു,\nഎടാ ഒറ്റക്കു പോകാന് മേലാ... നീകൂടിചേര് "\n" ഹൊ.. ഈ ഫ്ലാറ്റ് കണ്ടു പിടിച്ചവനെ സമ്മദിക്ക്യണം, ചിലപ്പൊ പുള്ളിക്കാരന്റെ അപ്പനും വാഴക്രിഷി ഉണ്ടായിരുന്നിരിക്കും,\nഅല്ല സഹികെട്ടാണല്ലോ ... ആളുകള് ഓരോന്ന് കണ്ടു പിടിക്കുന്നെ?."\n"എടാ നീ വെറുതെ വളിപ്പെറക്കാത്തെ കാര്യം പറ. നീ വരുന്നോ?"\n" കബ്യൂട്ടര്.... അതു കൊള്ളാമലോടാ... ഇതും പറഞ്ഞ് വാഴ പണീന്ന് മുങ്ങോം ചെയാം....\nപിന്നെ പിതാസ്രീയുടെ കാശു കളയിക്ക്യാന് പറ്റുന്ന ഒരു വഴിയും നമ്മള് മുടക്കരുത്തല്ലോ".\nഞാന് ഒരു മുടിയന് മാത്രമല്ലാ... ഒരു ഒടുക്കത്തെ പുത്രനുമാണേ.. അതുകൊണ്ട് നമ്മള് എന്തു പറഞ്ഞാലും ആദ്യം കുറചു ഒടകു പറയും എങ്കിലും അതു നടത്തി തരും.\nഅങ്ങനെ നാമും അരുണ്‍സിയും കബ്യൂട്ടര് പടിക്ക്യാന് ചേരുന്നതോടെ യാണ് കഥയുടെ രണ്ടാം ഭാഗം ആരംഭിക്കുന്നതു.\nഒരു വിദ്യ പഠിക്ക്യാന് പോകുന്നതല്ലെ, രാവിലെ നേരത്തെ എഴുന്നേറ്റ് കുളിച്ച് , അംബലത്തില് പോയി പ്രാര്‍ത്ഥിച്ച് ഒരു കുറിയൊക്കെ തൊട്ട് നേരെ പഠിക്ക്യാന് പോയി എന്നൊന്നും വിചാരിച്ചേക്കല്ലെ. രാവിലെ അമ്മ ചായയുമായി വന്ന് വിളിക്ക്യാതെ എഴുന്നേകുന്ന പരുപാടി അന്നേയില്ല.\nപിന്നെ ചായയും കൊണ്ട് അരമണിക്കൂര് ടീ വി യുടെ മുന്നില്, അതു കഴിഞ്ഞ് ഇന്ന് കുളിക്കണോ വേണ്ടയോ എന്നു ആലോചിച്ചും കൊണ്ട് അരമണിക്കൂര് വീട്ടില് അങ്ങോട്ടും ഇങ്ങോട്ടും ഉലാത്തല്, അവസാനം മാതാസ്രീടെ കയ്യീന്ന് നാലു ചീത്തയും കേട്ട് കുളിക്ക്യാന് പോകല് ഇതൊക്കെ കഴിഞ്ഞപോളേക്കും സമയം അതിന്റെ പാട്ടിനു പോയിക്കാണും.\nഅന്നും പതിവുതെറ്റിക്ക്യാതെ ഈ കലാപരുപാടിയൊക്കെ കഴിഞ്ഞ് രാവിലത്തെ പ്രാതലും തട്ടി നാം നമ്മുടെ അശ്വത്തിന്റെ പുറത്ത് കയറി ( എന്റെ ബി സ് എ സൈക്കിള് ) ത്രിപ്പൂണിത്തുറക്കു പറപ്പിച്ചു.\nഅവിടെ അരുണ്‍സി കാലത്തേ ഹാജര്, ക്ലാസ്സില് ചെന്നപ്പൊ അവിടെ നിരനിരയായി ഇരിക്കുന്ന് കബ്ബൂട്ടര് ജീ കളെ കണ്ടപ്പോ നാമിന്റെ കണില് നിന്നും അക്ഷരാര്‍ത്തതില് വെള്ളം വന്നു, ആദ്യമായിട്ടാണ് ഈ സാധനം ഇത്ര അടുത്തു കാണുന്നതെ.\nആദ്യദിവസം ആസാധനത്തിന്റെ ചരിത്രം പറഞ്ഞ് ഞങ്ങളെ ബോറടിപ്പിച്ച് കൊന്നു, ആ കത്തി കേകുന്നതിലും ബേദം വീട്ടില് പോയി വാഴക്കു കുഴീ എടുത്താലോ എന്നും നാം ചിന്തിച്ചിട്ടുണ്ട് വേറെ ഒന്നും കൊണ്ടലാ അതും പറഞ്ഞ് രണ്ട് പഴം അധികം അകത്താക്കാലോ...\nഅവിടത്തെ പഠിപ്പുകൊണ്ടും പിന്നെ എന്റെ അനുഭവം കൊണ്ടും ഞാന് പഠിച്ചവിലപിടിപ്പുള്ള ചിലക്കാര്യങ്ങള് ഞാന് പറഞ്ഞുതരാം, ചുമാ അങ്ങനെ ആര്‍ക്കും പറഞ്ഞു കൊടുകാന് പാടുള്ളത്തല്ലാ , എങ്കിലും പറയാം.\nആദ്യം നമുക്ക് കബൂട്ടര് എങ്ങനെ ഓണ് ആക്കാം എന്നു പഠിക്ക്യാം. ഇതിനു അത്യാവശ്യം വേണ്ട ഒരു സംഭവം ആണു കരണ്ട്, ഇങ്ലീഷില് വൈദ്യുതി എന്നും പറയും. അതിലാതെ വെറുതെ ഓണാക്കി കബ്ബ്യൂട്ടര് ചീത്തയായി എന്നു പറഞ്ഞ് ആളെ കൂട്ടരുത് .\nആദ്യം കബ്യുട്ടര്‍ന്റെ വയര് എടുത്തു കരണ്ടില് കുത്തുക, പിന്നെ മോണിറ്റര് എന്നു പറയുന്ന ടീവീ പോലുള്ള സാധനത്തിന്റെ അടുത്തിരുക്കുന്ന ഒരുവലിയ പെട്ടിയില് ഒരു ബട്ടണ് ഉണ്ടാകും അതു പതുകെ ഞക്കുക. അപ്പോ അതിന്റെ അകത്തുനിന്ന് ക്ര്രം ക്ര്രം ക്ര്രം എന്നു ഒച്ച കേള്‍ക്കും, പേടിക്ക്യണ്ടാ... അപ്പോ നമ്മുക്കു മനസിലാക്കാം കംബ്യൂട്ടര് ഓണായി എന്ന്.\nഇനി ആ ഒച്ചയുടെ ഒപ്പം വല്ല പുകയൊ മറ്റോ കണ്ടാല് അപ്പോതന്നെ സംഭവം ഓഫ് ചെയ്തു നാം ഒന്നും അറിഞ്ഞില്ലേ രാമ നാരായാണാ എന്നും പറഞ്ഞ ഇരുന്നോണം അല്ലാതെ ഒച്ച.. പുകാ എന്നോകെ പറഞ്ഞ് ... വെറുത്തെ മെനകെടരുത്, അവസാനം വേറെ വാങ്ങിച്ചു കൊടുകേണ്ടി വരും പറഞ്ഞേക്കാം.\nനമ്മളെ ശരിക്കങ്ങോട്ട് മനസിലായതു കൊണ്ടോ എന്തോ, പഠിപ്പിക്കുന്ന സാറ് എന്നെ കംബ്യൂട്ടറിന്റെ അടുത്ത് ഒറ്റക്കു വിട്ടിട്ട് പുറത്തു പോകത്തില്ലാ, ഇനി ഇടക്കു വല്ല ചായയോ മറ്റോ കുടിക്ക്യണം എങ്കില് " ഉണ്ണി വാ... നമുക്ക് ഒരു ചായകുടിച്ചിട്ടു വരാം "എന്നും പറഞ്ഞ് കൂടെ എന്നേം വിളിക്കും. അതാകുംബ്ബോ ഒരു ചായയുടെ കാശല്ലേ പോകത്തുള്ളു.\nപാവം ഞാന്... അല്ലെ?\nPosted by Vipin vasudev at 2:14 AM\nപൊട്ട കിണറ്റിലെ തവള\nപത്രം തുറക്കാന് തന്നെ എനിക്കു ഭയമാണ്, മൊത്തം അടിപിടി, കത്തി കുത്ത്, മരണം.\nടി വി ഞാന് ഓണാക്കാറില്ല, അഴിമതി, കുതികാല് വെട്ട് , ഐസ്ക്ക്രീം .\nകര്‍ത്താവേ എന്തിനു നീ എന്നെ മനുഷ്യനായി സ്രഷ് ടിച്ചു.\nആ പൊട്ട കിണറ്റി ലെ തവളയോട് എനിക്ക് അസൂയ തോന്നുന്നു,\nഅവന് ഒന്നും അറിയുന്നില്ലലോ.അവനെത്ര ഭാഗ്യവാന്\nPosted by Vipin vasudev at 1:23 AM\nLabels: എന്റെ ഭ്രാന്ത്, ചിന്തകള്\nപിള്ളേരെ പിടുത്തക്കാര് വരുന്നുണ്ടേ.. : തൊട്ടാവാട...\n" പട്ടു പാവാടയുടുത് ഈറന് മുടിയില് തുളസി കതിര് ചൂ...


വിശ്വസിക്കുക ലോകമേ!!! ഇന്ത്യ തോമസ് കപ്പ് ജേതാക്കള് | Fanport | Badminton News Malayalam\nHome Others Badminton വിശ്വസിക്കുക ലോകമേ!!! ഇന്ത്യ തോമസ് കപ്പ് ജേതാക്കള്\nതോമസ് കപ്പ് ബാഡ്മിന്റൺ ചാമ്പ്യന്‍ഷിപ്പിന്റെ ഫൈനലില് ഇന്തോനേഷ്യയെ 3-0 എന്ന സ്കോറിന് കീഴടക്കി ഇന്ത്യ. ആദ്യ മൂന്ന് മത്സരങ്ങളിൽ തന്നെ ഇന്ത്യ വിജയം കുറിയ്ക്കുകയായിരുന്നു. ലക്ഷ്യ സെന്, ശ്രീകാന്ത് കിഡംബി എന്നിവര് സിംഗിള്‍സിലും സാത്വിക് സായിരാജ് – ചിരാഗ് ഷെട്ടി ഡബിള്‍സിലും വിജയം കുറിച്ചാണ് ഇന്ത്യയ്ക്ക് ചരിത്ര നേട്ടം നൽകിയത്. ഇന്ത്യയുടെ ചരിത്രത്തിലെ ആദ്യത്തോ തോമസ് കപ്പ് കിരീടം ആണിത്.\nആദ്യമിറങ്ങിയ ലക്ഷ്യ സെന് മൂന്ന് ഗെയിം നീണ്ട പോരാട്ടത്തിൽ ആന്തണി സിനിസുക ഗിന്റിംഗിനെ വീഴ്ത്തിയപ്പോള് ഇന്ത്യ മുന്നിലെത്തി. അധികം വൈകാതെ രണ്ടാം ഗെയിമിൽ മറ്റൊരു തീപാറും മത്സരത്തിൽ ഇന്ത്യയുടെ ഡബിള്‍സ് ജോഡികളായ സാത്വിക് – ചിരാഗ് കൂട്ടുകെട്ട് മൂന്ന് ഗെയിമിൽ ഇന്തോനേഷ്യയുടെ അഹ്സാന് – സുകാമുൽജോ കൂട്ടുകെട്ടിനെ വീഴ്ത്തി ഇന്ത്യയ്ക്ക് 2-0 ന്റെ ലീഡ് നൽകി.\nമൂന്നാം മത്സരത്തിൽ ഇന്ത്യയുടെ ശ്രീകാന്ത് കിഡംബി 8-2ന് ആദ്യ ഗെയിമിൽ മുന്നിലെത്തിയെങ്കിലും ഇന്തോനേഷ്യയുടെ ജോനാഥന് ക്രിസ്റ്റി വമ്പന് തിരിച്ചുവരവ് നടത്തി സ്കോര് 9-9ൽ എത്തിച്ചു. ആദ്യ ഗെയിമിന്റെ ഇടവേള സമയത്ത് കിഡംബി 11-9ന് മുന്നിലായിരുന്നു.\nശ്രീകാന്ത് 14-11ന് മുന്നിലെത്തിയെങ്കിലും ക്രിസ്റ്റി വിട്ടുകൊടുക്കാതെ മത്സരത്തിൽ 15-15ന് ഒപ്പമെത്തി. എന്നാൽ അവിടെ നിന്ന് തുടരെ5പോയിന്റുകള് നേടി കിഡംബി ഗെയിം പോയിന്റിലേക്ക് എത്തി. ഗെയിം കിഡംബി 21-15ന് നേടുകയായിരുന്നു.\nരണ്ടാം ഗെയിമിൽ തുടക്കം മുതൽ ഇരു താരങ്ങളും ഒപ്പത്തിനൊപ്പം നീങ്ങുന്നതാണ് കണ്ടത്. എന്നാൽ ബ്രേക്കിന് പിരിയുമ്പോള് കിഡംബി 11-8ന് മുന്നിലെത്തി. എന്നാൽ വിട്ട് കൊടുക്കാതെ ക്രിസ്റ്റി 13-13ന് ഒപ്പമെത്തുകയും പിന്നീട് 18-17ന് മുന്നിലെത്തുകയും ചെയ്തു. മത്സരത്തിൽ ലീഡ് മാറി മറിഞ്ഞ ശേഷം ഇരു താരങ്ങളും 19-19ൽ ഒപ്പമെത്തി.\nക്രിസ്റ്റിയ്ക്ക് ഗെയിം പോയിന്റ് ലഭിച്ചുവെങ്കിലും 20-20ൽ കിഡംബി ഒപ്പമെത്തുകയായിരുന്നു. ഗെയിം 23-21ന് നേടി ശ്രീകാന്ത് കിഡംബി ഇന്ത്യയെ തോമസ് കപ്പ് ജേതാക്കളാക്കി.\nലക്ഷ്യ സെന് 8-21, 21-17, 21-16 എന്ന സ്കോറിനും ഡബിള്‍സ് ജോഡി 18-21, 23-21, 21-19 എന്ന സ്കോറിനും ശ്രീകാന്ത് നേരിട്ടുള്ള സ്കോറിന് 21-15, 23-21 എന്ന നിലയിലുമാണ് വിജയം ഉറപ്പിച്ചത്.\nPrevious article“ഉമ്രാൻ മാലിക് തന്റെ റെക്കോർഡ് മറികടന്നാൽ താൻ സന്തോഷവാൻ ആയിരിക്കും” – അക്തർ\nNext article“ചെൽസിയിൽ തന്നെ തുടരാൻ ആഗ്രഹം, പക്ഷെ കൂടുതൽ അവസരം ലഭിക്കേണ്ടതുണ്ട്” – പുലിസിക്


Home » Top News » കേരളം: പ്രായപൂർത്തിയാകാത്ത മകളെ ലൈംഗികമായി പീഡിപ്പിച്ചതിന് അറസ്റ്റ്. ദി ന്യൂ ഇന്ത്യൻ എക്സ്പ്രസിൽ\nകാസറഗോഡ്: മകളെ ലൈംഗികമായി പീഡിപ്പിച്ചതിനും നുഴഞ്ഞുകയറിയതിനും കസറഗോഡിൽ നിന്നുള്ള 40 കാരനെ പോലീസ് അറസ്റ്റ് ചെയ്തു.\nഅന്വേഷണത്തിന് നേതൃത്വം നൽകിയ ഇൻസ്പെക്ടർ ഷാജി ഫ്രാൻസിസ് കോഴിക്കോട് സർക്കാർ പരിചരണ കേന്ദ്രത്തിൽ നിന്ന് പ്രതിയെ അറസ്റ്റ് ചെയ്തു. 15 വയസുകാരിയെ ഇയാൾ തുടർച്ചയായി അധിക്ഷേപിക്കുകയും കാൺഹങ്കഡിലെ ഒരു ഹോസ്റ്റലിൽ പ്രവേശിപ്പിക്കുകയും കുടുംബത്തിലെ മറ്റുള്ളവരിൽ നിന്ന് ഒറ്റപ്പെടുത്തുകയും ചെയ്തു.\nമൂന്ന് മാസം മുമ്പ് പെൺകുട്ടി വയറുവേദനയെക്കുറിച്ച് പരാതിപ്പെട്ടപ്പോഴാണ് കുറ്റകൃത്യം പുറത്തായത്. ഹോസ്റ്റൽ വാർഡൻ അമ്മയെ വിളിച്ച് കസാർഗോഡിലെ ജനറൽ ആശുപത്രിയിലേക്ക് കൊണ്ടുപോയി.\nഇയാളെ പരിശോധിച്ച ഡോക്ടർമാർ പെൺകുട്ടി ഗർഭിണിയാണെന്ന് കണ്ടെത്തി. അനധികൃത ഗർഭച്ഛിദ്രത്തിന് പിതാവ് പെൺകുട്ടിയെ മംഗലാപുരം, ഉഡുപ്പി എന്നിവിടങ്ങളിലെ നിരവധി ആശുപത്രികളിലേക്ക് കൊണ്ടുപോയെങ്കിലും അത് വിജയിച്ചില്ലെന്ന് പോലീസ് വൃത്തങ്ങൾ അറിയിച്ചു.\nഅതേസമയം, ജനറൽ ആശുപത്രിയിലെ ഡോക്ടർമാർ പോലീസിനെ അറിയിച്ചു. കേസ് രജിസ്റ്റർ ചെയ്തുകഴിഞ്ഞാൽ പ്രതി ഒളിവിൽ പോയി.\nമൊബൈൽ ഫോൺ ഉപയോഗിക്കാത്തതിനാലോ ഒരു സ്ഥലത്ത് താമസിച്ചതിനാലോ പ്രതിയെ എളുപ്പത്തിൽ അറസ്റ്റ് ചെയ്യാൻ കഴിയില്ലെന്ന് കസാർഗോഡ് ഡിഎസ്പി ബിപി സദാനന്ദൻ പറഞ്ഞു.\nഇൻസ്പെക്ടർ ഫ്രാൻസിസിന്റെ ദൃ mination നിശ്ചയമാണ് കുറ്റവാളികൾക്കായുള്ള അന്വേഷണം ശക്തമാക്കാൻ പോലീസിനെ പ്രേരിപ്പിച്ചതെന്ന് ഡിഎസ്പി പറഞ്ഞു. “അവൾ ഇന്ന് വിരമിക്കുകയാണ്, എന്നാൽ നാല് ദിവസം മുമ്പ് ഞങ്ങൾ അവൾക്ക് ഒരു ചെറിയ യാത്ര അയച്ചിരുന്നു, അവിടെ ഈ കേസിനെക്കുറിച്ച് അവൾ വളരെ വികാരാധീനനായിരുന്നു,” അദ്ദേഹം പറഞ്ഞു.\n32 വർഷത്തിലേറെ നീണ്ട ഒരു കരിയറിന്റെ അവസാനത്തിൽ, ഒരു ചെറിയ പോലീസ് ഉദ്യോഗസ്ഥരോട് അദ്ദേഹം പറഞ്ഞു, തനിക്ക് ഒരു ഓപ്ഷൻ മാത്രമേയുള്ളൂ – പെൺകുട്ടിയെ അധിക്ഷേപിച്ച ആളെ അറസ്റ്റ് ചെയ്യാൻ. “എനിക്ക് രണ്ട് പെൺമക്കളുണ്ട്,” അദ്ദേഹം പറഞ്ഞു. അവളുടെ വാക്കുകൾ പോലീസ് ടീമിനെ പ്രേരിപ്പിച്ചു.\n“ഞങ്ങൾ മുമ്പ് മംഗലാപുരത്തും ബാംഗ്ലൂരിലും തിരഞ്ഞു, പക്ഷേ അദ്ദേഹം കോഴിക്കോട് ഒരു റെസ്റ്റോറന്റിൽ ജോലി ചെയ്യുന്നുവെന്ന് ഞങ്ങൾക്ക് റിപ്പോർട്ട് ലഭിച്ചു,” സദാനന്ദൻ പറഞ്ഞു. ഇതിന്റെ അടിസ്ഥാനത്തിൽ ഇൻസ്പെക്ടർ ഫ്രാൻസിസ് ഒരു സംഘത്തെ കോഴിക്കോട് കൊണ്ടുപോയി അറസ്റ്റ് ചെയ്തു.\nതന്റെ അവസാന സേവന ദിവസമായ തിങ്കളാഴ്ച ഇൻസ്പെക്ടർ ഫ്രാൻസിസ് പ്രതിയെ കോടതിയിൽ ഹാജരാക്കി, ഇയാളെ കസ്റ്റഡിയിൽ വിട്ടു.\nREAD 19,500 ലധികം സർക്കാർ കേസുകളിൽ ഏറ്റവും കൂടുതൽ ഏകദിന വർദ്ധനവ് കേരളത്തിൽ രേഖപ്പെടുത്തിയിട്ടുണ്ട്


Uttarakhand Assembly polls 2022: Minister Harak Singh Rawat has threatened to resign from Cabinet | ഉത്തരാഖണ്ഡില് ബിജെപിക്ക് 'തലവേദന'; രാജി ഭീഷണി മുഴക്കി മന്ത്രി റാവത്ത്, കോണ്‍ഗ്രസിന് ഡബിള് ബൂസ്റ്റ് - Malayalam Oneindia\nഉത്തരാഖണ്ഡില് ബിജെപിക്ക് 'തലവേദന'; രാജി ഭീഷണി മുഴക്കി മന്ത്രി റാവത്ത്, കോണ്‍ഗ്രസിന് ഡബിള് ബൂസ്റ്റ്\nUpdated: Sat, Dec 25, 2021, 16:23 [IST]\nറാഞ്ചി: നിയമസഭ തിരഞ്ഞെടുപ്പ് നടക്കാന് മാസങ്ങള് മാത്രം ശേഷിക്കുന്ന സംസ്ഥാനങ്ങളില് ഒന്നാണ് ഉത്തരാഖണ്ഡ്. ഇത്തവണ ഏത് വിധേനയും അധികാരം നിലനിര്‍ത്താന് എന് ഡി എ പദ്ധതിയിടുമ്പോള് മറു പദ്ധതികളുമായി കോണ്‍ഗ്രസ് അടക്കമുള്ള പാര്‍ട്ടികളും സജീവമാണ്. കോണ്‍ഗ്രസും ബി ജെ പിയും മാറി മാറി ഭരിക്കുന്ന സംസ്ഥാനങ്ങളില് ഒന്നാണ് ഉത്തരാഖണ്ഡ് .\n'മദ്യപിച്ച് ലക്കുകെട്ടുള്ള പാമ്പ് ഡാന്‍സ്, ആത്മഹത്യയുടെ വക്കിലെത്തി'; കമന്റുകള്‍ക്ക് സനുഷയുടെ മറുപടി\nഎന്നാല് സംസ്ഥാനത്ത് ഇത്തവണ പതിവ് തെറ്റും എന്നാണ് ബി ജെ പിയുടെ അവകാശവാദം. എന്തു വിലകൊടുത്തും തങ്ങള് അധികാരം നിലനിര്‍ത്തുമെന്ന് നേതൃത്വം പറയുന്നു. ബിജെപിയുടെ ആത്മവിശ്വാസം ഇത്ര ഉയരത്തില് നില്‍ക്കുമ്പോഴും പാര്‍ട്ടിക്ക് കനത്ത തിരിച്ചടിയുണ്ടാക്കുന്ന റിപ്പോര്‍ട്ടുകളാണ് ഉത്തരാഖണ്ഡില് നിന്നും പുറത്തുവരുന്നത്.\nഅടുത്ത വര്‍ഷം നടക്കാനിരിക്കുന്ന നിയമസഭാ തിരഞ്ഞെടുപ്പിന് മുന്നോടിയായി ഉത്തരാഖണ്ഡില് ബി. ജെ .പിക്ക് കനത്ത തിരിച്ചടിയുണ്ടാക്കി, ഉത്തരാഖണ്ഡ് കാബിനറ്റ് മന്ത്രി ഹരക് സിംഗ് റാവത്ത് രാജി ഭീഷണി മുഴക്കിയെന്ന റിപ്പോര്‍ട്ടുകളാണ് പുറത്തുവരുന്നത്. വനം, പരിസ്ഥിതി, തൊഴില്, തൊഴില് വകുപ്പുകള് വഹിക്കുന്ന റാവത്ത് വെള്ളിയാഴ്ച മുഖ്യമന്ത്രി പുഷ്‌കര് സിംഗ് ധാമിയുടെ അധ്യക്ഷതയില് ചേര്‍ന്ന മന്ത്രിസഭാ യോഗത്തില് നിന്ന് ഇറങ്ങിപ്പോയതായി വൃത്തങ്ങള് സ്ഥിരീകരിച്ചു.\nറാവത്തിന്റെ മണ്ഡലമായ കോട്ദ്വാറിലെ നിര്‍മ്മിക്കാനിരിക്കുന്ന മെഡിക്കല് കോളേജിന്റെ കാര്യത്തില് സംസ്ഥാന സര്‍ക്കാരിന്റെ നിഷ്‌ക്രിയത്വം ആരോപിച്ചാണ് അദ്ദേഹം യോഗത്തില് നിന്നും ഇറങ്ങിപ്പോയത്. അതേസമയം, തന്റെ മണ്ഡലത്തില് മെഡിക്കല് കോളേജിന് അനുമതി നല്‍കുന്നതില് കാലതാമസം വരുത്തിയതില് റാവത്ത് രോഷം പ്രകടിപ്പിച്ചിരുന്നു, അദ്ദേഹം ഒരിക്കലും രാജിവയ്ക്കില്ലെന്ന് ബിജെപി സംസ്ഥാന അധ്യക്ഷന് മദന് കൗശിക്. മാധ്യമങ്ങളോട് വ്യക്തമാക്കി.\nഒന്നും സംഭവിച്ചില്ല , ഇവിടെ ആരും രാജിവയ്ക്കില്ല. കോട്വാറിലെ മെഡിക്കല് കോളേജ് നിര്‍മാണത്തിനുളള കാലതാമസത്തോടുള്ള ദേഷ്യം മാത്രമാണ് അദ്ദേഹം പ്രകടിപ്പിച്ചത്, അത് രാജിയിലേക്ക് നീങ്ങില്ല. സര്‍ക്കാരിലും പാര്‍ട്ടിയും യാതൊരുവിധ പ്രശ്‌നങ്ങളുമില്ലെന്നും ബി ജെ പി സംസ്ഥാന അധ്യക്ഷന് മദന് കൗശിക് വ്യക്തമാക്കി.\nറാവത്ത് രാജി ഭീഷണി മുഴക്കിയിരുന്നെങ്കിലും അദ്ദേഹത്തില് നിന്ന് രാജിക്കത്ത് ലഭിച്ചിട്ടില്ലെന്ന് സംസ്ഥാന സര്‍ക്കാര് വക്താവ് സുബോധ് ഉനിയാല് പറഞ്ഞു. അതേസമയം, തന്റെ മണ്ഡലത്തില് മെഡിക്കല് കോളേജ് നിര്‍മിക്കാന് ഏതറ്റം വരെയും പോകുമെന്ന് റാവത്ത് നേരത്തെ പറഞ്ഞിരുന്നു. 2017ല് കോണ്‍ഗ്രസില് നിന്ന് ബിജെപിയില് ചേര്‍ന്ന റാവത്ത് കോട്ദ്വാര് നിയമസഭാ സീറ്റില് നിന്ന് വിജയിച്ചാണ് നിയമസഭയിലേക്ക് എത്തിയത്.\nബി ജെ പിയില് നിന്നും മന്ത്രിസഭയില് നിന്നും ഭീഷണി മുഴക്കിയ റാവത്ത് ഒടുവില് കോണ്‍ഗ്രസിലേക്ക് തന്നെ തിരിച്ചെത്തിയേക്കുമെന്ന അഭ്യൂഹങ്ങള് പരക്കുന്നുണ്ട്. അധികാരം ഏത് വിധേനയും തിരിച്ചുപിടിക്കുക എന്ന കോണ്‍ഗ്രസിന്റെ ലക്ഷ്യത്തിന് ഇത് കരുത്ത് പകര്‍ന്നേക്കും . റാവത്ത് 2014ലെ പൊതുതെരഞ്ഞെടുപ്പില് കോണ്‍ഗ്രസ് സ്ഥാനാര്‍ത്ഥിയായി ഗര്‍വാലില് മത്സരിച്ചിരുന്നു. നേരത്തെ , 1990 - കളില് ഉത്തര്‍പ്രദേശിലെ കല്യാണ് സിംഗ് സര്‍ക്കാരില് മന്ത്രിയായിരുന്നു.\nഅതേസമയം, റാവത്തിന്റെ രാജി ഭീഷണി ബിജെപിയെ സംബന്ധിച്ച് തലവേദനയായിരിക്കുകയാണ്. പുഷ്‌കര് സിംഗ് ദമി അടക്കം മൂന്ന് മുഖ്യമന്ത്രിമാരെയാണ് ഇത്തവണ ഉത്തര് പ്രദേശ് സര്‍ക്കാര് പരീക്ഷിച്ചത്. ത്രിവേന്ദ്ര സിംഗ് റാവത്ത്, തിരത് സിംഗ് റാവത്ത് എന്നിവരെ നേരത്തെ മുഖ്യമന്ത്രി സ്ഥാനങ്ങളില് നിന്ന് മാറ്റിയിരുന്നു. ഇപ്പോള് ഉയരുന്ന രാജി ഭീഷണി ഏത് വിധേനയും ചെറുക്കാനാണ് ബിജെപി ശ്രമിക്കുക.\nUttarakhand Assembly Election 2022 uttarakhand bjp congress ഉത്തരാഖണ്ഡ് ബിജെപി politics\nUttarakhand Assembly polls 2022: Minister Harak Singh Rawat has threatened to resign from Cabinet


പച്ചക്കറി വില താഴോട്ട്: തമിഴ്നാട്ടിൽ ഉള്ളി ആറുകിലോ 100 രൂപ; തക്കാളി കിലോ അഞ്ചുരൂപ - CHANNEL TODAY\nപച്ചക്കറി വില താഴോട്ട്: തമിഴ്നാട്ടിൽ ഉള്ളി ആറുകിലോ 100 രൂപ; തക്കാളി കിലോ അഞ്ചുരൂപ\nതക്കാളിക്കും ഉള്ളിക്കും തമിഴ്നാട്ടിൽ വൻ വിലയിടിവ്. ചന്തകളിൽ ഒരുകിലോ തക്കാളി അഞ്ചുരൂപക്ക് താഴെ വിൽപന നടത്തുമ്പോൾ ചെറിയ ഉള്ളി ഒരുകിലോ 10 രൂപക്കാണ് വിൽപന. ഉദുമൽപേട്ട, പഴനി, ഒട്ടംചത്രം, കുമാരലിംഗം, കൊളുമം, കുടിമംഗലം തുടങ്ങിയ മേഖലയിലാണ് കൂടുതൽ പച്ചക്കറികൃഷി ചെയ്യുന്നത്.\nകഴിഞ്ഞ രണ്ടുവർഷം കോവിഡ് ലോക്ഡൗൺ കാലത്ത് ഉൽപാദിപ്പിച്ച പച്ചക്കറികൾ വിറ്റഴിക്കാൻ കഴിയാതെ വൻ സാമ്പത്തികനഷ്ടമാണ് കർഷകർക്കുണ്ടായത്. പിന്നീട് ഭാഗികമായി ലോക്ഡൗൺ പിൻവലിച്ചതോടെ വീണ്ടും കൃഷി ഇറക്കുകയായിരുന്നു. ഇവ പാകമായി മർക്കറ്റിലെത്തി തുടങ്ങിയതും ആന്ധ്ര, കർണാടക സംസ്ഥാനങ്ങളിൽനിന്ന് കൂടുതൽ ചെറിയ ഉള്ളി തമിഴ്നാട്ടിൽ എത്തുന്നതുമാണ് വില കുറയാൻ കാരണമെന്ന് കർഷകർ പറയുന്നു.\nഉദുമൽപേട്ട മൊത്ത വ്യാപാര ചന്തയിൽ 15 കിലോ ഉൾക്കൊള്ളുന്ന ഒരു പെട്ടി തക്കാളി 60 മുതൽ 90 രൂപക്ക് വരെയാണ് വിൽക്കുന്നത്. ചെറിയ ഉള്ളി കിലോ10 മുതൽ 15 രൂപക്കുമാണ് വിൽപന. ചില്ലറ വിപണിയിൽ തമിഴ്നാട് ചന്തകളിൽ തക്കാളി അഞ്ചുമുതൽ എട്ടുരൂപ വരെയും ചെറിയ ഉള്ളി 15 രൂപ മുതൽ 20 രൂപ വരെയുമാണ് വിൽപന നടക്കുന്നത്. അതിർത്തി കടക്കുമ്പോൾ മറയൂരിൽ നാല് കിലോ ചെറിയ ഉള്ളി 100 രൂപക്കും തക്കാളി 10 മുതൽ 15 രൂപയാണ് വില. രണ്ടുദിവസത്തെ ദേശീയ പണിമുടക്കിൽ കേരളത്തിൽനിന്ന് വ്യാപാരികൾ എത്താത്തതിനാൽ ഉൽപാദിപ്പിച്ച പച്ചക്കറികൾ വിറ്റഴിക്കാൻ കഴിയാതെവന്നതും കർഷകർക്ക് വൻ സാമ്പത്തിക നഷ്ടമാണ് ഉണ്ടാക്കിയത്.”,\nTags: CHANNEL TODAY GENERAL NEWS IDUKKI MARAYOOR\nPrevious വനഭൂമിയിലെ കൈയേറ്റം ഒഴിപ്പിച്ചു; കെട്ടിടം പൊളിച്ചു നീക്കി\nNext അടിമാലിയില് ഇന്ധന വില വര്‍ധനവില് പ്രതിഷേധിച്ച് എസ്.ഡി.പി.ഐ പ്രകടനം – വീഡിയോ


കേരള സര്‍ക്കാര് കനത്ത സാമ്പത്തിക ദുരിതത്തില്,രാഷ്ട്രീയക്കാര്‍ക്ക് ഒരു വിഷയത്തിലും പ്രതിജ്ഞാബദ്ധതയുമില്ല.ഇ.ശ്രീധരന് – Pravasa Lokam കേരള സര്‍ക്കാര് കനത്ത സാമ്പത്തിക ദുരിതത്തില്,രാഷ്ട്രീയക്കാര്‍ക്ക് ഒരു വിഷയത്തിലും പ്രതിജ്ഞാബദ്ധതയുമില്ല.ഇ.ശ്രീധരന് – Pravasa Lokam\nകേരള സര്‍ക്കാര് കനത്ത സാമ്പത്തിക ദുരിതത്തില്,രാഷ്ട്രീയക്കാര്‍ക്ക് ഒരു വിഷയത്തിലും പ്രതിജ്ഞാബദ്ധതയുമില്ല.ഇ.ശ്രീധരന്\nഐ പി എ ചെയര്‍മാന് ഷംസുദ്ദീന് നെല്ലറയുടെയും ഐ പി എ ഫൗണ്ടര് എ.കെ ഫൈസലിന്റെയും(മലബാര് ഗോള്‍ഡ്) സാന്നിധ്യത്തില് ശൈഖ് അബ്ദുല് അസീസ് ബിന് ഹുമൈദ് അല് ഖാസിമി, മൊട്രോമാന് ഇ ശ്രീധരന് ആഗോള മലയാളി ഉള്‍പ്രേരക അവാര്‍ഡ് നല്‍കി ആദരിക്കുന്നു.\nദുബൈയിലെ ഇന്ത്യന് വ്യാപാര-വ്യവസായ സമൂഹത്തിന്റെ (ഐപിഎ) അഞ്ചാം വാര്‍ഷിക പ്രോഗ്രാം ശ്രദ്ദേയമായി.\nദുബൈ: കേരള സര്‍ക്കാര് വലിയ സാമ്പത്തിക ദുരന്തം അഭിമുഖീകരിക്കുകയാണ് ഇപ്പോഴെന്ന് മെട്രോമാന് പത്മവിഭൂഷണ് ഇ.ശ്രീധരന്. ദുബൈ ഇന്റര്‍നാഷണല് പ്രമോട്ടേഴ്സ് അസോസിയേഷന് (ഐ.പി.എ) ദുബൈ ഫെസ്റ്റിവല് സിറ്റിയിലെ ഇന്റര്‍കോണ്‍ടിനെന്റല് ഹോട്ടലില് സംഘടിപ്പിച്ച ഇന്‍ഡെപ്ത് വിത് മൊട്രോമാന് ഇ.ശ്രീധരന് എന്ന പരിപാടിയില് ആദരവ് സ്വീകരിച്ച് സംസാരിക്കുകയായിരുന്നു അദ്ദേഹം. സര്‍ക്കാറിന്റെ കൈയില് ഒന്നിനും പണമില്ല. ഇതു കാരണം, സര്‍വ മേഖലയിലും മന്ദഗതിയും മരവിപ്പുമാണുള്ളത്. രാഷ്ട്രീയക്കാരില് ഭൂരിപക്ഷത്തിനും പ്രതിജ്ഞാബദ്ധതയില്ല. 2018ലെ വെള്ളപ്പൊക്കത്തില് അഞ്ഞൂറിലധികം പേര് മരിച്ചു. ആയിരക്കണക്കിനാളുകള് ഭവന രഹിതരായി. ഈ വര്‍ഷവും പ്രളയം ആവര്‍ത്തിച്ചു. ഈ ദുരന്തം മനുഷ്യ നിര്‍മിതമാണെന്ന് താന് അന്നേ പറഞ്ഞിരുന്നുവെന്ന് അഭിപ്രായപ്പെട്ട അദ്ദേഹം, ഇക്കാര്യത്തില് ഹൈക്കോടതിയെ സമീപിച്ച കാര്യവും വെളിപ്പെടുത്തി. എന്നാല്, കോടതി അമിക്കസ് ക്യൂറിയെ നിയമിച്ചതോടെ നടപടികള്‍ക്ക് പിന്നെയും കാലതാമസം നേരിടുന്ന സ്ഥിതിവിശേഷമായി. കേരള ഖര മാലിന്യ നിര്‍മാര്‍ജനം വമ്പന് പ്രതിസന്ധിയാണെന്നും ഇക്കാര്യത്തില് തനിക്ക് കനത്ത ആശങ്കയുണ്ടെന്നും അദ്ദേഹം വ്യക്തമാക്കി. താനിപ്പോള് താമസിക്കുന്ന പൊന്നാനിയില് ഖര മാലിന്യ പ്രശ്നത്തോടൊപ്പം കുടിവെള്ള പ്രശ്നവും നിലനില്‍ക്കുന്നുണ്ട്. മുനിസിപ്പാലിറ്റിക്കൊക്കെ ഇത്തരം കാര്യങ്ങള് നിവര്‍ത്തിക്കാനേ പറ്റുന്നില്ല. ജനങ്ങളോട് പ്രതിജ്ഞാബദ്ധതയുള്ള സര്‍ക്കാര് സംവിധാനങ്ങള് ഇത്തരം അടിസ്ഥാന പ്രശ്നങ്ങള് പരിഹരിക്കുന്നതില് വിമുഖത കാട്ടുന്നത് അത്യന്തം ഖേദകരമാണെന്നും അദ്ദേഹം കൂട്ടിച്ചേര്‍ത്തു.\nസവിശേഷമായ ജോലി സംസ്‌കാരം സൃഷ്ടിച്ചു മാത്രമേ ഉദ്ദിഷ്ട ലക്ഷ്യം നേടാനാവുകയുള്ളൂവെന്ന് ഇ ശ്രീധരന് പറഞ്ഞു.സവിശേഷമായ ജോലി സംസ്‌കാരത്തിന് നാലു സുപ്രധാന സ്തംഭങ്ങളാണുള്ളത്. കൃത്യതയാണ് അതിലൊന്ന്. ലക്ഷ്യം നേടുന്നതില് ബദ്ധശ്രദ്ധനാവേണ്ടത് അനിവാര്യം. അല്ലെങ്കില്, നഷ്ടം നേരിടും. കൊങ്കണ് റെയില്‍വേ പദ്ധതി നടപ്പാക്കുന്ന കാലയളവില് മുടക്കം വരുന്ന ഓരോ ദിവസവും 13 കോടി രൂപ വരെ നഷ്ടം വരുമായിരുന്നു. അതുകൊണ്ട്, കൃത്യതയില് ഒരു വിട്ടുവീഴ്ചയും അരുത്.\nതന്റെ പ്രൊഫഷണല് രംഗത്തെ അനുഭവങ്ങളും അദ്ദേഹം സവിസ്തരം പ്രതിപാദിച്ചു. 736 കിലോമീറ്റര് ദൈര്‍ഘ്യമുള്ള കൊങ്കണ് റെയില്‍വേ പദ്ധതി ഏറ്റെടുത്തപ്പോള് ഒട്ടേറെ വിഘ്നങ്ങള് നേരിടേണ്ടി വന്നുവെന്ന് അദ്ദേഹം പറഞ്ഞു. വന്മലകളും അനേകം നദികളും മുറിച്ചു കടന്നു വേണമായിരുന്നു പദ്ധതി നടപ്പാക്കാന്. ഇന്ത്യന് റെയില്‍വേയുടെ ചരിത്രത്തിലെ ഏറ്റവും ദുര്‍ഘടമായ പദ്ധതിയായിരുന്നു ഇത്. 2,000 പാലങ്ങളും 91 ടണലുകളും ഇവിടെ നിര്‍മിക്കേണ്ടിയിരുന്നു. ഭൂമിയേറ്റെടുക്കലായിരുന്നു ഏറ്റവും ദുഷ്‌കരമായ കാര്യം. 43,000 ഭൂവുടമകളുമായി അനുരഞ്ജനത്തിലെത്തിയ ശേഷം വേണമായിരുന്നു ലൈന് വലിക്കാന്. ഒരു വര്‍ഷം കൊണ്ട് തന്നെ ഇതിന്റെ നടപടികള് പൂര്‍ത്തിയാക്കാന് കഴിഞ്ഞു. ഏഴു വര്‍ഷത്തിനകം പദ്ധതി യാഥാര്‍ത്ഥ്യമാക്കി. ഡെല്‍ഹി മെട്രോ കുറഞ്ഞ കാലയളവിനകം ഗതാഗത സജ്ജമാക്കാനായി. എന്നാല്, കൊല്‍ക്കത്ത മെട്രോ 1972ല് ആരംഭിച്ച് 22 വര്‍ഷം പിന്നിട്ട് 1994ലാണ് യാഥാര്‍ത്ഥ്യമാക്കാനായത്. സര്‍ക്കാര് വകുപ്പാണ് ആ പദ്ധതി നടപ്പാക്കിയത്. എന്നാല്, ഡെല്‍ഹി മെട്രോ 50:50 വ്യവസ്ഥയില് ഡെല്‍ഹി, കേന്ദ്ര സര്‍ക്കാറുകള്‍ക്ക് തുല്യ ഉടമസ്ഥാവകാശം നല്‍കി സ്പെഷ്യല് പര്‍പസ് വെഹികിള് മുഖേനയാണ് സാക്ഷാത്കരിച്ചത്. ഏറ്റവും നൂതന സാങ്കേതിക വിദ്യയാണ് കൊങ്കണിലും ഡെല്‍ഹി മെട്രോയിലും പ്രയോജനപ്പെടുത്തിയത്. എന്നാല്, കൊല്‍ക്കത്ത മെട്രോ അങ്ങനെയായിരുന്നില്ല. കൊങ്കണിനെപ്പോലെ ചെയര്‍മാനും എംഡിയുമായി ഡെല്‍ഹി മെട്രോയിലും താന് നിയമിക്കപ്പെട്ടു. അതുവഴി, ജോലി ചെയ്യാന് സ്വതന്ത്രവും പരമവുമായ അധികാരം ലഭിച്ചത് വഴി സമയത്തിന് മുന്‍പ് തന്നെ പദ്ധതി യാഥാര്‍ത്ഥ്യമാക്കാന് സാധിച്ചു.\nഐപിഎയുടെ പ്രവര്‍ത്തനങ്ങളെ പ്രകീര്‍ത്തിച്ച ഇ.ശ്രീധരന്, കൂടുതല് മികവുറ്റ ഫലങ്ങള് ഭാവിയില് സാധ്യമാവട്ടെയെന്ന് ആശംസിക്കുകയും ചെയ്തു. ഐ പി എ ചെയര്‍മാന് ഷംസുദ്ദീന് നെല്ലറയുടെയും ഫൗണ്ടര് എ കെ ഫൈസലിന്റെയും സാന്നിധ്യത്തില് ശൈഖ് അബ്ദുല് അസീസ് ബിന് ഹുമൈദ് അല് ഖാസിമി മൊട്രോമാന് ഇ ശ്രീധരന് ആഗോള മലയാളി ഉള്‍പ്രേരക അവാര്‍ഡ് നല്‍കി ആദരിച്ചു.ഐ പി എ ഡയറക്ടര് ബോര്‍ഡ് അംഗങ്ങള് ചേര്‍ന്ന് അദ്ദേഹത്തിന് അംഗീകാരപത്രവും നല്‍കി.\nചടങ്ങില് പ്രവാസ ലോകത്തെ വാണിജ്യ മേഖലയില് നാല് പതിറ്റാണ്ട് പൂര്‍ത്തിക്കരിച്ചുള്ള യുഎഇ യിലുള്ള6സംരംഭകരെ ആദരിച്ചു.ഡോ. പി ഇബ്രാഹിം ഹാജി,ഡോ.സി പി അലി ബാവ ഹാജി, ഡോ. മുഹമ്മദ് കാസിം, എസ് എഫ് സി മുരളീധരന്,റെയിന്‍ബോ ജോണ്‍സണ് ,സി മുഹമ്മദ് റൊബ്ബാല് ഷിപ്പിംഗ് എന്നിവരാണ് ഐ പി എ ബിസിനസ് എക്‌സലന്‍സി അവാര്‍ഡ് നല്‍കി ആദരിച്ചത്. ഇവര്‍ക്ക് മെട്രോമാന് ഇ ശ്രീധരന് മൊമെന്റോ സമ്മാനിച്ചു.\nഷംസുദ്ദീന് നെല്ലറ അധ്യക്ഷത വഹിച്ച ചടങ്ങ് പത്മശ്രീ ഡോ ആസാദ് മൂപ്പന് ഉല്‍ഘാടനം ചെയ്തു .ഷംസുദ്ദീന് ബിന് മുഹയ്യദ്ധീന്, ജോയ് ആലുക്കാസ്, ഷംലാല് അഹ്മദ് ,എ കെ ഫൈസല് ഐ സി എല് ഫിന്‍കോര്‍പ്പ് ചെയര്‍മാന് കെ ജി അനില്‍കുമാര് തുടങ്ങിയവര് പ്രസംഗിച്ചു. അവാര്‍ഡ് ജോതാകളും മറുപടി പ്രസംഗം നടത്തി.ഷാര്‍ജാ ബുക്ക് അതോറിറ്റിയുടെ എക്സ്റ്റണല് അഫയേര്‍സ് എക്‌സിക്യൂട്ടീവ് മോഹന്‍കുമാര്, ദുബൈ കെ എം സി സി പ്രസിഡന്റ് ഇബ്രാഹിം എളേന്റില്, ഷാര്‍ജാ ഇന്ത്യന് അസോസിയേഷന് പ്രസിഡന്റ് ഇ പി ജോണ്‍സണ്,ഒ വി മുസ്തഫ നോര്‍ക്ക, ഹസന് ഫ്‌ളോറ ഗ്രുപ്പ്, ഡോ, ഉസൈന്, കെ പി വേണു, പുത്തൂര് റഹ്മാന്, പി കെ അന്‍വര് നഹ തുടങ്ങിയ നിരവധി പ്രമുഖര് ചടങ്ങില് സംബന്ധിച്ചു. ഐ.പി.എ ബോര്‍ഡ് അംഗങ്ങളും,ക്ലസ്റ്റര് ലീഡേഴ്സും, പ്രോഗാം കമ്മിറ്റിയും പരിപാടിയ്ക്ക് നേതൃത്വം നല്‍കി.സാബു കിളിത്തട്ടില് പ്രാഗ്രാം നിയന്ത്രിച്ചു.\nവ്യാപാര വ്യവസായ പ്രമുഖന് ഡോ.സി പി അലി ബാവ ഹാജി, മെട്രോമാന് ഇ ശ്രീധരനില് നിന്ന് പുരസ്‌ക്കാരം ഏറ്റുവാങ്ങുന്നു .ഷംസുദ്ധീന് നെല്ലറ, കെ.മോഹന്‍കുമാര്(ഷാര്‍ജ ബുക്ക് അതോറിറ്റി)എ.കെ ഫൈസല് എന്നിവര് സമീപം\nപ്രവാസത്തില് നാല്‍പ്പത് വര്‍ഷം പൂര്‍ത്തിയാക്കിയ അവാര്‍ഡ് ജേതാക്കള് മെട്രോമാന് ഇ ശ്രീധരനിനൊപ്പം\nവണ്.... മമ്മുട്ടി മുഖ്യമന്ത്രിയുടെ വേഷത്തില്\nഇസ്രായേലിനെ ആക്രമിക്കാന് ഇറാന് പദ്ധതിയിടുന്നതായി നെതന്യാഹു


കളഞ്ഞുപോകാതെ എങ്ങനെ സൂക്ഷിക്കാം; ആധാർ കാർഡുകൾ ഇനി സുരക്ഷിതം….\nനമ്മുടെ ഐഡി കാർഡുകളിൽ പ്രധാനപ്പെട്ട ഒന്ന് തന്നെയാണ് ആധാർ കാർഡുകൾ. ഇന്ത്യൻ പൗരനാണെങ്കിൽ നിർബന്ധമായും ആധാർ കാർഡ് എടുത്തിരിക്കണം. ഒരു ഇന്ത്യക്കാരന്റെ ഏറ്റവും അടിസ്ഥാനപരവും ആധികാരികവുമായ തിരിച്ചറിയൽ രേഖയായി പരിഗണിക്കുന്ന ഒന്നാണ് ആധാർ കാർഡുകൾ. ആധാർ കാർഡുകൾ കളഞ്ഞുപോകാതെ എങ്ങനെ സൂക്ഷിക്കാം? ഇന്ന് നമ്മുടെ ഒക്കെ പക്കൽ കാർഡ് രൂപത്തിലാണ് ആധാർ കാർഡുകൾ ഉള്ളത്. ഇത് എവിടെയെങ്കിലും മറന്നു വെക്കാനോ കളഞ്ഞുപോകാനോ ഉള്ള സാധ്യത വളരെ കൂടുതലാണ്.\nനമ്മുടെ വ്യക്തിപരമായ എല്ലാ വിവരങ്ങളും അടങ്ങുന്ന രേഖയാണിത്. അത് കളഞ്ഞുപോയാൽ വേറെ ഒരാൾ ദുരുപയോഗം ചെയ്യാനുള്ള സാധ്യത വളരെ കൂടുതലാണ്. ആധാർ കാർഡുകൾ കൃത്യമായി സൂക്ഷിക്കാൻ ഏറ്റവും നല്ല വഴി ഡിജി ലോക്കറിൽ സൂക്ഷിക്കുക എന്നതാണ്. എന്താണെന്നല്ലേ. പരിശോധിക്കാം… ഡിജിലോക്കറിൽ സൂക്ഷിക്കുന്നത് വഴി ആധാർ കാർഡുകൾ കാലാകാലത്തോളം കൈമോശം വരാതെ ക്ലൗഡ് സ്റ്റോറേജിൽ സുരക്ഷിമായി വെക്കാം.\nRead Also : 40 വർഷങ്ങൾക്ക് ശേഷം വീണ്ടും; വംശനാശം സംഭവിച്ച കാട്ടുപൂവിനെ കണ്ടെത്തി…\nഅതിന് ആദ്യമായി ഡിജിലോക്കറിന്റെ ഒഫീഷ്യൽ വെബ്സൈറ്റ് ആയ digilocker.gov.in സന്ദർശിക്കുക. അതിനുശേഷം അതിൽ അക്കൗണ്ട് നിർമ്മിക്കാനായി create account ക്ലിക്ക് ചെയ്യുക. ശേഷം ആധാർ നമ്പർ ആവശ്യപെടുന്നിടത്ത് ആധാർ നമ്പർ നൽകി. അപ്പോൾ തന്നെ ആധാർ കാർഡ് ഉടമയുടെ റജിസ്റ്റേർഡ് മൊബൈൽ നമ്പറിലേക്ക് ഒരു OTP വരും. OTP നൽകി അക്കൗണ്ട് വെരിഫൈ ചെയ്ത ശേഷം നിങ്ങളുടെ ആധാർ കാർഡ് ഡിജി ലോക്കറിൽ സ്റ്റോർ ആയതായി സന്ദേശം ലഭിക്കും. ആധാർ കാർഡ് മാത്രമല്ല മറ്റു തിരിച്ചറിയൽ രേഖകൾ എല്ലാം ഇങ്ങനെ സൂക്ഷിക്കാവുന്നതാണ്.\nStory Highlights: how to keep aadhar in digi locker


പ്രധാനമന്ത്രി രാഷ്ട്രീയ പാര്‍ട്ടിയുടെ നേതാവ് മാത്രമായി ചുരുങ്ങി പോയെന്ന് കര്‍ഷക സംഘടനകള്. കിസാന് സംഘര്‍ഷ് സമിതിയുടെ പ്രതികരണം, കര്‍ഷകര് തെറ്റിദ്ധരിക്കപ്പെട്ടിരിക്കുന്നുവെന്ന നരേന്ദ്ര മോദിയുടെ പരാമര്‍ശത്തിലാണ്. കര്‍ഷക സംഘടനകള് ഇന്ന് കേന്ദ്ര കൃഷിമന്ത്രി നരേന്ദ്രസിംഗ് തോമറിന്റെ തുറന്ന കത്തിന് തുറന്ന മറുപടി നല്‍കും.\nനിലവില് ഡല്‍ഹിയുടെ അതിര്‍ത്തികളിലെ പ്രക്ഷോഭം ഇരുപത്തിനാലാം ദിവസത്തിലേക്ക് കടന്നു. സുപ്രിംകോടതി കാര്‍ഷിക നിയമങ്ങള് സ്റ്റേ ചെയ്യണമെന്നും കൂടാതെ കൃത്യമായ അജന്‍ഡയുടെ അടിസ്ഥാനത്തിലായിരിക്കണം കേന്ദ്രസര്‍ക്കാരും കര്‍ഷകരുമായുള്ള ചര്‍ച്ചയെന്നും കിസാന് സഭ ആവശ്യപ്പെട്ടു. കടുത്ത ശൈത്യവും ആരോഗ്യപ്രശ്‌നങ്ങളും കാരണം പ്രക്ഷോഭത്തിനിടെ മരിച്ച കര്‍ഷകര്‍ക്ക് നാളെ ശ്രദ്ധാഞ്ജലി അര്‍പ്പിക്കും.\nമഹാരാഷ്ട്രയിലെ നാസിക്കില് നിന്ന് തിങ്കളാഴ്ച ആയിരം കര്‍ഷകര് ഡല്‍ഹിക്ക് പുറപ്പെടും. ചൊവ്വാഴ്ച കോര്‍പറേറ്റുകളുടെ ഓഫീസുകളിലേക്ക് മാര്‍ച്ച് നടത്തുമെന്ന് കിസാന് സംഘര്‍ഷ് സമിതി വ്യക്തമാക്കി. രാജ്യതലസ്ഥാനത്തേക്ക് കൂടുതല് കര്‍ഷകര് പ്രക്ഷോഭത്തില് അണിചേരാനായി നീങ്ങുകയാണ്.\nവാഷിംഗ്ടണ്: മൊഡേണയുടെ കോവിഡ് വാക്സിന് അടിയന്തര ഉപയോഗത്തിന് അമേരിക്ക അംഗീകാരം നല്‍കി. ഇതോടെ കോവിഡ് ഏറ്റവും രൂക്ഷമായി ബാധിച്ച രാജ്യങ്ങളിലേക്ക് ആറ് ദശലക്ഷം ഡോസുകള് ഉടന് കയറ്റി അയക്കാനുള്ള വഴിയൊരുങ്ങി. കോവിഡിനെ പ്രതിരോധിക്കാന് രണ്ട് വാക്സിനുകള് ഇപ്പോള് ലഭ്യമായതോടെ, യുഎസ് ഫുഡ് ആന്‍ഡ് ഡ്രഗ് അഡ്മിനിസ്ട്രേഷന് (എഫ്ഡിഎ) ഈ ആഗോള മഹാവ്യാധിക്കെതിരായ പോരാട്ടത്തില് മറ്റൊരു നിര്‍ണായക ചുവടുകൂടിവച്ചു- എഫ്ഡിഎ മേധാവി സ്റ്റീഫന് ഹാന് പറഞ്ഞു.


മുലകുടിപ്പരിശവും പാല്‍ക്കുപ്പിയും; കുഞ്ഞുങ്ങള്‍ക്ക് കുപ്പിപ്പാല് കൊടുക്കാമോ? | World Breastfeeding Week 2021| Babies and Bottle Milk| Breastfeeding| Health\nAug 3, 2021, 11:31 AM IST\nലോക മുലയൂട്ടല്‍വാരം ആഗസ്റ്റ് 1 മുതല്7വരെ\n# ഡോ. സുനില് മൂത്തേടത്ത്\nയുവ എഴുത്തുകാരി ഇന്ദുമേനോന് തന്റെ ഒരു പുസ്തകത്തില് ഇങ്ങനെ എഴുതി- 'മുലകുടിപ്പരിശം* ചോരപ്പരിശത്തെക്കാളും പരിശുദ്ധമാര്‍ന്ന് വളരുന്നത് ഞാന് നോക്കി നിന്നു. ചോരപ്പരിശം പോലെ ഗാഢമായ മറ്റൊരാത്മബന്ധമാണത്. സ്ത്രീക്കും ശിശുവിനുമിടയില് മാത്രം ഉണ്ടാകുന്ന നിഗൂഢമായ രക്തബന്ധം' - നൂറു ശതമാനം പരമാര്‍ഥമായ ഇക്കാര്യം നമ്മളെ വീണ്ടും വീണ്ടും ഓര്‍മിപ്പിക്കാനാണ് എല്ലാ വര്‍ഷവും ഓഗസ്റ്റ് ഒന്നു മുതല് ഏഴുവരെ മുലയൂട്ടല് വാരമായി ആചരിക്കുന്നത്. 'Protect Breatsfeeding: A shared responsibility' എന്നതാണ് ഈ വര്‍ഷത്തെ ലോക മുലയൂട്ടല് വാരത്തിന്റെ മുദ്രാവാക്യം.\nമുലയൂട്ടലിന്റെ പ്രാധാന്യത്തെക്കുറിച്ച് പറയുമ്പോഴൊക്കെ കൂട്ടത്തില് ഊന്നിപ്പറയുന്ന ഒന്നാണ് കുപ്പിപ്പാല് കൊടുക്കാതിരിക്കുക എന്നത്. ഇവിടെ ശക്തിയുക്തം എതിര്‍ക്കുന്നത് പാല് കുപ്പിയിലാക്കി കൊടുക്കുന്നതിനെയാണ്. മുലപ്പാലിന്റെ ഗുണഗണങ്ങളും ടിന്നില് വരുന്ന പാല്‍പ്പൊടികളും തമ്മില് ഒരു താരതമ്യം ഇല്ലെന്നത് എല്ലാവര്‍ക്കും അറിവുള്ളതാണ്. എന്നാല് മുലയൂട്ടലിന് തടസ്സം നില്‍ക്കുന്ന ചില ഘട്ടങ്ങള് വരുമ്പോള് ചിലപ്പോഴൊക്കെ നമുക്ക് ടിന് പാലിനെ (Artificial formula) ആശ്രയിക്കേണ്ടതായി വന്നേക്കാം. ജന്മനാലുള്ള വൈകല്യങ്ങളായ മുറിച്ചുണ്ട് (Cleft lip), മുറിയണ്ണാക്ക് (Cleft palate) ഉള്ളിലോട്ടു തള്ളിയ കീഴ്ത്താടിയെല്ല് എന്നിവയുള്ള കുട്ടികള്‍ക്കും തീരെ മൂപ്പെത്താതെ ജനിച്ച കുട്ടികള്‍ക്കും മുലകുടി ബുദ്ധിമുട്ടാണ്.\nഇനി അമ്മമാരുടെ കാര്യത്തിലാണെങ്കില് മാനസിക രോഗമുള്ളവര്, പ്രസവാനന്തരമുള്ള മാനസിക തകരാറുകള് ഉള്ളവര് (post partum psychosis), എച്ച്.ഐ.വി. ബാധിതര്, ക്ഷയരോഗികളും അതിന് മരുന്നുകഴിക്കുന്നവരും, മുലക്കണ്ണു വിണ്ടുകീറിയവര്, മുലക്കണ്ണ് അകത്തേക്ക് വലിഞ്ഞവര്, മുലപ്പാലിലൂടെ കുഞ്ഞിന്റെ ശരീരത്തില് ചെന്നാല് അപകടമുള്ള മരുന്നുകള് കഴിക്കുന്നവര് എന്നിവര്‍ക്ക് മുലയൂട്ടല് അസാദ്ധ്യമാണ്. പ്രസവത്തോടുകൂടി മരിച്ചുപോവുന്ന അമ്മമാരുടെ കാര്യം പ്രത്യേകിച്ചുപറയേണ്ടതില്ലല്ലോ. മേല്‍പ്പറഞ്ഞ ഘട്ടങ്ങളില് കൈകൊണ്ടോ ബ്രസ്റ്റ് പമ്പ് ഉപയോഗിച്ചോ മുല്‍പ്പാല് പിഴിഞ്ഞ് കൊടുക്കാന് പറ്റുന്ന കേസുകളില് അങ്ങനെ ചെയ്യുന്നതാണ് നല്ലത്. ഇതിനുപറ്റാത്ത സാഹചര്യങ്ങളില് പശുവിന് പാലോ ടിന്നില് വരുന്ന പാല്‍പ്പൊടിയോ ഉപയോഗിക്കേണ്ടിവരും. അങ്ങനെ വരുമ്പോള് മിക്കവരും ആശ്രയിക്കുന്നത് മുലക്കുപ്പിയെയാണ്.\nപശുവിന് പാലും പാല്‍പ്പൊടിയും ഉപയോഗിക്കുന്നതുമൂലമുള്ള ആരോഗ്യപ്രശ്നങ്ങള് ഇക്കൂട്ടര്‍ക്ക് ഒഴിവാക്കാന് പറ്റില്ലെങ്കിലും മുലക്കുപ്പി എന്ന മാര്‍ഗം ഉപേക്ഷിച്ചാല് ഒരുപാട് ആരോഗ്യപ്രശ്നങ്ങള് ഒഴിവാക്കാം. ഇനി മുലയൂട്ടാന് മറ്റൊരു തടസ്സങ്ങളും ഇല്ലാതിരുന്നിട്ടും കൃത്രിമ പോഷണങ്ങള് കുപ്പിയിലാക്കി കൊടുക്കുന്നതുമൂലം ഉണ്ടാവുന്ന ആരോഗ്യപ്രശ്നങ്ങള് എന്തൊക്കെയാണെന്നു നോക്കാം.\nദഹനേന്ദ്രിയ വ്യവസ്ഥയുമായി ബന്ധപ്പെട്ട രോഗങ്ങളും വയറിളക്കവും വരാനുള്ള സാധ്യത കൂടുതലാണ്. മുലക്കുപ്പി എത്ര നന്നായി കഴുകിയാലും അടപ്പിന്റെയും നിപ്പിളിന്റെയും ചാലുകള്‍ക്കുള്ളില് അഴുക്കുപിടിച്ച് രോഗാണുക്കള് പെരുകുന്നതാണ് കാരണം. മിക്കപ്പോഴും ശരിയായ രീതിയില് സ്റ്റെറിലൈസേഷന് നടത്താതെ വെറുതെ ചൂടുവെള്ളത്തില് കഴുകിയാണ് പലരും പാല്‍ക്കുപ്പിയില് പാല് നിറക്കുന്നത്. ഇനി അഥവാ തിളപ്പിച്ച് അണുവിമുക്തമാക്കിയാല് തന്നെ കൈകൊണ്ട് നിപ്പിളും അടപ്പുമൊക്കെ വീണ്ടും സ്പര്‍ശിക്കുന്നതോടെ രോഗാണുസംക്രമണത്തിനുള്ള സാധ്യത ഏറുന്നു. യാത്രാവേളകളിലും മറ്റും കുപ്പി വേണ്ട രീതിയില് അണുവിമുക്തമാക്കാന് ബുദ്ധിമുട്ടാണ്. ആശുപത്രി, ബസ്സ്റ്റാന്റ്, റെയില്‍വേ സ്റ്റേഷന്, ട്രെയിന്, ബസ് എന്നിവയിലെ യാത്രാവേളകള് ഇവയൊക്കെ പൊടിപടലങ്ങള്, ഈച്ച മുതലായവ ധാരാളമുള്ള ഇടങ്ങളായതിനാല് കൂടുതല് അപകടകരമാണ്.\nമുലക്കുപ്പി വഴി പാല് കൊടുക്കുമ്പോള് കൂടുതല് അളവില് വായു വയറ്റിലെത്താനുള്ള സാധ്യത ഏറുന്നു. ഇത് പെട്ടെന്ന് വയറു നിറഞ്ഞ പ്രതീതി ഉണ്ടാക്കുകയും തല്‍ഫലമായി വേണ്ടത്ര പാല് കുട്ടി കുടിക്കാതിരിക്കുകയും ചെയ്യുന്നു. പോഷകക്കുറവായിരിക്കും അനന്തരഫലം. മാത്രമല്ല എക്കിള് ഉണ്ടാവാനും ഇത് കാരണമാകുന്നു.\nമുലക്കുപ്പിയിലെ റബ്ബര് നിപ്പിള് വഴി പാല് കുടിക്കാന് കുട്ടിക്ക് കൂടുതല് ഊര്‍ജ്ജം ചെലവിടേണ്ടിവരുന്നു. അമ്മയുടെ മുല കുടിക്കുമ്പോള് കുട്ടി വലിച്ചുകുടിക്കുന്നതിനനുസരിച്ച് അമ്മ പാല് ചുരത്തി കുഞ്ഞിന്റെ വായിലേക്കെത്തിക്കുകയാണ് ചെയ്യുന്നത്. ഈ ചുരത്തല് പ്രക്രിയ കുപ്പിയിലില്ല. കുട്ടി പെട്ടെന്നു ക്ഷീണിക്കുന്നതിനാല് പാല് കുടി പെട്ടെന്ന് നിര്‍ത്തുന്നു.\nകുപ്പി വഴി പാല് കൊടുക്കുന്ന കുട്ടികളില് ചെവിക്കുള്ളിലെ അണുബാധയും ചെവിപഴുപ്പും വരാനുള്ള സാധ്യത കൂടുതലാണെന്ന് പഠനങ്ങള് പറയുന്നു. പാല് കുടിക്കുമ്പോള് അവലംബിക്കുന്ന പൊസിഷന് ആണിതിന്റെ കാരണം.\nമുലപ്പാലിലെ പോഷകമൂല്യങ്ങള് അതേപടി ടിന്‍പാലില് ലഭ്യമല്ലാത്തതിനാല് പോഷകക്കുറവ് ഉണ്ടാവാനുള്ള സാധ്യത കൂടുതലാണ്. രോഗപ്രതിരോധശക്തിക്കു വേണ്ട ഇമ്മ്യൂണോഗ്ലോബിനും മുലപ്പാലിലാണുള്ളത്. അതേസമയം പാല്‍പ്പൊടിയില് പഞ്ചസാരയുടെ അളവ് കൂടുതലായിരിക്കും. രുചിക്കുവേണ്ടി ചിലപ്പോള് ചേര്‍ക്കുന്ന പഞ്ചസാര ഇതിനും പുറമെയാണ്. ഫലം പൊണ്ണത്തടി, പ്രമേഹസാധ്യതകള് എന്നിവ കുപ്പിപ്പാല് കുടിക്കുന്ന കുട്ടികളില് കൂടുതലായിരിക്കും.\nആസ്തമ, അലര്‍ജി, ശ്വാസകോശത്തിലെ അണുബാധകള് എന്നിവയ്ക്കുള്ള സാധ്യത കൂടുതല്.\nകുപ്പിപ്പാല് കുടിക്കുന്ന കുട്ടികളില് ബോട്ടില് അഡിക്ഷനുള്ള (Bottle addiction) സാധ്യത ഏറെയാണ്. കുട്ടി കരയാതിരിക്കാനും അടങ്ങിയിരിക്കാനും ഉറങ്ങാനും ഒക്കെ വേണ്ടി പാല് നിറച്ചോ ചിലപ്പോള് മറ്റെന്തെങ്കിലും ജ്യൂസ് നിറച്ചോ മുലക്കുപ്പി കുട്ടിയുടെ കൈയില് കൊടുക്കുന്ന ധാരാളം രക്ഷിതാക്കളെ കാണാം. സൂപ്പര്‍മാര്‍ക്കറ്റുകളിലും ഹൈപ്പര്‍മാര്‍ക്കറ്റുകളിലും ഒക്കെ പോവുമ്പോള് കുപ്പിയും കൈയില് പിടിച്ചു വെറുതെ ചപ്പിക്കൊണ്ടുനടക്കുന്ന കുട്ടികള്‍ക്ക് ബോട്ടില് അഡിക്ഷന് തന്നെ.\nസ്ഥിരമായി കുപ്പിപ്പാല് കുടിക്കുന്ന കുഞ്ഞുങ്ങളില് പല്ലുകള് ശരിയായ രീതിയില് ചേര്‍ത്തടയ്ക്കാന് പറ്റാതെ വരും. പല്ലുകള് പൊങ്ങാനുള്ള സാധ്യതയും ഉണ്ട്. ഇതിനൊക്കെ പുറമെ പല്ലിനടിയില് പഞ്ചസാര കൂടുതലായടങ്ങിയ പാലിന്റെ അംശം എല്ലായ്പ്പോഴും തങ്ങി നില്‍ക്കുന്നതിനാല് പുഴുപ്പല്ല് വരാവുന്നതാണ്. 'ബോട്ടില് കേരീസ്' എന്നാണ് ഇതിന്റെ പേര്.\nപാല് തയ്യാറാക്കുമ്പോള് പെട്ടെന്ന് കുഞ്ഞ് വളരട്ടെ എന്നു കരുതി കൂടുതല് പൊടിയിട്ട് കട്ടിയില് തയ്യാറാക്കുമ്പോള് ദഹനക്കേടും വില കൂടിയ പാല്‍പ്പൊടി കൂടുതല് നാള് ഇരിക്കാന് വേണ്ടി കൂടുതല് വെള്ളം ചേര്‍ത്ത് നേര്‍പ്പിക്കുമ്പോള് പോഷണക്കുറവും ഉണ്ടാവാം.\nകുട്ടി ആവശ്യപ്പെടുന്ന/കരയുന്ന ഉടനെ തന്നെ മുലക്കണ്ണ് വായില് വെച്ചുകൊടുക്കുന്നതുപോലെ മുലക്കുപ്പിയില് പാല് കൊടുക്കാന് പറ്റില്ല. തയ്യാറാക്കാന് കൂടുതല് സമയം വേണം. മാത്രമല്ല തിളച്ചവെള്ളം ശരിയായ ഊഷ്മാവിലേക്ക് തണുപ്പിക്കാതെ കൊടുത്താല് കുഞ്ഞിന്റെ വായ് പൊള്ളും.\nവളരെ എളുപ്പത്തില് ഈ പ്രശ്നങ്ങളൊക്കെ പരിഹരിക്കാം. ശ്രദ്ധിക്കുക.\nമുലക്കുപ്പി പാടെ ഉപേക്ഷിക്കുക. പകരം ചെറിയ ഒരു ബൗള് അഥവാ കട്ടോരിയും മൂര്‍ച്ചയില്ലാത്ത വക്കോടു കൂടിയ ഒരു കുഞ്ഞു സ്പൂണും ഉപയോഗിച്ച് പതിയെ തലമണ്ടയില് കയറാത്ത രീതിയില് ക്ഷമാപൂര്‍വ്വം കോരി കൊടുക്കുക (Cup and spoon feeding). 'പാലട' എന്ന ചെറിയ വാലോടുകൂടിയ പാത്രം ഉപയോഗിച്ച് കുഞ്ഞിന്റെ വായില് പാല് ഇറ്റിച്ചുകൊടുക്കുന്നതും എളുപ്പമാണ്.\nഇങ്ങനെ ചെയ്യുമ്പോള് മുലപ്പാല് പിഴിഞ്ഞ് കൊടുക്കാന് സാധിക്കുമെങ്കില് അങ്ങനെ ചെയ്യുക. നിവര്‍ത്തിയില്ലാതെ വന്നാല് മാത്രം പാല്‍പ്പൊടിപ്പാല് ഉപയോഗിക്കുക.\nപാല്‍പ്പൊടി ഉപയോഗിക്കുമ്പോള് ടിന്നില് പറഞ്ഞ അളവില് പൊടിയും വെള്ളവും ഉപയോഗിക്കണം. സാധാരണ രീതിയില് ഒരൗണ്‍സ് വെള്ളത്തിന് ഒരു സ്പൂണ് (scoop) എന്നാണ് കണക്ക്.\nമുറിയണ്ണാക്ക് ഉള്ള കുട്ടികളില് ശസ്ത്രക്രിയ ചെയ്യുന്നതുവരെ അഥവാ നിപ്പിളും കുപ്പിയും ഉപയോഗിക്കേണ്ടി വന്നാല് നീണ്ടതും വലിയ ദ്വാരത്തോടു കൂടിയതുമായ സ്പെഷ്യല് നിപ്പിള് നന്നായി തിളപ്പിച്ച് അണുവിമുക്തമാക്കിയതിനുശേഷം ഉപയോഗിക്കുക. പാലിന്റെ സ്ഥാനത്ത് മുലപ്പാല് തന്നെ ഉപയോഗിക്കുക. 'മുലകുടിപ്പരിശം'- അതിനു പകരം മറ്റൊന്നില്ല എന്ന് ഓര്‍ക്കുക.\n* മുലകുടിപ്പരിശം എന്നാല് മുലകുടി ബന്ധം\n(കൊച്ചി അമൃത കോളേജ് ഓഫ് നഴ്‌സിങ്ങിലെ പ്രാഫസറാണ് ലേഖകന്)\nContent Highlights: World Breastfeeding Week 2021 , Babies and Bottle Milk, Breastfeeding, Health\nഓര്‍മകള് കവര്‍ച്ച ചെയ്യപ്പെടുമ്പോള്; എന്തുകൊണ്ട് അൽഷൈമേഴ്സ് രോഗം ഉണ്ടാകുന്നു?


Roma ഒരു അനുഭവം | Review | Cinema Paradiso Club\nRoma ഒരു അനുഭവം | Review\nഒരു സിനിമയ്ക്ക് ജീവിതത്തോട് എത്രത്തോളം അടുത്ത് നില്‍ക്കാന് സാധിക്കും? മറ്റൊരു കുടുംബത്തില് നടക്കുന്ന സംഭവങ്ങളെ എത്രമാത്രം ഹൃദയത്തിലേക്ക് ഉള്‍ക്കൊള്ളാന് നമ്മള്‍ക്ക് സാധിക്കും? ഒരു സിനിമയ്ക്ക് ഏത് അറ്റം വരെ സത്യസന്ധമായിരിക്കാന് കഴിയും?\nAlfonso Cuaron സംവിധാനം ചെയ്ത മെക്സിക്കന് ചിത്രമായ Roma ഈ വര്‍ഷത്തെ ഏറ്റവും മികച്ച സിനിമയാണ്. ഒരു സിനിമ കാണുക എന്നതിനപ്പുറം എഴുപതുകളിലെ മെക്സിക്കോ സിറ്റിക്ക് സമീപത്തുള്ള La Roma- യില് ഒരു കുടുംബത്തില് നടക്കുന്ന കുറച്ച് കാര്യങ്ങള് നമ്മള് ഒരു കലര്‍പ്പും ഇല്ലാതെ അനുഭവിച്ചറിയുകയാണ്. സംവിധായകന്റെ ബാല്യകാലത്ത് തന്റെ എല്ലാമെല്ലാമായിരുന്ന വീട്ടില് ജോലി ചെയ്ത nanny -യുടെ കഥയാണ് സിനിമ. ഏറെകുറേ ആത്മകഥാപരമായതിനാലാകാം സിനിമ ഒരിടത്ത് പോലും ‘സിനിമ’- യായി തോന്നിയില്ല. ക്ലിയോ എന്ന കഥാപാത്രം, അവര് ജോലി ചെയ്യുന്ന കുടുംബം, അവരുടെ ജീവിതത്തിലും, ആ കുടുംബത്തിലും നടക്കുന്ന ചില കാര്യങ്ങൾ – ഇതൊക്കെയാണ് കഥയാകുന്നത്.\nആദ്യ ഷോട്ട് (തറ വൃത്തിയാക്കുന്നത്) മുതല് വികാരനിര്‍ഭരമായ അവസാന രംഗങ്ങള് വരെ സിനിമ ഒഴുകുകയാണ്! ജീവിതത്തിന്റെ അര്‍ത്ഥം തേടി, വിശ്വാസം തേടി, സ്നേഹം എന്തെന്ന് കാണിച്ചു തന്ന്, ഒറ്റപ്പെടലിന്റെ പല മുഖങ്ങള് കാണിച്ച് ആ പുഴ ഒഴുകി ചെന്ന് പതിക്കുന്നത് ഒരുമയുടെ നന്മയിലേക്കാണ്. വര്‍ഗ്ഗവും, വര്‍ണവും, വ്യവസ്ഥിതികളും തീര്‍ക്കുന്ന വിവേചനത്തിന്റെ ലോകത്തില് ഒരു വീട്ടിനുള്ളില് നിന്ന് നന്മ ഒഴുകി തുടങ്ങുന്നു. Cuaron -ന്റെ ജീവിതത്തോട് ചേർന്നു നിൽക്കുന്ന കഥയായാണ്. അദ്ദേഹത്തിന്റെ ബാല്യകാലവും, കുടുംബജീവിതവും,നേരിടേണ്ടി വന്ന പ്രതിസന്ധികളും എല്ലാം ചിത്രത്തിലുണ്ട്. ഒരു പ്രത്യേക കാലഘട്ടത്തിൽ കഥ പറയുന്നത് കൊണ്ട് തന്നെ സൂക്ഷ്മമായി എഴുപതുകളിലെ മെക്സികോയെ സംവിധായകനും സംഘവും പുനഃസൃഷ്ടിച്ചിട്ടുണ്ട്.\nBlack and white -ലും ഓരോ ഫ്രെയ്മുകളും അവിസ്മരണീയമാണ്. സിനിമയുടെ ഒഴുക്കിനെ നല്ല പോലെ സ്വാധീനിക്കുന്നത് Cuaron തന്നെ പകര്‍ത്തിയ രംഗങ്ങളാണ്. ഒറ്റ ഷോട്ടുകള് കവിതകളാണ്! ആ കാലഘട്ടത്തെയും പശ്ചാത്തലത്തെയും അത്രത്തോളം വിശ്വസനീയമായി അനുഭവപ്പെടുത്തിയത് ഛായാഗ്രഹണ മികവ് തന്നെയാണ്. സിനിമ കണ്ട കഴിയുമ്പോഴും മനസിനുള്ളിൽ മായാതെ നിറഞ്ഞു നിൽക്കുന്ന എത്രയോ നിമിഷങ്ങൾ. കടൽത്തീരത്തെ ഒരുമയുടെ രംഗവും, കടലിലേക്കു ഇറങ്ങുന്ന ക്ലിയോയും, ടെറസിനു മുകളിലെ ക്ലിയോയുടെയും ഒരു പയ്യന്റെയും കിടപ്പും.. അങ്ങനെ എത്ര എത്ര മനോഹരമായ ഓർമ്മകൾ ആണ് സിനിമ നൽകിയത്. 2018 -ൽ ഇറങ്ങിയ സിനിമകളിൽ കാഴ്ചയ്ക്ക് വിരുന്നായി സിനിമ കൂടിയാണ് റോമാ.\nYalitza Aparicio എന്ന സ്കൂള് ടീച്ചറെയാണ് സംവിധായകന് തന്റെ ഏറ്റവും പ്രിയ്യപ്പെട്ട nanny-യെ അവതരിപ്പിക്കാന് തിരഞ്ഞെടുത്തത്. അവര് നടിയല്ലായിരിക്കാം, പക്ഷേ Cleo ആയി മാറി അവര് ജീവിക്കുന്നു. ഒരു കഥാപാത്രത്തെ ഉൾക്കൊള്ളുക എന്നത് എത്ര സങ്കീർണമായ കാര്യമാണ്. പക്ഷേ ക്ലിയോയെ മാത്രമേ നമ്മൾ കാണുന്നുളൂ. അവളെ മാത്രമേ നമ്മൾ അറിയാൻ ശ്രമിക്കുന്നുള്ളു. ഈ സിനിമ ഒരേ സമയം സന്തോഷവും, വിഷമവും, തിരിച്ചറിവും സമ്മാനിക്കുന്നു. യാഥാര്‍ത്ഥ്യത്തോളം തന്നെ സത്യവും ഇഴുകി ചേര്‍ന്നിരിക്കുന്നു.\nചില സിനിമകള് കാണാന് ചരിത്രപരമായ അറിവ് അനിവാര്യമാണ്. Roma അത് ആവശ്യപ്പെടുന്നില്ലെങ്കില് കൂടിയും സിനിമ പറയുന്ന രാഷ്ട്രീയം അറിയാന് ഇരുപതാം നൂറ്റാണ്ടിലെ മെക്സിക്കോയെ അറിയണം. ഏകാധിപത്യത്തിന്റെയും ജനാധിപത്യത്തിന്റെയും ഇടയില് എവിടെയോ ആണ് മെക്സിക്കന് രാഷ്ട്രീയം നിലനിന്നിട്ടുള്ളത്. PRI എന്ന Institutional Revolutionary Party എഴുപതുകളില് അധികാരത്തില് ഇരുന്നു കൊണ്ട് ക്രൂരമായി അടിച്ചമര്‍ത്തലുകള് നടത്തുന്ന കാലത്താണ് ഈ ‘സിനിമ’ നടക്കുന്നത്. അറുപതുകളിലും എഴുപതുകളിലും ഈ ഭരണകൂടം, പ്രതിഷേധക്കാരെ തടയാനായി നടത്തിയ ആള്‍കുരുതിയും, കൂട്ടകൊലകളും, പീഡനങ്ങളും, മറ്റ് മനുഷ്യാവകാശ ലംഘനങ്ങളും കുപ്രസിദ്ധമാണ്. ഗ്രാമങ്ങളില് അരങ്ങേറിയ ഈ ഭരണകൂട ഭീകരത ‘Dirty War’ എന്ന് അറിയപ്പെട്ടു. ആ കാലഘട്ടത്തിൽ ജനിച്ച വളർന്ന ഒരാൾക്കും മറക്കാൻ കഴിയുന്നതല്ല മനുഷ്യത്തമില്ലാത്ത PRI ഭരണകൂടത്തിന്റെ നയങ്ങളും അത് തീർത്ത ഭീകര രാഷ്ട്രീയ സാമൂഹിക അന്തരീക്ഷവും.\nലോകരാഷ്ട്രീയ ചരിത്രത്തില് 1968 ഒരു നിര്‍ണായക വര്‍ഷമാണ്. ലോകമൊട്ടാകെ ഭരണകൂടങ്ങളുടെ അനീതിയെ ചൂണ്ടികാട്ടിയും, മുതലാളിത്ത തത്വശാസ്ത്രങ്ങളെ വെല്ലുവിളിച്ചും യുവജന പ്രക്ഷോഭങ്ങള് ആളികത്തിയ വര്‍ഷം. മെക്സിക്കോയിലും ആ കാറ്റ് ആഞ്ഞടിച്ചു. Three Cultures Square -ല് ഒത്തുകൂടിയ വിദ്യാര്‍ത്ഥി പ്രതിഷേധക്കാരെ വെടിവെച്ച് വീഴ്ത്തിയ ഭരണകൂടം ഏകാധിപത്യത്തിന്റെ മനഃസാക്ഷിയില്ലാത്ത മുഖം കാണിച്ചു. Tlatelolco കൂട്ടക്കൊല ചരിത്രം മറന്നാലും മെക്സിക്കോയിലെ പല തലമുറയിലെ ആളുകള് മറക്കില്ല. സിനിമയില് ഉടനീളം പല ഫ്രെയ്മുകളും PRI -ടെ പോസ്റ്ററുകളാലും മറ്റ് പല എഴുത്തുകളായും കാണാവുന്നത്.\nCleo- Fermin ബന്ധത്തെ തന്നെ രാഷ്ട്രീയ-വര്‍ഗ്ഗ അതിര്‍വരന്പുകളില് പ്രതിഷ്ഠിച്ചിരിക്കുകയാണ്. സിനിമ പറയുന്ന class struggle -ന്റെ രാഷ്ട്രീയം നിഴലിക്കുന്നത് അവരുടെ ബന്ധത്തിലാണ്. ക്ലിയോയുടെ സ്വകാര്യ ജീവിതത്തിൽ സംഭവിക്കുന്ന സംഭവങ്ങൾ അവളുടെ race -ൽ പെട്ട പലരുടെയും അനുഭവമാണ്. ഗ്രാമങ്ങളിൽ നിന്ന് ഉപജീവനത്തിനായി വീട്ടുജോലി ചെയുന്ന നിഷ്കളങ്കരായ മനുഷ്യർ അന്ന് നേരിട്ട് കൊണ്ടിരുന്ന ചൂഷണങ്ങൾ പലതാണ്. അതിന്റെ ഒരു വശം അവളുടെ ജീവിതവും കാട്ടിത്തരുന്നു.\nസിനിമയിലെ ഏറ്റവും പ്രധാനപ്പെട്ട ഒരു രംഗം സംഭവിക്കുന്നത് 1971 June 10- ലെ Corpus Christi കൂട്ടക്കൊലയുടെ പശ്ചാത്തലത്തിലാണ്. വിദ്യാര്‍ത്ഥി പ്രതിഷേധങ്ങളെ അടിച്ചമര്‍ത്താനായി സര്‍ക്കാര് തന്നെ വളര്‍ത്തിയെടുത്ത Falcons എന്ന പാരമിലിറ്ററി സംഘം പ്രതിഷേധക്കാരെ കൊലപ്പെടുത്തിയത് തീരാകളങ്കമായി അവശേഷിക്കുകയാണ്. ഈ സംഭത്തെ ഗംഭീരമായി ചിത്രീകരിക്കുകയും, അതിനോട് അനുബന്ധിച്ച് സിനിമയില് നടക്കുന്ന സംഭവങ്ങള് visual-political metaphor ആകുന്നു. PRI -യുടെ ഏകാധിപത്യം എഴുപത്തൊന്ന് വര്‍ഷങ്ങള്‍ക്ക് ശേഷം അവസാനിക്കുന്നത് 2000-ല് Vincente Fox അധികാരത്തില് വന്നതോടെ മാത്രമാണ്.\nലോക സിനിമയിലെ ഏറ്റവും മികച്ച സംവിധായകരിൽ ഒരാളായ Alfonso Cuaron -ന്റെ ഏറ്റവും മികച്ച ചിത്രമാണ് Roma. Roma എന്ന സിനിമയെ ഹൃദയത്തിലേക്ക് ഏറ്റെടുക്കണം എങ്കിൽ ചരിത്രത്തോടും രാഷ്ട്രീയത്തോടും സമൂഹത്തോടും അവിടങ്ങളിൽ നിലനിൽക്കുന്ന വിവേചനങ്ങളിലേക്കും നമ്മുടെ ചിന്തകൾ കടന്ന് ചെല്ലണം. സിനിമ ഒരു visual art ആണ്.അതുകൊണ്ട് തന്നെ കഥപറയാൻ എങ്ങനെ വേണമെങ്കിലും സാധിക്കും. ഒരു കഥയെ സമീപിക്കുന്നത് എങ്ങനെയാണ് എന്നത് കാഴ്ചക്കാരുടെ അനുഭവത്തെയും സ്വാധീനിക്കും. ഈ സിനിമ കുറച്ച് മാത്രമാണ് മുന്നിലേക്ക് കാണിക്കുന്നത്. പക്ഷേ കാണുന്ന ഓരോ കാഴ്ചകളിൽ നിന്നും ആ സിനിമ പറയാൻ ശ്രമിക്കുന്നതിനെ നമ്മൾ തിരിച്ചറിയണം. ഈ സിനിമ അനുഭവിക്കാനുള്ളത് ആണ്. ഒരു കാലഘട്ടത്തിലേക്കുള്ള യാത്രയാണ്…!\n© Gokul K S | Cinema Paradiso Club


IIC Unit News (3)\nഇസ് ലാഹി സെന്റര് ഫഹാഹീല് യൂണിറ്റ് ഭാരവാഹികളെ തെരെഞ്ഞെടുത്തു.\nഇന്ത്യന് ഇസ് ലാഹി സെന്റര് ഫഹാഹീല് യൂണിറ്റ് ഭാരവാഹികളെ തെരെഞ്ഞെടുത്തു. മെഹ്ബൂബ് അസ്ലം (പ്രസിഡന്റ്), കെ. താജുദ്ധീന് (ജനറല് സെക്രട്ടറി), വി.എം സൈഫുദ്ധീന് (ട്രഷറര്).\nഅബ്ദുറഹീം (വൈസ് പ്രസിഡന്റ്), പി.കെ മുജീബ് റഹ്മാന് (ഓര്ഗനൈസിംഗ് സെക്രട്ടറി), അനസ് പുതിയ പറന്പത്ത് (വെളിച്ചം സെക്രട്ടറി), ആസിഫ് (പബ്ലിക്കേഷന്), എം. നിഹാബ് ബാവു (ദഅ്വ ), വി.റമീസ് (ഖ്യു.എല്.എസ്), എം. അന്വര് സാദത്ത്, കെ.സി സഅ്ദ്), പി.ഉമ്മര് കുട്ടി, ഷമീമുള്ള സലഫി (കേന്ദ്ര കൌണ്സിലര്മാര്).\nകേന്ദ്ര ഇലക്ഷന് ഓഫീസര് മാരായ അബ്ദുല് അസീസ് സലഫി, മുഹമ്മദ് അരിപ്ര എന്നിവര് തെരെഞ്ഞെടുപ്പ് നിയന്ത്രിച്ചു. എഞ്ചി. ഉമ്മര് കുട്ടി അധ്യക്ഷത വഹിച്ചു.\nഇസ്ലാഹി സെന്‍റര് സാല്‍മിയ യൂണിറ്റ് : പ്രസിഡന്‍റ് മുഹമ്മദ് റാഫി സെക്രട്ടറി അഹ്മദ് കുട്ടി\nഇന്ത്യന് ഇസ്ലാഹി സെന്‍റര് സാല്‍മിയ യൂണിറ്റ് പുതിയ ഭാരവാഹികളെ തെരെഞ്ഞെടുത്തു. പ്രസിഡന്‍റായി മുഹമ്മദ് റാഫി (തലശ്ശേരി), ജനറല് സെക്രട്ടറിയായി അഹ്മദ് കുട്ടി (കണ്ണൂര്), ട്രഷറായി അബ്ദുല് സലാം തൃശൂര് എന്നിവരെയാണ് തെരെഞ്ഞെടുത്തത്. മറ്റു ഭാരവാഹികള് മുഹമ്മദ് മേപ്പയ്യൂര് (വൈസ് പ്രസിഡന്‍റ്), അബ്ദുറഹീം (ഓര്‍ഗനൈസിംഗ് സെക്രട്ടറി), കെ.അഷ്റഫ് മേപ്പയ്യൂര് (ദഅ്വ), നവാസ് തിരുവനന്തപുരം (പബ്ലിക്കേഷന്), ഹാഷിം (ഖ്യു.എല്.എസ്), പി.കെ റഫീഖ് (വെളിച്ചം), എന്‍ജി. ഫിറോസ് ചുങ്കത്തറ (ഹജ്ജ് ഉംറ), ശാക്കിര് ഫാറൂഖി (ക്രിയേറ്റീവ്).\nകേന്ദ്ര എക്സിക്യൂട്ടീവ് അംഗങ്ങളായി മിര്‍സാദ് വെങ്ങാട്, നജീബ് സ്വലാഹി, ഫിറോസ് ചുങ്കത്തറ, മനാഫ് മാത്തോട്ടം, പി.സി ഷര്‍ഷാദ് പുതിയങ്ങാടി, ഫൈസല് വടകര, ഷഹീല് മാത്തോട്ടം എന്നിവരെയും തെരെഞ്ഞെടുത്തു.\nശാഖ തെരെഞ്ഞെടുപ്പ് കേന്ദ്ര ഇലക്ഷന് ഓഫീസര്‍മാരായ അബ്ദുല് അസീസ് സലഫി, എന്ജി. അന് വര് സാദത്ത് എന്നിവര് നിയന്ത്രിച്ചു. മുഹമ്മദ് റാഫി അധ്യക്ഷത വഹിച്ചു.\nPosted On Wednesday, 28 February 2018 11:52 Written by iicinkuwait\nഇസ്ലാഹി സെന്‍റര് ഫര്വാനിയ യൂണിറ്റ് : പ്രസിഡന്‍റ് നബീല് ഹമീദ് സെക്രട്ടറി അനസ് മുഹമ്മദ്\nഇന്ത്യന് ഇസ്ലാഹി സെന്‍റര് ഫര്വാനിയ യൂണിറ്റ് പുതിയ ഭാരവാഹികളെ തെരെഞ്ഞെടുത്തു. ഭാരവാഹികള് : നബീല് ഹമീദ് (പ്രസിഡന്റ്),അനസ് മുഹമ്മദ് (ജനറല് സെക്രട്ടറി), അബ്ദുല് മുനീബ് മൌയ്തുണ്ണി (ട്രഷറര്), ഡോ. നൌഫല്.എം.ടി (വൈസ് പ്രസിഡന്റ്), എസ്. അബ്ദുള്ള (പബ്ലിക്കേഷന്), ഹര്ഷാദ് മഠത്തില്, ഇംറാന് നൌഷാദ് (ഓര്‍ഗനൈസിംഗ് സെക്രട്ടറി), അഡ്വ. ജംസി (ഖ്യു.എല്.എസ്), ലബീബ് മുഹമ്മദ് (വെളിച്ചം), മുഹമ്മദ് അന് വര് (ദഅ്വ),\nകേന്ദ്ര എക്സിക്യൂട്ടീവ് അംഗങ്ങളായി അബൂബക്കര് സിദ്ധീഖ് മദനി, മുഹമ്മദ് ബേബി, മുസ്തഫ കാരി, വി.എ മൊയ്തുണ്ണി, എന്ജി. അബ്ദുറഹിമാന് എന്നിവരെയും തെരെഞ്ഞെടുത്തു.\nശാഖ തെരെഞ്ഞെടുപ്പ് കേന്ദ്ര ഇലക്ഷന് ഓഫീസര്‍മാരായ ടി.എം അബ്ദുറഷീദ്, യൂനുസ് സലീം എന്നിവര് നിയന്ത്രിച്ചു. സിദ്ധീഖ് മദനി അധ്യക്ഷത വഹിച്ചു.


ആഷസ് ജയിച്ച് ഓസീസ്; ഐസിസി ടെസ്റ്റ് ചാമ്പ്യന്‍ഷിപ്പ് പോയന്റ് നില\nDubai - United Arab Emirates, First Published 16, Sep 2019, 7:47 PM IST\nലോക ടെസ്റ്റ് ചാമ്പ്യന്‍ഷിപ്പിലെ പോയന്റ് ക്രമം അനുസരിച്ച് 120 പോയന്റാണ് ഒരു പരമ്പരയില് പരമാവധി നേടാനാവുക.\nലണ്ടന്: ആഷസ് പരമ്പരയിലെ ആവസാന ടെസ്റ്റില് തോറ്റെങ്കിലും കിരീടം നിലനിര്‍ത്തിയ ഓസ്ട്രേലിയക്ക് പക്ഷെ ഐസിസി ടെസ്റ്റ് ചാമ്പ്യന്‍ഷിപ്പ് പോയന്റ് നിലയില് കാര്യമായ നേട്ടമുണ്ടാക്കാനായില്ല. ആഷസ് പരമ്പരയിലെ അഞ്ച് ടെസ്റ്റുകളില് ഇംഗ്ലണ്ടും ഓസീസും രണ്ടെണ്ണം വീതം ജയിച്ചപ്പോള് ഒരെണ്ണം സമനിലയായി.\nലോക ടെസ്റ്റ് ചാമ്പ്യന്‍ഷിപ്പിലെ പോയന്റ് ക്രമം അനുസരിച്ച് 120 പോയന്റാണ് ഒരു പരമ്പരയില് പരമാവധി നേടാനാവുക. രണ്ട് ടെസ്റ്റുകളുള്ള പരമ്പരയാണെങ്കില് ഇത് ഓരോ ടെസ്റ്റിനും 60 പോയന്റ് വീതമായി തുല്യമായി വിഭജിക്കും. അഞ്ച് മത്സര പരമ്പര ആണെങ്കില് ഇത് ഓരോ ടെസ്റ്റിനും 24 പോയന്റ് വീതമാകും. അഞ്ച് മത്സര പരമ്പരയിലെ ഒരു ടെസ്റ്റ് ജയിച്ചാല് 24 പോയന്റും സമനിലയായാല് 12 പോയന്റുമാണ് ലഭിക്കുക.\nഇംഗ്ലണ്ട്-ഓസ്ട്രേലിയ ആഷസ് പരമ്പരയില് അഞ്ച് മത്സരങ്ങളാണ് ഉണ്ടായിരുന്നത്. അഞ്ച് മത്സരങ്ങളില് രണ്ട് ജയവും ഒരു സമനിലയുമായി ഇംഗ്ലണ്ടിനും ഓസ്ട്രേലിയക്കും ഇപ്പോള് 60 പോയന്റ് വീതമാണുള്ളത്. രണ്ട് മത്സരങ്ങളില് 60 പോയന്റുള്ള ന്യൂസിലന്‍ഡ് നിലവില് രണ്ടാമതും ഇതേ പോയന്റുള്ള ശ്രീലങ്ക മൂന്നാമതുമാണ്. 60 പോയന്റ് വീതമുളള ഓസ്ട്രേലിയ നാലാമതും ഇംഗ്ലണ്ട് അഞ്ചാം സ്ഥാനത്തുമാണ്.\nലോക്ക് ഡൗൺ ലംഘിച്ച് വ്യായാമം ചെയ്യാനിറങ്ങി; സ്ത്രീകൾ അടക്കം 41 പേർ പൊലീസ് പിടിയിൽ


Hajj | 5,58,000 അപേക്ഷകരിൽ നിന്നും60,000 പേരെ തിരഞ്ഞെടുത്തത് നറുക്കെടുപ്പിലൂടെ; 18-65 പ്രായത്തിലുള്ളരണ്ടാം ഡോസ് വാക്സിനും എടുത്തവർക്ക് മാത്രം പ്രവേശനം; സൗദിക്ക് പുറത്തുള്ളവർക്ക് നിരോധനം ഏർപ്പെടുത്തിയിട്ടും ഭാഗ്യം ലഭിച്ചവരിൽ മലയാളികളും; മെക്കയിലെ ഭക്തിസാന്ദ്ര കാഴ്‌ച്ചകൾ ഇങ്ങനെ - MarunadanMalayalee.com\nJuly 19, 202109:53 AM IST Permalink\nമെക്ക: കോവിഡ് പ്രതിസന്ധിയെ തുടർന്ന് ഇത് രണ്ടാം തവണയാണ് നിയന്ത്രിതമായ രീതിയിൽ ഹജ്ജ് തീർത്ഥാടനം നടത്തുന്നത്. പ്രവേശനം കേവലം 60,000 പേർക്ക് മാത്രമായി പരിമിതപ്പെടുത്തിയപ്പോൾ അവർ സൗദി നിവാസികൾ ആയിരിക്കണമെന്നും വാക്സിന്റെ രണ്ടു ഡോസുകളും എടുത്തവരായിരിക്കണമെന്നുമുള്ള നിഷ്‌കർഷകൾ കൂടി വച്ചിട്ടുണ്ട്. സൗദിക്ക് പുറത്തുള്ളവർക്ക് ഈ വർഷവും ഹജ്ജ് സാധ്യമാകില്ല.\nഇസ്ലാമത വിശ്വാസികളുടെ പുണ്യകേന്ദ്രത്തിൽ മാസ്‌ക് ധരിച്ച്, സാമൂഹിക അകലം പാലിച്ച ഭക്തിസാന്ദ്രമായ അന്തരീക്ഷത്തിൽ പ്രദക്ഷിണം വയ്ക്കുന്ന വിശ്വാസികളുടെ ചിത്രങ്ങൾ സമൂഹമാധ്യമങ്ങളിൽ വൈറലാവുകയാണ്. ഇത്തവണ ഹജ്ജിന് 5,58,000 പേരാണ് അപേക്ഷിച്ചിരുന്നത്. അവരിൽ നിന്നും 60,000 പേരെ നറുക്കെടുപ്പിലൂടെയായിരുന്നു തെരഞ്ഞെടുത്തത്. ഇതിൽ മലയാളികളും ഉൾപ്പെട്ടിട്ടുണ്ട്.\nവാക്സിൻ രണ്ടു ഡോസുകളും എടുത്തവർക്ക് മാത്രമായി പ്രവേശനം പരിമിതപ്പെടുത്തിയപ്പോൾ ഗുരുതരമായ മറ്റു രോഗങ്ങൾ ഉള്ളവർക്കും പ്രവേശനം നിഷേധിച്ചിരിക്കുകയാണ്. വർഷങ്ങളായി കാത്തിരുന്ന വിദേശ രാജ്യങ്ങളിൽ നിന്നുള്ളവർക്ക് പക്ഷെ ഇത്തവണയും നിരാശതന്നെയാണ് ഫലം. നിരവധി ബസ്സുകളിലായി മെക്കയിലെ വലിയ പള്ളിയിലെത്തിയ ഭക്തജനങ്ങൾ ആചാരപൂർവ്വം പള്ളിയെ വലംവെച്ചു. കടുത്ത വേനലിലെ ചൂടിൽ നിന്നും രക്ഷനേടാൻ ഇവരിൽ പലരും കുടകൾ ചൂടിയാണ് തീർത്ഥാടനത്തിനെത്തിയത്.\nപള്ളിയിൽ തവാഫ് ചെയ്യുവാനായി ഓരോ മൂന്നു മണിക്കൂറിലും 6,000 ഭക്തജനങ്ങൾ വീതമാണ് എത്തുക എന്ന് ഹജ്ജ് മന്ത്രാലയത്തിന്റെ വക്താവ് അറിയിച്ചു. ലോകത്തിലെ തന്നെ ഏറ്റവുമധികം ആളുകൾ കൂടുന്ന മതപരമായ ചടങ്ങുകളിൽ ഒന്നായ ഹജ്ജിന് കോവിഡിനു മുൻപ് ഏകദേശം 25 ലക്ഷം പേരോളമായിരുന്നു പങ്കെടുത്തത്. എല്ലാ ഇസ്ലാമത വിശ്വാസികളും അവരുടെ ജീവിതത്തിൽ ഒരു തവണയെങ്കിലും ഹജ്ജ് അനുഷ്ഠിക്കണം എന്നാണ് വിശ്വസിക്കപ്പെടുന്നത്. ഞായറാഴ്‌ച്ച തുടങ്ങിയ ഹജ്ജ് തീർത്ഥാടനം അഞ്ചു ദിവസത്തോളം നീണ്ടുനിൽക്കും.\nഹജിന് തിരഞ്ഞെടുക്കപ്പെട്ട മലയാളിയായ ദമാം നിവാസി അമീൻ തെരഞ്ഞെടുക്കപ്പെട്ടതിൽ അതീവ സന്തോഷമുണ്ടെന്ന് പറഞ്ഞു.5കാരനായ അമീനിന്റെ ഭാര്യയേയും പ്രായപൂർത്തിയായ മൂന്നു മക്കളേയും ഹജ്ജിനായി തെരഞ്ഞെടുത്തിട്ടുണ്ട്. അതേസമയം തന്റെ പല സുഹൃത്തുക്കൾക്കും ബന്ധുക്കൾക്കും അവസരം നിഷേധിക്കപ്പെട്ടതിൽ ദുഃഖമുണ്ടെന്നും അമീൻ പറഞ്ഞു. ദൈവം നൽകിയ അവസരമാണിതെന്നും അദ്ദേഹം പറഞ്ഞു.\nവലിയ പള്ളിയിൽ നിന്നും ഞായറാഴ്‌ച്ച അഞ്ചു കിലോമീറ്റർ ദൂരെയുള്ള മിനയിലേക്ക് ഭക്തർ യാത്രയാകും. അതിനുശേഷമായിരിക്കും മൗണ്ട് അരാഫത്തിലേക്ക് നീങ്ങുക. തീർത്ഥാടകരുടെ ആരോഗ്യകാര്യത്തിൽ എല്ലാ മുൻകരുതലുകളും എടുത്തിട്ടുണ്ടെന്ന് സൗദി ആരോഗ്യമന്ത്രാലയം അറിയിച്ചു. കോവിഡ് ബാധ ഉണ്ടായാൽ പോലും അത് അധികം പേരിലേക്ക് പടരുന്നത് ഒഴിവാക്കുവാനായി തീർത്ഥാടകരെ 20 പേരടങ്ങുന്ന സംഘങ്ങളായി തിരിച്ചിട്ടുണ്ട്. രണ്ടു വ്യത്യസ്ത സംഘാംഗങ്ങൾ തമ്മിൽ സമ്പർക്കം ഉണ്ടാകില്ല.


പ്രളയദുരിതാശ്വാസ പ്രവർത്തനങ്ങൾക്കായി വേണ്ടത‌് 31000 കോടി; കേന്ദ്രപ്രഖ്യാപനം 3048 കോടിമാത്രം | Kerala | Deshabhimani | Friday Dec 7, 2018\nപ്രളയദുരിതാശ്വാസ പ്രവർത്തനങ്ങൾക്കായി വേണ്ടത‌് 31000 കോടി; കേന്ദ്രപ്രഖ്യാപനം 3048 കോടിമാത്രം\nപ്രളയദുരിതാശ്വാസ പ്രവർത്തനങ്ങൾക്കായി നേരത്തെ അനുവദിച്ച 600 കോടി ഉൾപ്പെടെ കേരളത്തിന‌് കേന്ദ്രസഹായം 3048.39 കോടി രൂപ മാത്രം. ആഭ്യന്തരമന്ത്രി രാജ‌്നാഥ‌് സിങ്ങിന്റെ അധ്യക്ഷതയിൽ ചേർന്ന ഉന്നതതല യോഗമാണ‌് തീരുമാനമെടുത്തത‌്. ഇതനുസരിച്ച് ഇനി ലഭിക്കുക 2448.38 കോടി രൂപ മാത്രമായിരിക്കും. ദേശീയ ദുരന്തനിവാരണ നിധി മാനദണ്ഡമനുസരിച്ച് കേരളം ആവശ്യപ്പെട്ടത് 5616 കോടിയുടെ ധനസഹായമാണ്.\nപ്രത്യേക ധനസഹായമായി 5000 കോടിയുടെ പാക്കേജും ആവശ്യപ്പെട്ടിരുന്നു. കേരളത്തിന്റെ മറ്റ‌് ആവശ്യങ്ങളിലൊന്നും കേന്ദ്രസർക്കാർ അനുകൂല തീരുമാനമെടുത്തില്ല. പ്രളയസമയത്ത‌് അനുവദിച്ച അരിയുടെയും മണ്ണെണ്ണയുടെയും വിലയും വ്യോമസേനയുടെ രക്ഷാപ്രവർത്തന ചെലവുമായി 300 കോടി രൂപ കേന്ദ്രം തിരിച്ചാവശ്യപ്പെട്ടിട്ടുണ്ട‌്. കേരളത്തിനു 31,000 കോടിയുടെ നഷ്ടമുണ്ടായെന്നാണ‌് ഐക്യരാഷ‌്ട്രസംഘടന ഉൾപ്പടെ കണക്കാക്കിയത‌്. യഥാർഥനഷ്ടം ഇതിലും വലുതാണ്. കേരളത്തിന്റെ പുനർനിർമാണത്തിന‌് തുക കണ്ടെത്താനായി വായ്പ വാങ്ങാനുള്ള പരിധി മൂന്നുശതമാനത്തിൽനിന്ന് നാലര ശതമാനമായി ഉയർത്തണമെന്ന ആവശ്യം അംഗീകരിച്ചില്ല.\nനബാർഡിൽനിന്ന് 2500 കോടി രൂപയുടെ വായ്പ അനുവദിക്കണമെന്നും ലോകബാങ്ക്, എഡിബി തുടങ്ങിയ സ്ഥാപനങ്ങളിൽനിന്ന് വായ്പ ലഭ്യമാക്കണമെന്നും ആവശ്യപ്പെട്ടിരുന്നു. കേന്ദ്രാവിഷ്‌കൃത പദ്ധതികളുടെ ധനസഹായം 10 ശതമാനം വർധിപ്പിക്കണമെന്നതിലും കേന്ദ്ര നടപടിയില്ല. കേരളത്തെ സഹായിക്കാൻ സെസ് ഏർപ്പെടുത്താമെന്ന് ജിഎസ്ടി കൗൺസിൽ യോഗത്തിൽ കേന്ദ്രം സമ്മതിച്ചെങ്കിലും ഇക്കാര്യത്തിൽ ഇതുവരെ തീരുമാനമായിട്ടില്ല. കേരളത്തിന‌് വാഗ‌്ദാനം ചെയ‌്ത വിദേശത്ത‌് നിന്നുള്ള സഹായം കേന്ദ്രസർക്കാർ തടഞ്ഞിരുന്നു. പുനർനിർമാണത്തിന‌് മൂപ്പതിനായിരം കോടിയിലേറെ രൂപ വേണ്ടിവരുമെന്നാണ‌് സർക്കാർ കണക്കാക്കിയിരിക്കുന്നത‌്. തകർന്ന വീടുകൾ പുതുക്കിപ്പണിയാനും പുതിയത് പണിയാനുമായിമാത്രം സംസ്ഥാന സർക്കാർ നൽകുന്നത‌് 1357 കോടി രൂപയാണ്. പൂർണമായി തകർന്ന വീടിന് കേന്ദ്രം നൽകുന്നത് ശരാശരി ഒരു ലക്ഷമാണ്. ബാക്കി മൂന്നുലക്ഷംകൂടി സംസ്ഥാനം നൽകുന്നതിനാലാണ് നാലുലക്ഷം രൂപ ഒരു വീടിന് ലഭിക്കുന്നത്. എല്ലാ മേഖലയിലും കേന്ദ്രം നൽകുന്നതിനേക്കാൾ സഹായം സംസ്ഥാനം നൽകുന്നുണ്ട‌്.\nപ്രളയം, മണ്ണിടിച്ചിൽ എന്നിവ പരിഗണിച്ച് ദേശീയ ദുരന്ത പ്രതികരണഫണ്ടിൽ നിന്നാണ് ഇപ്പോൾ കേന്ദ്രം തുക അനുവദിച്ചത്. ധനമന്ത്രി അരുൺ ജെയ‌്റ്റ‌്‌ലി, കൃഷിമന്ത്രി രാധാമോഹൻസിങ‌്, ആഭ്യന്തരമന്ത്രി രാജീവ‌് ഗൗബ എന്നിവരും ഉൾപ്പെട്ട ഉന്നതതല സമിതിയാണ‌് അധികധനസഹായം തീരുമാനിച്ചത‌്. മാസങ്ങൾ പിന്നിട്ടിട്ടും സഹായം അനുവദിക്കാത്തതിൽ മുഖ്യമന്ത്രി പിണറായി വിജയൻ ശക്തമായ പ്രതിഷേധം പ്രകടിപ്പിച്ചിരുന്നു.\nഉന്നതതല സമിതി ഉടൻ യോഗം ചേരണമെന്ന‌് ആവശ്യപ്പെട്ട‌് രാജ‌്നാഥ‌്സിങ്ങിനു മുഖ്യമന്ത്രി കത്തയച്ചു.\nഈ വർഷം ലോകം കണ്ട ഏറ്റവും വലിയ പ്രകൃതിദുരന്തങ്ങളിലൊന്നാണ‌് കേരളത്തിലെ പ്രളയമെന്ന‌് ലോക കാലാവസ്ഥ സംഘടന വിലയിരുത്തിയിട്ടുണ്ട‌്. 483 പേർ മരിച്ച പ്രളയം 54 ലക്ഷം പേരെ ബാധിച്ചു.\nപ്രളയംമൂടിയ പൈപ്പുകൾ കണ്ടെത്തി; ജലവിതരണം പൂർവസ്ഥിതിയിലേക്ക‌്\nമൊസാംബിക്കിൽ പ്രളയം: 66 മരണം\nജ‌പ‌്തി: തെളിഞ്ഞത‌് സർക്കാരിന്റെ ഇച്ഛാശക്തി\nപ്രളയം തകർത്ത ക്ഷേത്രക്കുളത്തിന‌് ശരവേഗത്തിൽ പുനർജനി


പ്രേമചന്ദ്രനും ചീഫ്‌സെക്രട്ടറിക്കുമെതിരേ അന്വേഷണത്തിനു കോടതി നിര്‍ദേശം •ഇ വാർത്ത | evartha\nപ്രേമചന്ദ്രനും ചീഫ്‌സെക്രട്ടറിക്കുമെതിരേ അന്വേഷണത്തിനു കോടതി നിര്‍ദേശം\nevartha Desk October 9, 2012, 11:31 pm October 9, 2012\nആര്‍എസ്പി നേതാവും മുന്‍മന്ത്രിയുമായ എന്.കെ. പ്രേമചന്ദ്രന്, ചീഫ് സെക്രട്ടറി കെ. ജയകുമാര് എന്നിവര്‍ക്കെതിരേ അന്വേഷണത്തിന് വിജിലന്‍സ് പ്രത്യേക കോടതി ഉത്തരവിട്ടു. സുനാമി ബാധിത പ്രദേശത്ത് 2000 മീറ്റര് നീളത്തില് കടല്‍ഭിത്തി നിര്‍മിക്കുന്നതിനു കരാര് നല്‍കിയതിലുള്ള അഴിമതിയെക്കുറിച്ച് അന്വേഷിക്കാനാണു വിജിലന്‍സ് ജഡ്ജി എസ്. മോഹന്‍ദാസ് ഉത്തരവിട്ടത്. ആദ്യം സര്‍ക്കാര് 4.90 കോടി രൂപയുടെ കരാറിലാണ് ഒപ്പിട്ടതെങ്കിലും ജലവിഭവ മന്ത്രിയായിരുന്ന എന്.കെ. പ്രേമചന്ദ്രന് ഇടപെട്ട് 18 കോടി 56 ലക്ഷം രൂപയ്ക്ക് ആര്‍എസ്പി ബന്ധമുള്ള ഇബ്രാഹിംകുട്ടിയെന്ന കോണ്‍ട്രാക്ടര്‍ക്കു കരാര് നല്‍കി എന്നാണു കേസിലെ ആരോപണം.


താജ് മഹലില് പൂജ നടത്തുമെന്ന് ശിവസേന; സുരക്ഷ ശക്തമാക്കി ജില്ലാ ഭരണകൂടം - MALABAR FLASH\nHome National News Shiv Sena ദേശീയം താജ് മഹലില് പൂജ നടത്തുമെന്ന് ശിവസേന; സുരക്ഷ ശക്തമാക്കി ജില്ലാ ഭരണകൂടം\nആഗ്ര: സാവന് മാസത്തിലെ എല്ലാ തിങ്കളാഴ്ചയും താജ് മഹലില് ആരതി നടത്തുമെന്ന ശിവസേന ഭീഷണിയെത്തുടര്‍ന്ന് താജ് മഹലില് സുരക്ഷ വര്‍ധിപ്പിച്ച് ജില്ലാ ഭരണകൂടം. പുരാവസ്തു വകുപ്പിന്റെ ആഭ്യര്‍ഥന മാനിച്ചാണ് സൈനിക സുരക്ഷ വര്‍ധിപ്പിക്കാന് ജില്ലാ ഭരണകൂടം തീരുമാനിച്ചത്.[www.malabarflash.com]\nപുരാതന സ്മാരകങ്ങള്, പൗരാണിക കേന്ദ്രങ്ങള്, അവശിഷ്ടങ്ങള് എന്നിവയുമായി ബന്ധപ്പെട്ട 1958ലെ നിയമത്തിലെ വ്യവസ്ഥകള് പ്രകാരം ഇത്തരം കേന്ദ്രങ്ങളില് ഏതെങ്കിലും തരത്തിലുള്ള മതപരമായ ആചാരങ്ങള് നടത്തുന്നതും സംരക്ഷിത സ്മാരകത്തില് പുതിയ ആചാരങ്ങള് ആരംഭിക്കുന്നതും നിയമത്തിന് വിരുദ്ധമാണെന്ന് ചൂണ്ടിക്കാട്ടി പുരാവസ്തു വകുപ്പ് ജില്ലാ ഭരണകൂടത്തിന് കത്തെഴുതിയിരുന്നു. ഈ പശ്ചാത്തലത്തിലാണ് ജില്ലാ ഭരണകൂടം സുരക്ഷ വര്‍ധിപ്പിച്ചത്.\nആഗ്രയിലെ ശിവസേനാ പ്രസിഡന്റ് ലീനു ലവ്‌നി താജ്മഹലില് പൂജ നടത്തുമെന്ന് ഈ മാസം 17നാണ് പ്രഖ്യാപിച്ചത്. താനും അനുയായികളും പൂജ നടത്തുമെന്നും തടയാന് പറ്റുമെങ്കില് തടയൂ എന്നുമായിരുന്നു ഇയാളുടെ ഭീഷണി.\nഅതേസമയം, നഗരത്തിലെ സമാധാനം തകര്‍ക്കാന് ആരെയും അനുവദിക്കില്ലെന്ന് ജില്ലാ അഡിഷണല് മജിസ്‌ട്രേറ്റ് കെ പി സിങ് വ്യക്തമാക്കി.\nതാജ് മഹലില് പൂജ നടത്തുമെന്ന വെല്ലുവിളി ഇതാദ്യമായല്ല. കഴിഞ്ഞ വര്‍ഷം തീവ്ര ഹിന്ദുത്വ സംഘടനയിലെ അംഗമായ സ്ത്രീകള് ഇവിടെ പൂജ നടത്തിയിരുന്നു.\n2008ല് ശിവസേന പ്രവര്‍ത്തകര് താജ് മഹലില് പരികര്‍മ്മ എന്ന പ്രാര്‍ത്ഥന നടത്തിയിരുന്നു. തുടര്‍ന്ന് എല്ലാവരെയും അറസ്റ്റ് ചെയ്തു നീക്കുകയായിരുന്നു.\nതേജോ മഹാലയ എന്ന ശിവക്ഷേത്രത്തിന് മുകളിലാണ് ഷാജഹാന് താജ് മഹല് സ്ഥാപിച്ചതെന്നാണ് ശിവസേനയുടെ വാദം.


വ്യാഴം, 30 ഓഗസ്റ്റ് 2018 (10:27 IST)\nബിഗ് ബോസിലെ പ്രണയ ജോഡികളായ പേളിയും ശ്രീനിഷും വീട്ടുകാരുടെ സമ്മതത്തിനായി കാത്തിരിക്കുകയാണ്. ഇരുവരും പ്രണയം തുറന്നു പറഞ്ഞത് കഴിഞ്ഞ ദിവസത്തിലെ എപ്പിസോഡില് മോഹന്‍ലാല് കുടുംബംഗങ്ങളോട് പറഞ്ഞത് എല്ലാവര്‍ക്കും ഒരു ഷോക്കായിരുന്നു. ചമ്മിയിരിക്കുന്ന പേലിയേയും ശ്രീനിഷിനെയും ആണ് കഴിഞ്ഞ എപ്പിസോഡില് പ്രേക്ഷകര് കണ്ടത്.\nതുടക്കം മുതൽ ഇവരുടെ പ്രണയത്തിന് ചുക്കാൻ പിടിക്കുന്നത് ഷിയാസ് ആണ്. പേളി പാവം കുട്ടിയാണ്, നല്ല സ്വഭാവക്കാരിയാണെന്നും ഷിയാസ് ശ്രീനിയോട് പറഞ്ഞിരുന്നു. മറ്റുള്ളവരുമായി വഴക്കിട്ടതിന് ശേഷം ആശ്വാസത്തിനായി ശ്രീനിക്കരികില് പേളി എത്തിയപ്പോള് ഷിയാസും കൂടെയുണ്ടായിരുന്നു.\nപേളിയും ശ്രീനിയും വിവാഹം ചെയ്ത് നല്ല നിലയില് ജീവിക്കുന്നത് തനിക്ക് കാണണമെന്നും അടിപൊളിയായി ജീവിക്കണമെന്നും ഷിയാസ് ശ്രീനിയോട് പറഞ്ഞിരുന്നു. പേളി ആരുമായി വഴക്കുണ്ടാക്കിയാലും പിന്നീട് അത് പരിഹരിക്കാനായും ഇറങ്ങാറുണ്ടെന്നായിരുന്നു ശ്രീനി പറഞ്ഞത്.\nപേളി സീരിയസ് ആണെന്നും കോടികണക്കിന് ആളുകൾ കാണുന്ന ഷോയിൽ വെച്ചാണ് തന്റെ ഇഷ്ടം തുറന്നു പറഞ്ഞതെന്നും പേളി ചതിക്കില്ലെന്നും ഷിയാസ് ശ്രീനിയോട് തുറന്നു പറയുന്നുണ്ട്.\nഅടുത്ത ലേഖനം ജനകോടി മനസ് കീഴടക്കി ഡെറിക്, ഇത് പുതിയ ചരിത്രം!


'എന്റെ അപ്പന്റെ കൊലപാതകി ആഘോഷിക്കപ്പെടുമ്പോഴെല്ലാം ഞങ്ങളുടെ ചങ്ക് പിടയുകയാണ്...' | Sukumara Kurup Movie Chacko's son wife Interview Opens about life after tragedy\nകുറുപ്പിന്റെ പേര് ആഘോഷിക്കപ്പെടുമ്പോൾ വേദനയോടെ എല്ലാ ദുഖങ്ങളും മനസ്സിൽ ഒതുക്കി ജീവിച്ച ഒരു അമ്മയും മകനുമുണ്ട്. കൊലപ്പെട്ട ചാക്കോയുടെ ഭാര്യ ശാന്തമ്മയും മകൻ ജിതിനും. പുറത്തിറങ്ങാനൊരുങ്ങുന്ന കുറുപ്പിലൂടെ തങ്കളുടെ ജീവിതം നശിപ്പിച്ചയാളെ മഹത്വവൽക്കരിക്കുമോ എന്ന ആശങ്കയാണുള്ളതെന്ന് ജിതിൻ മാതൃഭൂമി ഡോട്ട്കോമിനോട് പറഞ്ഞു.\n‘ഒരിക്കൽപ്പോലും ഞാനെന്റെ അപ്പന്റെ മുഖം കണ്ടിട്ടില്ല. അപ്പൻ കൊല്ലപ്പെടുമ്പോൾ എന്റെ അമ്മ ആറ് മാസം ഗർഭിണിയായിരുന്നു. അവരുടെ വിവാഹം കഴിഞ്ഞ് ഒരു വർഷം പോലും തികഞ്ഞിരുന്നില്ല. അറുത്തിങ്കൽ പള്ളിയിലേക്ക് കൊണ്ടുപോകാം എന്ന് അമ്മയ്ക്ക് വാക്ക് നൽകിയാണ് അപ്പൻ അന്ന് വീട്ടിൽ നിന്ന് ഇറങ്ങിപ്പോയത്. പിന്നെ തിരിച്ചു വന്നില്ല- സുകുമാര കുറുപ്പ് കൊലപ്പെടുത്തിയ ചാക്കോയുടെ മകൻ ജിതിൻ പറയുന്നു.\nചാക്കോ വധക്കേസിൽ സുകുമാരക്കുറുപ്പ് ഒളിവിലായിട്ട് വർഷം 36 കഴിഞ്ഞു. ഇപ്പോൾ ജീവിച്ചിരിപ്പുണ്ടോ മരിച്ചോ എന്നൊന്നും അറിയില്ല. എന്നിരുന്നാലും കേരളത്തെ നടുക്കിയ കൊടും കുറ്റവാളിയെ ജനങ്ങൾ മറന്നിട്ടില്ല. വാർത്തകളിലും സിനിമകളിലും സുകുമാര കുറുപ്പിന്റെ പേര് വർഷങ്ങളോളം നിറഞ്ഞു നിന്നു.\nസുകുമാര കുറുപ്പിനെ പിടിക്കുമെന്ന് വീമ്പിളക്കുന്ന പോലീസ് കഥാപാത്രങ്ങളും സിനിമകളിൽ പ്രത്യക്ഷപ്പെട്ടു. ഇപ്പോഴിതാ കുറുപ്പ് എന്ന പേരിൽ ദുൽഖർ സൽമാൻ നായകനാകുന്ന ചിത്രവും. സുകുമാര കുറുപ്പിന്റെ പേര് ആഘോഷിക്കപ്പെടുമ്പോൾ വേദനയോടെ എല്ലാ ദുഖങ്ങളും മനസ്സിൽ ഒതുക്കി ജീവിച്ച ഒരു അമ്മയും മകനുമുണ്ട്. കൊലപ്പെട്ട ചാക്കോയുടെ ഭാര്യ ശാന്തമ്മയും മകൻ ജിതിനും. പുറത്തിറങ്ങാനൊരുങ്ങുന്ന കുറുപ്പിലൂടെ തങ്കളുടെ ജീവിതം നശിപ്പിച്ചയാളെ മഹത്വവൽക്കരിക്കുമോ എന്ന ആശങ്കയാണുള്ളതെന്ന് ജിതിൻ മാതൃഭൂമി ഡോട്ട്കോമിനോട് പറഞ്ഞു.\n''ആദ്യമേ പറയട്ടെ, ഞാനും എന്റെ അമ്മയും സിനിമയ്ക്കെതിരല്ല. ഞങ്ങൾ സിനിമയെ സ്നേഹിക്കുന്നവരാണ്. അപ്പന്റെ മരണശേഷം അമ്മ അധികം സിനിമയൊന്നും കണ്ടിട്ടില്ലെങ്കിലും ഞാൻ നന്നായി സിനിമ കാണുന്ന ഒരാളാണ്. കുറുപ്പ് എന്ന സിനിമ പ്രഖ്യാപിച്ചത് ഞാൻ അറിഞ്ഞിരുന്നു. എന്റെ സുഹൃത്തുക്കളിൽ പലരും അതെക്കുറിച്ചുള്ള വാർത്തകളും പോസ്റ്ററുകളുമൊക്കെ അയച്ചു തന്നിരുന്നു. എന്നാൽ അമ്മ അതെക്കുറിച്ചൊന്നും അറിഞ്ഞിരുന്നില്ല. പിന്നെ ഞാനതിന് പിറകെ പോയില്ല. ജീവിതത്തിൽ നമുക്കെല്ലാവർക്കും ഒരുപാട് പ്രശ്നങ്ങളും പ്രാരാബ്ധങ്ങളുമുണ്ട്. അതിനിടയിൽ സിനിമയെക്കുറിച്ചുള്ള വാർത്തകളൊന്നും പിന്നെ ശ്രദ്ധിച്ചില്ല. എന്നാൽ ചിത്രത്തിന്റെ ടീസർ കണ്ടപ്പോൾ മനസ്സിലെനിക്ക് വല്ലാത്ത വേദന തോന്നി. ഞാനത് അമ്മയെയും കാണിച്ചു. അമ്മയും തകർന്നുപോയി. കഥാപാത്രമായ സുകുമാരക്കുറുപ്പിന്റെ ‘ഇനി ഞാൻ വിചാരിക്കണം എന്നെ പിടിക്കാൻ’-എന്ന സംഭാഷണം കൂടി കേട്ടപ്പോൾ ആകെ തകർന്നു. എന്റെ അപ്പനെ കൊന്നയാളെ മഹത്വവൽക്കരിക്കുകയാണെന്ന് എനിക്ക് തോന്നി. അതുകൊണ്ടാണ് തെറ്റായ സന്ദേശം നൽകരുതെന്നാവശ്യപ്പെട്ട് ചിത്രത്തിന്റെ നിർമാതാവ് കൂടിയായ ദുൽഖർ സൽമാന് വക്കീൽനോട്ടീസ് അയച്ചത്.\nഅപ്പന്റെ മരണശേഷം ഞങ്ങൾ അനുഭവിച്ച വേദന മറ്റുള്ളവർക്ക് എത്രത്തോളം മനസ്സിലാകുമെന്ന് എനിക്കറിയില്ല. ഞാൻ വെെകീട്ട് വരും നമുക്ക് അറുത്തിങ്കൽ പള്ളിയിലേക്ക് പോകാം എന്ന വാക്ക് നൽകിയാണ് അപ്പൻ വീട്ടിൽ നിന്നിറങ്ങിയത്. അമ്മ എന്നെ ഗർഭം ധരിച്ചിരിക്കുകയായിരുന്നു. ആ പോക്കിൽ അപ്പൻ മടങ്ങി വന്നില്ല. ആദ്യം മാൻ മിസ്സിങ് കേസാണ് കൊടുത്തത്. പിന്നീടാണ് കൊലപാതകത്തിന്റെ ചുരുളഴിയുന്നത്. ഒരാൾ അയാളുടെ ദുരാഗ്രഹത്തിന് എന്റെ അപ്പനെ ബലിയാടാക്കി.\nപിന്നീട് ഞങ്ങളുടെ ജീവിതത്തിൽ സംഭവിച്ച ദുരന്തങ്ങളെക്കുറിച്ച് ആർക്കുമറിയില്ല. പിന്നീട് ഒന്നിന് പിറകെ ഒന്നായി ദുരന്തങ്ങൾ അരങ്ങേറി. അപ്പന്റെ മരണവാർത്തയറിഞ്ഞതിന്റെ അന്ന് അമ്മയുടെ അപ്പൻ ഹൃദയാഘാതം വന്ന് മരിച്ചു. അപ്പന്റെ അമ്മ കിടപ്പിലായി. പിന്നീട് അമ്മ എന്നെ പ്രസവിച്ചതും ഒറ്റയ്ക്ക് വളർത്തിയതും ഒരുപാട് യാതനകൾ അനുഭവിച്ചായിരുന്നു. അമ്മയ്ക്ക് ഇപ്പോൾ അതൊന്നും ഓർക്കാനോ അതെക്കുറിച്ച് സംസാരിക്കാനോ ഇഷ്ടമല്ല. പക്ഷേ മാധ്യമങ്ങളിലൂടെയും സിനിമകളിലൂടെയും അപ്പനെ കൊന്നയാളുടെ പേര് കേൾക്കുമ്പോൾ മനസ്സ് വല്ലാതെ അസ്വസ്ഥമാകും.\nകുറുപ്പ് സിനിമയുടെ അണിയറ പ്രവർത്തകരേ സമീപിച്ച് ഈ കാര്യം പറയാനുള്ള സാഹചര്യമൊന്നും ഞങ്ങൾക്കില്ല. അതുകൊണ്ടാണ് അന്ന് വാർത്താ സമ്മേളനത്തിൽ സിനിമയ്ക്കെതിരേ പരസ്യമായി നിലപാടെടുത്തത്. ഈ സിനിമ കണ്ടിറങ്ങുമ്പോൾ എന്റെ അപ്പനെ കൊന്നവൻ പൊതുജനത്തിന് മുന്നിൽ ഹീറോ ആയി തീരുമോ എന്ന ഭയം എനിക്കുണ്ട്. അയാളുടെ ക്രൂരതയുടെ പരിണിതഫലം അനുഭവിച്ച ഞങ്ങൾക്ക് അതൊരിക്കലും താങ്ങാനാകില്ല. ദുൽഖറിനെപ്പോലെ ഞാൻ ഇഷ്ടപ്പെടുന്ന ഒരു നടൻ എന്റെ അപ്പന്റെ കൊലപാതകിയായി സ്ക്രീനിൽ വരുന്നതിൽ എനിക്ക് വിഷമമുണ്ട്. എന്നിരുന്നാലും അപ്പനെ കൊന്നയാളെ മഹത്വവൽക്കരിക്കില്ല എന്നൊരു വാക്ക് നേരത്തേ നൽകിയാൽ മതിയായിരുന്നു.''- ജിതിൻ പറയുന്നു.\n1984-ലായിരുന്നു കേരളത്തെ പിടിച്ചുലച്ച ആ കൊലപാതകം അരങ്ങേറുന്നത്. അബുദാബിയിലെ മറൈൻ കമ്പനിയിൽ ഉദ്യോഗസ്ഥനായിരുന്ന സുകുമാരക്കുറുപ്പ് ഭീമമായ ഇൻഷുറൻസ് തുക തട്ടിയെടുക്കാൻ പദ്ധതിയിടുന്നു. അതിന് താൻ മരിച്ചുവെന്ന് തെളിവുണ്ടാക്കണം. തന്റെ ശരീര പ്രകൃതമുള്ളയാളെ കണ്ടെത്തി കൊലപ്പെടുത്ത് കള്ള തെളിവ് സൃഷ്ടിക്കാൻ സുകുമാര കുറുപ്പ് പദ്ധതിയിടുന്നു. ആ പദ്ധതിയുടെ ഇരയായതാകട്ടെ ഫിലിം റപ്രസൻറേറ്റീവായി ജോലി ചെയ്യുന്ന ചാക്കോ എന്ന യുവാവ്.\nതാൻ പദ്ധതിയിട്ടപോലെ തനിക്ക് ചേരുന്നയാളെ അന്വേഷിച്ച് ജനുവരി 21-ന് രാത്രി രണ്ടുകാറുകളിലായി കുറുപ്പും സംഘവും യാത്ര ആരംഭിച്ചു. എൽ.ക്യു 7831 അംബാസഡർ കാറിൽ സുകുമാരക്കുറുപ്പ് തനിച്ചും മറ്റൊരു കാറിൽ കുറുപ്പിന്റെ ഡ്രൈവർ പൊന്നപ്പനും ഭാര്യാ സഹോദരീഭർത്താവ് ഭാസ്കരപിള്ളയും ചാവക്കാട് സ്വദേശി ഷാഹുവും. കുറുപ്പിന്റെ കമ്പനിയിലെ ജോലിക്കാരനാണ് ഷാഹു. അബുദാബിയിലിരുന്ന് പദ്ധതി ആസൂത്രണംചെയ്തതും നാട്ടിലെത്തിയതും ഇവർ ഒരുമിച്ചാണ്.\nജോലി കഴിഞ്ഞ് വീട്ടിലേക്ക് മടങ്ങുകയായിരുന്ന ചാക്കോ ഹരിപ്പാട്ടെ ഒരു തിയേറ്ററിന് മുന്നിൽ വച്ച് ആലപ്പുഴയിലെത്താൻ ഇവരോട് ലിഫ്റ്റ് ചോദിച്ചു (ചാക്കോയെ അവർ നിർബന്ധിച്ച് കേറ്റിയതാണെന്നും വാദമുണ്ട്) ഡ്രൈവർക്കൊപ്പം കാറിന്റെ മുൻസീറ്റിലിരുന്നു ചാക്കോ ഇരുന്നത്. യാത്ര തുടരവേ, ചാക്കോയ്ക്ക് കുടിക്കാൻ എന്തോ നല്കിയെങ്കിലും അയാൾ അത് നിരസിച്ചു. പക്ഷേ, നിരന്തരമായി നിർബന്ധിച്ച് അവർ ചാക്കോയെക്കൊണ്ട് “ഈതർ’ കലർത്തിയ ബ്രാണ്ടി കഴിപ്പിച്ചു. നിമിഷങ്ങൾക്കകം തന്നെ ഭാസ്കരപിള്ളയും ഷാഹുവും ചേർന്ന് ചാക്കോയുടെ കഴുത്ത് ഒരു ടവ്വൽകൊണ്ട് ബലമായി മുറുക്കുകയും കഴുത്ത് ഒടിക്കുകയും ചെയ്തു. മൃതദേഹം തിരിച്ചറിയാതിരിക്കാനും പോലീസിനെ തെറ്റിദ്ധരിപ്പിക്കാനും മൃതദേഹം കത്തിച്ചു. ചാക്കോയുടെ മൃതദേഹം ഡ്രൈവർസീറ്റിലേക്കുവെച്ച് വയലിലേക്ക് തള്ളി കാർ കത്തിക്കുകയായിരുന്നു.\nആലപ്പുഴയിലേക്ക് കാറിൽ പോയ കുറുപ്പ് വീട്ടിലേക്ക് തിരികെവന്നില്ല. ഭാസ്കരപിള്ളയുടെ കാർ കുറുപ്പ് വാങ്ങിക്കൊണ്ടുപോയിരുന്നു. വയലിൽ കത്തിയ നിലയിൽ കണ്ടത് തന്റെ കാറാണെന്ന് ഭാസ്കര പിള്ളയും സ്ഥീരികരിച്ചതോടെ മരിച്ചത് കുറുപ്പാണെന്ന ധാരണയിൽ പോസ്റ്റുമോർട്ടത്തിനുശേഷം മൃതദേഹം കുടുംബത്തിനു വിട്ടുനൽകി.\nഡിവൈ.എസ്.പി ഹരിദാസിന് തോന്നിയ സംശയവും കേസിലെ വഴിത്തിരിവും\nഅന്വേഷണത്തിന് നേതൃത്വംനൽകിയ ചെങ്ങന്നൂർ ഡിവൈ.എസ്.പി. സി.എം.ഹരിദാസിന് കൊല്ലപ്പെട്ടത് കുറുപ്പല്ലെന്ന് സംശയം തോന്നി. ഭാസ്കരപിള്ളയുടെ കൈകളിലും തുടയിലുമായി പൊള്ളലേറ്റ പാടുകൾ കണ്ടു. സംശയംതോന്നിയ ഡിവൈ.എസ്.പി. മൃതദേഹം ദഹിപ്പിക്കരുതെന്നും പെട്ടിയിൽ അടക്കി മറവുചെയ്താൽ മതിയെന്നും നിർദേശിച്ചു. ചടങ്ങുകൾ പൂർത്തിയാക്കിയശേഷം ഭാസ്കരപിള്ളയെ ചോദ്യംചെയ്തു. അതിനിടെ ആലപ്പുഴ സനാതനം വാർഡ് കണ്ടത്തിൽ ചാക്കോ എന്ന യുവാവിനെ കാണാനില്ലെന്ന പരാതിയും പുറത്തുവന്നു. വസ്ത്രങ്ങളുടെ അവശിഷ്ടങ്ങൾ ചാക്കോയുടെ കുടുംബം തിരിച്ചറിഞ്ഞതോടെ മരിച്ചത് സുകുമാരക്കുറുപ്പല്ലെന്ന് വ്യക്തമായി. അന്തരിച്ച ഫോറൻസിക് വിദഗ്ധൻ ബി. ഉമാദത്തന്റെ പൊലീസ് സർജന്റെ ഓർമ്മക്കുറിപ്പുകൾ എന്ന പുസ്തകത്തിൽ സുകുമാര കുറുപ്പിന്റെ കേസുമായി ബന്ധപ്പെട്ട അധ്യായത്തിൽ അദ്ദേഹം ഒരു പ്രധാനപ്പെട്ട കാര്യം ചൂണ്ടിക്കാട്ടിയിരുന്നു. സുകുമാര കുറുപ്പ് മരിച്ച വിവരം വീട്ടിലറിയിച്ചതിന് ശേഷം അവരുടെ കുടുംബാംഗങ്ങളുടെ പെരുമാറ്റത്തിൽ പോലീസിന് സംശയം ഉണ്ടായിരുന്നു. വീട്ടിലെ അടുക്കളയിൽ നിന്ന് ചിക്കൻ കറിയുണ്ടാക്കുന്ന മണം വന്നത് ചില പോലീസുകാരിൽ സംശയം ഉളവാക്കിയിരുന്നു.\nഭാസ്കര പിള്ള പിടിയിലായതിന് ശേഷമാണ് കൊലപാതകത്തിന് പിന്നിലുള്ള ബുദ്ധി കുറുപ്പിന്റേതാണെന്ന് പോലീസ് മനസ്സിലാക്കുന്നത്.കുറുപ്പിനെ പിടിക്കാൻ പോലീസ് വല വിരിച്ചുവെങ്കിലും അയാൾ അതിവിദഗ്ധമായി രക്ഷപ്പെട്ടു. കൊലപാതക ശേഷം കുറുപ്പ് വിദേശത്ത് കടന്നുവെന്നാണ് നിഗമനം. വടക്കേ ഇന്ത്യയിൽ കുറുപ്പ് ചികിത്സയിൽ കഴിഞ്ഞിരുന്നയിടം വരെ കണ്ടെത്താൻ കഴിഞ്ഞുവെന്ന് ക്രൈംബ്രാഞ്ച് എസ്‌പിയായിരുന്ന ജോർജ് ജോസഫ് അദ്ദേഹത്തിന്റെ പുസ്തകത്തിൽ എഴുതിയിട്ടുണ്ട്. സംഭവം നടന്ന് മൂന്ന് പതിറ്റാണ്ടുകൾ കഴിഞ്ഞിട്ടും കുറുപ്പ് കാണാമറയത്ത് തന്നെ. മരിച്ചുവോ അതോ അയാളിപ്പോഴും ജീവിച്ചിരിക്കുന്നുവോ എന്നൊന്നും വ്യക്തമല്ല.\nContent Highlights: Kuruppu Dulquer Salmaan movie controversy Chacko Murder Victims family against Glorifying murderer, Sukumara Kuruppu, Jithin, Santhamma


കൊച്ചി: വരാപ്പുഴ അതിരൂപതയുടെ ആര്‍ച്ച് ബിഷപ്പായി ഡോ.ജോസഫ് കളത്തിപ്പറമ്പിലിനെ ഫ്രാന്‍സിസ് മാര്‍പ്പാപ്പ നിയമിച്ചു. ആര്‍ച്ച് ബിഷപ്പ് ഡോ. ഫ്രാന്‍സിസ് കല്ലറയ്ക്കല് സ്ഥാനം ഒഴിഞ്ഞതിനെ തുടര്‍ന്നാണ് ഡോ. ജോസഫ് കളത്തിപ്പറമ്പിലിന്റെ സ്ഥാനാരോഹണം. നിയമന ഉത്തരവ് വരാപ്പുഴ അതിരൂപതാ മന്ദിരത്തിലും വത്തിക്കാനിലും പ്രസിദ്ധപ്പെടുത്തി. വരാപ്പുഴയുടെ ആറാമത് ആര്‍ച്ച് ബിഷപ്പാണ് ഡോ. ജോസഫ് കളത്തിപ്പറമ്പില്. ആറ് രൂപതകള് അടങ്ങിയതാണ് വരാപ്പുഴ പ്രൊവിന്‍സ്.\nകൊച്ചി വടുതല സ്വദേശിയായ ഡോ. ജോസഫ് കുടിയേറ്റക്കാരുടെയും സഞ്ചാരികളുടെയും അജപാലന ചുമതലയുള്ള പൊന്തിഫിക്കല് കൗണ്‍സിലിന്റെ സെക്രട്ടറിയായി പ്രവര്‍ത്തിച്ചുവരികയായിരുന്നു. ഒന്‍പതു വര്‍ഷം കോഴിക്കോട് ബിഷപ്പായിരുന്നു. വരാപ്പുഴ അതിരൂപതയുടെ ചാന്‍സലറായും വികാരി ജനറലായും സേവനമനുഷ്ഠിച്ചിട്ടുണ്ട്.\nകത്തോലിക്ക സഭ കാനോന് നിയമ പ്രകാരം 75 വയസ്സ് പൂര്‍ത്തിയാകുന്നതുവരെ മാത്രമേ ആര്‍ച്ച് ബിഷപ് സ്ഥാനത്ത് തുടരാന് കഴിയൂ. 2016 ഓക്ടോബര് പത്തിന് 75 വയസ്സ് പൂര്‍ത്തിയായതിനെ തുടര്‍ന്ന് വിരമിക്കാനുള്ള തീരുമാനം ഡോ. ഫ്രാന്‍സിസ് കല്ലറക്കല് മാര്‍പാപ്പയെ എഴുതി അറിയിച്ചിരുന്നു. ഇതത്തേുടര്‍ന്നാണ് മാര്‍പാപ്പ സ്ഥാനമൊഴിയാന് അനുമതി നല്‍കിയത്. ഒഴിവിലേക്ക് 64കാരനായ ഡോ. ജോസഫ് കളത്തിപ്പറമ്പിലിനെ നിയമിക്കുകയും ചെയ്തു. ഡോ. ജോസഫ് കളത്തിപ്പറമ്പിലിനെ പുതിയ ആര്‍ച്ച് ബിഷപ്പായി നിയമിച്ചുള്ള ഉത്തരവ് വരാപ്പുഴ അതിരൂപത ആസ്ഥാനത്ത് നടന്ന ചടങ്ങില് ഡോ. ഫ്രാന്‍സിസ് കല്ലറക്കല്‍തന്നെയാണ് വായിച്ചത്. 2010 ഫെബ്രുവരിയിലാണ് ഡോ. ഫ്രാന്‍സിസ് കല്ലറക്കല് ആര്‍ച്ച് ബിഷപ്പായി ചുമതലയേറ്റത്.\nവരാപ്പുഴ അതിരൂപതാംഗമായ ജോസഫ് കളത്തിപ്പറപ്പില്, വടുതല ഇടവകയിലെ കളത്തിപ്പറമ്പില് അവറാച്ചന്റെയും ത്രേസ്യയുടെയും അഞ്ചു മക്കളില് രണ്ടാമനായി 1952 ഒക്ടോബര് ആറാം തീയതിയാണ് ജനനം. 1965ല് വരാപ്പുഴ അതിരൂപത മൈനര് സെമിനാരിയില് വൈദിക വിദ്യാര്‍ഥിയായി ചേര്‍ന്നു. 1978 മാര്‍ച്ച് 13 നു വൈദികപട്ടം സ്വീകരിച്ചു. 2011 ഫെബ്രുവരിയിലാണ് ഡോ.ജോസഫ് വത്തിക്കാനില് കുടിയേറ്റക്കാര്‍ക്കും ദേശാടകര്‍ക്കുമുള്ള പൊന്തിഫിക്കല് കൗണ്‍സില് സെക്രട്ടറിയായി നിയമിതനായത്. വത്തിക്കാന്റെ വിദേശ മന്ത്രാലയമെന്ന പേരില് അറിയപ്പെടുന്ന, കുടിയേറ്റക്കാരുടെയും ദേശാടനക്കാരുടെയും ക്ഷേമത്തിനായി പ്രവര്‍ത്തിക്കുന്ന വിഭാഗമാണിത്. ആദ്യമായാണ് ഒരു മലയാളി വത്തിക്കാനിലെ ഏതെങ്കിലും മന്ത്രാലയത്തിന്റെ സെക്രട്ടറിയായി നിയമിതനാകുന്നതും.\nഡോ. ജോസഫ് കളത്തിപ്പറമ്പിൽ വരാപ്പുഴ അതിരൂപതയുടെ ആർച്ച്ബിഷപ്പായി നിയുക്‌തനായ സന്തോഷവാർത്തയറിഞ്ഞതോടെ കൊച്ചി നഗരത്തിലെ വടുതലയിലെ കളത്തിപ്പറമ്പിലെ അദ്ദേഹത്തിന്റെ തറവാട്ടു വീട്ടിലേക്കു ജനം ഒഴുകിയെത്തി. ആഹ്ലാദം തിരതല്ലിയ വാർത്തയിൽ ദൈവത്തിനു നന്ദിയറിയിച്ചു കളത്തിപ്പറമ്പിൽ കുടുംബം ആഘോഷത്തിൽ പങ്കുചേർന്നു.\nമകന്റെ 38 വർഷത്തെ പൗരോഹിത്യജീവിതത്തിൽ അദ്ദേഹത്തിനു ലഭിച്ച അനുഗ്രഹങ്ങൾ പ്രാർഥനകളുടെ ഫലമാണെന്നു പറഞ്ഞു തന്റെ സന്തോഷം പങ്കുവയ്ക്കുകയാണു അമ്മ ത്രേസ്യ. കുഞ്ഞായിരിക്കുമ്പോൾ മുതൽ പ്രാർഥനയിലും വിശ്വാസത്തിലും പിതാവ് കാണിച്ചിരുന്ന താത്പര്യം ആ അമ്മ ഓർത്തെടുത്തു. മകന്റെ പൗരോഹിത്യ സ്വീകരണത്തിന്റെയും മെത്രാഭിഷേകത്തിന്റെയും ചിത്രങ്ങളുള്ള ആൽബങ്ങൾ മറിച്ച് അമ്മ ഒന്നൊന്നായി പറഞ്ഞുതുടങ്ങി. കുട്ടിക്കാലം മുതൽ തികഞ്ഞ വിശ്വാസി. കുഞ്ഞുനാളിൽ പള്ളിയിൽ പോകാനുള്ള പിതാവിന്റെ ഇഷ്‌ടവും അതിനായി ചെയ്ത ത്യാഗങ്ങളെക്കുറിച്ചും അവർ വാചാലയായി. എവിടെ പോയാലും എല്ലാ ദിവസവും വിളിക്കും. ഇന്നലെയും ആ പതിവ് തെറ്റിയില്ല. വത്തിക്കാനിൽനിന്നുള്ള ഫോൺവിളി പതിവുപോലെ പകൽ 11നു തന്നെ ഉണ്ടായി. എന്നാൽ നിയുക്‌ത സ്‌ഥാനത്തെക്കുറിച്ചു യാതൊന്നും പറഞ്ഞിരുന്നില്ലെന്നും അമ്മ കൂട്ടിച്ചേർത്തു.\nഎല്ലാ ദിവസവും രാവിലെ ഓഫീസിലേക്കു പോകുന്നതിനുമുമ്പാണ് അമ്മയെ വിളിക്കുക. വടുതലയിലെ കളത്തിപ്പറമ്പിൽ വീട്ടിൽ ഇളയമകൻ ജൂഡ് ആൻസനും കുടുംബത്തിനുമൊപ്പമാണു അമ്മ ത്രേസ്യായുടെ താമസം. പിതാവ് അവറാച്ചൻ 1987ൽ മരിച്ചു. നിയുക്‌ത ആർച്ച്ബിഷപ് ജനിച്ചു വളർന്ന പഴയ വീടിനു തൊട്ടടുത്തുതന്നെയാണ് ഇപ്പോഴത്തെ കളത്തിപ്പറമ്പിൽ വീടും. ആറുമാസം മുൻപു കാലപ്പഴക്കം വന്ന പഴയവീട് പൊളിച്ചുമാറ്റുകയായിരുന്നു.\nടിവിയിൽ കണ്ടാണു നിയമനവാർത്ത അമ്മയും സഹോദരനും കുടുംബവും അറിഞ്ഞത്. ജോലിക്കിടയിൽ അപ്രതീക്ഷിതമായി വീട്ടിലെത്തിയപ്പോഴാണ് ഈ സന്തോഷവാർത്ത ടിവിയിലൂടെ അറിഞ്ഞതെന്നു സഹോദരൻ ജൂഡ് ആൻസൻ പറഞ്ഞു. വത്തിക്കാനിലെ ദൗത്യം അവസാനിപ്പിച്ചു ജനിച്ചു വളർന്ന നാട്ടിലേക്ക് ഏഴുവർഷത്തിനുശേഷം അദ്ദേഹം എത്തുന്നതിലുള്ള സന്തോഷവും സഹോദരൻ പങ്കുവച്ചു. കഴിഞ്ഞ ജൂണിൽ വീട്ടിലെത്തിയിരുന്നു.\nഡോ. വല്യത്താന് ചിത്തിരതിരുനാള് നാഷനല് അവാര്‍ഡ് സമ്മാനിച്ചു\nഎസ്. ഇര്‍ഷാദിന് സ്വീകരണം നല്‍കി\nഎസ്. രാജേന്ദ്രന്റെ ഭൂമിയുടെ പട്ടയത്തിന്റെ ഉടമസ്ഥാവകാശം പരിശോധിക്കുന്നു\nപരി. കാതോലിക്കാ ബാവയുടെ വ്യാജ ചിത്ര പ്രക്ഷേപണം; ഓര്‍ത്തഡോക്‌സ് സഭ മാനേജിംഗ് കമ്മിറ്റിയംഗങ്ങള് പ്രതിഷേധിച്ചു\nഎ.കെ.ആന്റണിക്ക് തിങ്കളാഴ്ച 75 തികയും\nറോക്ക്‌ലന്‍ഡ് സെന്റ്‌മേരീസ് സണ്‍ഡേ സ്‌കൂളിന് ഓവറോള് കിരീടം\nമാറ്റ് കുറഞ്ഞ് മഞ്ഞലോഹം, സ്വര്‍ണവില അഞ്ച് വര്‍ഷത്തെ താഴ്ന്ന നിലവാരത്തില്\nഐ.ടി. വികസനത്തിന് സര്‍ക്കാര് ഏറ്റെടുത്ത ഭൂമിയുടെ ഭൂരിഭാഗവും വെറുതെ കിടക്കുന്നു\nഎം.എ. യൂസുഫലിയുടെ മകള് ഷഫീന യൂസുഫലി ബിസിനസിലേക്ക്\nമന്ത്രി മാണിക്കെതിരെ കോടികളുടെ അഴിമതി ആരോപണം\nഅഡീഷനല് അഡ്വക്കറ്റ് ജനറല് പി.സി. ഐപ്പ് അന്തരിച്ചു


Actress Sheela talks about Adoor Bhasi - Malayalam Filmibeat\n8 min ago ഭര്‍ത്താവിന്റെ പേര് കൈയില് ടാറ്റു ചെയ്ത് ആരാധിക; ആ സ്‌നേഹത്തിന് നന്ദി പറഞ്ഞ് നടി മേഘ്‌ന രാജ്\n56 min ago ആരെയും അറിയിക്കാതെ പൗര്‍ണമി തിങ്കളിലെ പ്രേമിന്റെ വിവാഹനിശ്ചയം; വല്ലാത്ത ചതിയായി പോയെന്ന് ആരാധകരും\nഅടൂര് ഭാസി നടിമാരെ വേദനിപ്പിക്കുന്ന തമാശകളാണ് പറയുക! ഭാസിയ്‌ക്കെതിരെ ആരോപണവുമായി ഷീല!!\n| Updated: Monday, December 3, 2018, 13:43 [IST]\nഇന്ത്യന് സിനിമയിലും മീ ടൂ ആരോപണങ്ങള് ശക്തമായി കൊണ്ടിരിക്കുകയാണ്. മലയാളത്തിലും പ്രമുഖ താരങ്ങളുടെ പേരില് മീ ടൂ ഉയര്‍ന്നിരുന്നു. അതില് അടൂര് ഭാസിയുടെ പേരാണ് മുന്‍കാല നായികമാര് അധികവും ആരോപിച്ചിരുന്നത്. സിനിമയില് വലിയ ഉയരങ്ങള് കൈയടക്കിയിരുന്നെങ്കിലും അദ്ദേഹത്തിന്റെ പേരില് ഇപ്പോഴും നടിമാരുടെ ആരോപണങ്ങള് ഉയര്‍ന്ന് കൊണ്ടിരിക്കുകയാണ്.\nഹരികൃഷ്ണന്‍സിലെ ഗുപ്തന് എവിടെ പോയി? ഇതാ ഇവിടെയുണ്ട്! വര്‍ഷങ്ങള്‍ക്ക് ശേഷം ഗുപ്തന് തിരിച്ച് വരുന്നു\nനടി കെപിഎസി ലളിതയായിരുന്നു അടൂര് ഭാസിയ്‌ക്കെതിരെ ഗുരുതര ആരോപണവുമായി ആദ്യം രംഗത്തെത്തിയത്. താന് ഒരിക്കലും ഓര്‍ക്കാന് ഇഷ്ടപ്പെടാത്ത ഓര്‍മ്മകളായിരുന്നു അടൂര് ഭാസിയില് നിന്നും നേരിടേണ്ടി വന്നിരുന്നതെന്നായിരുന്നു ലളിത പറഞ്ഞിരുന്നത്. ഇപ്പോഴിതാ നടി ഷീലയും സമാനമായ ആരോപണവുമായി രംഗത്തെത്തിയിരിക്കുകയാണ്.\nലാലേട്ടന്റെ ഒടിയന് മിന്നിക്കും! ക്ലൈമാക്‌സ് മരണമാസ്സ് എന്ന് സാം സിഎസ്! ആരാധകരെ ത്രസിപ്പിക്കും!!\nഹാസ്യ സാമ്രാട്ടായ അടൂര് ഭാസി\nആദ്യ കാലത്തെ മലയാള സിനിമയിലെ ഹാസ്യതാരമായിരുന്നു അടൂര് ഭാസി. ബ്ലാക്ക് ആന്‍ഡ് വൈറ്റ് മലയാള സിനിമകളില് ഹാസ്യത്തിന് പുതിയൊരു രൂപം നല്‍കിയ അടൂര് ഭാസി അഭിനയത്തിന് പുറമേ രചയിതാവ്, പത്ര പ്രവര്‍ത്തകന്, ഗായകന്, നിര്‍മാതാവ് എന്നീ നിലകളില് പ്രവര്‍ത്തിച്ചിരുന്നു. നടന് ബഹദൂറുമായിട്ടുള്ള സൗഹൃദമായിരുന്നു ഭാസിയുടെ ജീവിതത്തില് വലിയ വഴിത്തിരിവുണ്ടാക്കിയത്. ഭാസി-ബഹദൂര് എന്ന പേരില് കേരളത്തില് പ്രശസ്തമായ കാര്‍ട്ടുണ് പരമ്പരയും ഉണ്ടായിരുന്നു. 1953 ല് സിനിമയിലെത്തി 1990 വരെ സജീവമായിരുന്ന അടൂര് ഭാസി 1990 ലായിരുന്നു അന്തരിച്ചത്.\nഅടൂര് ഭാസി മരിച്ചിട്ട് വര്‍ഷങ്ങള് ഒരുപാട് കഴിഞ്ഞങ്കെിലും ഇപ്പോഴും അദ്ദേഹത്തിന്റെ പേരില് ആരോപണങ്ങള് ഉയര്‍ന്ന് കൊണ്ടിരിക്കുകയാണ്. മലയാള സിനിമയില് കാലാകാളങ്ങളായി പുരുഷാധിപത്യവും നടിമാര്‍ക്കെതിരെയുള്ള ചൂഷണവും ഇന്നും തുടരുകയാണെന്ന് പറഞ്ഞ് കെപിഎസി ലളിതയാണ് അടൂര് ദ്യം പറഞ്ഞത്. ഒരിക്കല് വീട്ടിലെത്തി ധാരാളം മദ്യം കുഠിക്കാന് തുടങ്ങി. കുടിച്ച് വശം കെട്ട ഭാസി തന്നെ തെറി വിളിച്ചു. ബഹദൂറാണ് വന്ന് അദ്ദേഹത്തെ കൂട്ടികൊണ്ട് പോയത്. അതിന് ശേഷവും അദ്ദേഹം തന്നെ ശല്യം ചെയ്തിരുന്നു. ലൈംഗികമായി വഴങ്ങുന്നതിന് അടൂര് ഭാസി സമ്മര്‍ദ്ദം ചെലുത്തിയിട്ടുണ്ട്. അതിന് തയ്യാറാകാത്തതിനാല് ഏറെ ഉപദ്രവിച്ചിട്ടുണ്ടെന്നും ലളിത പറയുന്നു.\nനസീറിനെക്കാള് സിനിമയില് ശക്തനും പ്രാപ്തനും ഭാസിയായിരുന്നു. അത് കൊണ്ട് തന്നെ അദ്ദേഹത്തെ ആരും ചോദ്യം ചെയ്തില്ല. അന്ന് നിലവിലുണ്ടായിരുന്ന സിനിമാ സംഘടനായായ ചലച്ചിത്ര പരിഷത്തില് പരാതി നല്‍കിയെങ്കിലും അടൂര് ഭാസിക്കെതിരെ പരാതിപ്പെടാന് നീയാരാ എന്ന് ചോദിച്ച് സംഘടനയുടെ അധ്യക്ഷനായിരുന്ന നടന് ഉമ്മര് തന്നെ ശകാരിച്ചെന്നും കെപിഎസി ലളിത വ്യക്തമാക്കിയിരുന്നു. മരിച്ച് വര്‍ഷങ്ങള് കഴിഞ്ഞിട്ടും അദ്ദേഹത്തെ കുറിച്ച് അനാവാശ്യ ആരോപണം ഉന്നയിക്കുന്നതിനെതിരെ പലരും രംഗത്തെത്തിയിരുന്നു. ഇതെല്ലാം ശരിവെക്കുന്ന തരത്തിലാണ് നടി ഷീലയും എത്തിയിരിക്കുന്നത്.\nപണ്ട് കാലത്ത് തന്നെ സ്ത്രീകള്‍ക്കെതിരായ അതിക്രമങ്ങള് തുറന്ന് പറയുന്ന മീ ടൂ ക്യാംപെയിന് ഉണ്ടായിരുന്നെങ്കില് അടൂര് ഭാസിയെ പോലെയുള്ള പ്രഗത്ഭന് അതില് കുടുങ്ങുമായിരുന്നെന്നാണ് ഷീല പറയുന്നത്. പല നടിമാരെയും വേദനിപ്പിക്കുന്ന തമാശകള് അടൂര് ഭാസി പറയുമായിരുന്നു. 'ഞാന് കുറെ കണ്ടിട്ടുണ്ട്. മറ്റുള്ള പെണ്ണുങ്ങളെയെല്ലാം കളിയാക്കുന്നത്. അന്ന് മീ ടൂ ഉണ്ടായിരുന്നെങ്കില് ഈ പെണ്ണുങ്ങള് എല്ലാം പോയി പറഞ്ഞേനെയെന്നും ഷീല വ്യക്തമാക്കുന്നു.\nചെമ്മീനില് അഭിനയിക്കുമ്പോള് രാമു കാര്യാട്ടുമായി വലിയ പ്രശ്‌നങ്ങള് ഷീലയ്ക്ക് ഉണ്ടായിരുന്നെന്നും കഥാപാത്രത്തിനായി വിരലുകളില് അണിയുന്ന നെയില് പോളി പോലും മാറ്റാന് തയ്യാറായില്ല എന്നൊക്കെ അടൂര് ഭാസി പാടി നടന്നു. അടൂര് ഭാസിയ്ക്ക് വേഷം ലഭിക്കാത്തതിലുള്ള ദേഷ്യമായിരുന്നു പ്രധാന കാരണമെന്നും അല്ലാതെ രാമു കാര്യാട്ടുമായി ഒരു തരത്തിലുള്ള പ്രശ്‌നങ്ങളും ഇല്ലായിരുന്നെന്നും ഷീല പറയുന്നു.\nMore ADOOR BHASI News\nഅടൂര്‍ഭാസി അട്ടയെപ്പോലെ പിടിച്ചുതൂങ്ങി! വേദനിപ്പിക്കുന്ന അനുഭവങ്ങളെക്കുറിച്ച് കെപിഎസി ലളിത\nവിവാഹത്തെ കുറിച്ച് ചോദിക്കുമ്പോൾ അദ്ദേഹം പറയുന്നത് ഇങ്ങനെ! അടൂർ ഭാസിയെ കുറിച്ച് ശ്രീലത നമ്പൂതിരി\nവിവാഹം കഴിക്കാതെ എന്നെ കൂടെ നിര്‍ത്താനായിരുന്നു അടൂര് ഭാസിയുടെ ലക്ഷ്യം; വെളിപ്പെടുത്തലുമായി ലളിത\nമക്കളുടെ പിന്തുണയോടെ എന്നെ തിരിച്ചെത്തിച്ചു! സത്യന് അന്തിക്കാടിനെക്കുറിച്ച് കെപിഎസി ലളിത!\nRead more about: adoor bhasi kpac lalitha sheela ഷീല കെപിഎസി ലളിത അടൂര് ഭാസി\nActress Sheela talks about Adoor Bhasi


'മോഹന് കുമാറിന് 10000 വോട്ടിന്‍റെ ഭൂരിപക്ഷം'; എന്‍എസ്എസ് പിന്തുണയില് യുഡിഎഫിന് ആത്മവിശ്വാസം | UDF in high hope with NSS support at vattiyoorkavu - Malayalam Oneindia\n25 min ago 'നീറോയുടെ വിരുന്ന്.. ഗുജറാത്ത് മോഡല് ദില്ലിയിലെത്തുമ്പോള്',ചര്‍ച്ചയായി ടെലിഗ്രാഫിന്‍റെ തലക്കെട്ട്\n53 min ago ജമ്മുകശ്മീരിലെ ഒമ്പത് കുട്ടികളുടെ മരണം: 8 സംസ്ഥാനങ്ങള് ചുമയ്ക്കുള്ള കഫ് സിറപ്പ് പിന്‍വലിച്ചു\nUpdated: Fri, Oct 18, 2019, 10:34 [IST]\nതിരുവനന്തപുരം: എന്‍എസ്എസിന്‍റെ ശരീദൂര നിലപാടാണ് അവസാന ലാപ്പ് പ്രചാരണത്തില് വട്ടിയൂര്‍ക്കാവിലെ ചൂടേറിയ ചര്‍ച്ചാ വിഷയം. ശക്തമായ ത്രികോണ മത്സരം നടക്കുന്ന വട്ടിയൂര്‍ക്കാവില് എന്‍എസ്എസ് പിന്തുണ വിജയത്തെ സ്വാധീനിക്കുന്ന ഘടകമാണ്. അതിനാല് തന്നെ എന്‍എസ്എസ് പിന്തുണ മോഹന്‍രാജിന്‍റെ വിജയം ഉറപ്പിക്കുമെന്നാണ് യുഡിഎഫ് പ്രതീക്ഷ.\nഎന്‍എസ്എസ് നേതൃത്വത്തിന്‍റെ നിലപാട് താഴെ തട്ടിലുള്ള സമുദായ അംഗങ്ങളിലേക്കും എത്തിച്ച് മോഹന് കുമാറിന് വോട്ടുറപ്പിക്കുന്നതിലാണ് യുഡിഎഫ് ശ്രദ്ധിക്കുന്നത്. സംഘടനാ ജനറല് സെക്രട്ടറി ശരിദൂരം പ്രഖ്യാപിച്ചതിന് പിന്നാലെ യുഡിഎഫിനായി എന്‍എസ്എസ് പ്രാദേശിക നേതൃത്വങ്ങളും പരസ്യമായി രംഗത്ത് വരികയും ചെയ്തത് മുന്നണിയുടെ പ്രതീക്ഷ വര്‍ധിപ്പിക്കുന്നു. വിശദാംശങ്ങള് ഇങ്ങനെ..\nസുകുമാരന് നായര് പ്രഖ്യാപിച്ച ശരിദൂര നിലപാട് വട്ടിയൂര്‍ക്കാവില് യുഡിഎഫിന് ഒപ്പമാണെന്നാണ് എന്‍എസ്എസ് താലൂക്ക് യൂണിയന് പ്രസിഡന്‍റ് എം സംഗീത് കുമാര് വ്യക്തമാക്കിയത്. യുഡിഎഫ് സ്ഥാനാര്‍ത്ഥി മോഹന് കുമാറിന് വോട്ട് ചെയ്യണമെന്ന് എല്ലാ കരയോഗങ്ങള്‍ക്കും നിര്‍ദ്ദേശം നല്‍കി. ലോക്സഭാ തിരഞ്ഞെടുപ്പിലും എന്‍എസ്എസ് നിലപാട് യുഡിഎഫിന് അനുകൂലമായിരുന്നെങ്കിലും പരസ്യമായി പ്രഖ്യാപിച്ചിരുന്നില്ല.\nസിപിഎമ്മിനോടും കേന്ദ്ര-സംസ്ഥാന സര്‍ക്കാറിനോടുമുള്ള എന്‍എസ്എസ് നേതൃത്വത്തിന്‍റെ നിലപാട് വ്യക്തമാക്കുന്നതാണ് ഇത്തവണത്തെ പരസ്യപ്രഖ്യാപനം. ശബരിമല വിഷയം എന്‍എസ്എസിനെ സംബന്ധിച്ചു വൈകാരികമായ വിഷയം തന്നെയാണ്. മുന്നാക്ക സംവരണം നടപ്പാക്കുന്നത് സര്‍ക്കാര് ബോധപൂര്‍വമായി വച്ചുതാമസിപ്പിക്കുന്നതില് എല്ലാവരും അസ്വസ്ഥരാണെന്നും സംഗീത് കുമാര് പറഞ്ഞു.\nയുഡിഎഫിന് പിന്തുണ നല്‍കുന്നതിന്‍റെ ഭാഗമായി കരയോഗങ്ങല് പൊതുയോഗം വിളിച്ച് കൂട്ടി തീരുമാനം അറിയിച്ചു കൊണ്ടിരിക്കുകയാണ്. തിരുവനന്തപുരത്തെ 38 കരയോഗങ്ങളില് 21 ഉം യോഗം ചേര്‍ന്ന് കഴിഞ്ഞു. വലിയ എതിര്‍പ്പുകളില്ലാതെ എല്ലാവരും തീരുമാനം അംഗീകരിക്കുന്നുവെന്നാണ് സംഘടനയുടെ അവകാശവാദം.\n10000 വോട്ടിന്‍റെ ഭൂരിപക്ഷം\nവട്ടിയൂർക്കാവ് മണ്ഡലത്തില് 72000 നായര് വോട്ടുകള് ഉണ്ടെന്നാണ് കണക്ക്. മണ്ഡലത്തിലെ അമ്പത് ശതമാനം വോട്ടുകള് വരുമിത്. പൂര്‍ണ്ണമായും ഇല്ലെങ്കിലും ഇതില് 50000 എങ്കിലും മോഹന്‍കുമാറിന് ലഭിക്കുമെന്നാണ് യുഡിഎഫ് പ്രതീക്ഷ. അങ്ങനെ വന്നാല് 10000 വോട്ടിന്‍റെ ഭൂരിപക്ഷത്തില് മോഹന് കുമാര് വിജയിക്കുമെന്നും യുഡിഎഫ് കണക്ക് കൂട്ടുന്നു.\n1991 ല് എന്‍സ്എസിന്‍റെ രാഷ്ട്രീയ പാര്‍ട്ടിയായ എന്‍ഡിപിക്ക് മണ്ഡലത്തില് രണ്ടാംസ്ഥാനത്ത് എത്താന് സാധിച്ചിരുന്നു. 340 വോട്ടുകള്‍ക്ക് മാത്രമായിരുന്നു എന്‍ഡിപിക്ക് വേണ്ടി മത്സരിച്ച രവീന്ദ്രന് തമ്പി എല്‍ഡിഎഫിലെ വിജയകുമാറിനോട് അന്ന് പരാജയപ്പെട്ടത്. എന്‍ഡിപി പിന്നീട് കേരള രാഷ്ട്രീയത്തില് നിന്ന് അപ്രത്യക്ഷമായെങ്കിലും വട്ടിയൂര്‍ക്കാവിലെ വിജയത്തില് എന്‍എസ്എസ് പിന്തുണ നിര്‍ണ്ണായകമായി തുടരുന്നുണ്ട്.\nഅതേസമയം, മറുവശത്ത് എന്‍എസ്എസ് നിലപാടിനെ മറികടക്കാനുള്ള തന്ത്രങ്ങള് ആവിഷ്കരിക്കുകയാണ് സിപിഎമ്മും ബിജെപിയും. എന്‍എസ്എസ് നയത്തിനെതിരെ വീടുകള് കയറി നിലപാട് വിശദീകരിക്കുകയാണ് എല്‍ഡിഎഫ് നേതാക്കള്. എന്‍എസ്എസ് സ്വാധീന മേഖലയായ നെട്ടയം ഉള്‍പ്പടേയുള്ള മേഖലയില് മന്ത്രി കടകംപള്ളി സുരേന്ദ്രന് നേരിട്ടെത്തിയാണ് എല്‍ഡിഎഫ് നിലപാട് വിശദീകരിക്കുന്നത്.\nസമുദായ അംഗങ്ങളെ നേരില് കണ്ട് എല്‍ഡിഎഫ് സര്‍ക്കാര് കൊണ്ടുവന്ന മുന്നോക്ക സംവരണം അടക്കമുള്ള കാര്യങ്ങളും നിരത്തുന്നു. എന്‍എസ്എസ് നിലപാടില് ആശങ്കയില്ലെന്നാണ് പുറത്ത് പറയുന്നതെങ്കിലും അണിയറയില് നായര് വോട്ടുകള് ഉറപ്പിക്കാന് വിവിധ തരത്തിലുള്ള പദ്ധതികളാണ് ഇടതുമുന്നണി ആവിഷ്കരിക്കുന്നത്.\nനേതാക്കള്‍ക്ക് പുറമെ നായര് സമുദായത്തില് നിന്നുള്ള പാര്‍ട്ടി പ്രവര്‍ത്തകരേയും രംഗത്തിറക്കി സ്ക്വാഡ് പ്രവര്‍ത്തനം സജീവമായി മുന്നോട്ട് കൊണ്ടുപോവുകയാണ് എല്‍ഡിഎഫ്. നിലപാട് മയപ്പെടുത്തണം എന്നഭ്യര്‍ത്ഥിക്കാന് സിപിഎം നേതാക്കള് താലൂക്ക് യൂണിയന് നേതൃത്വത്ത നേരില് കണ്ടെങ്കിലും സുകുമാരന് നായരുടെ നിര്‍ദ്ദേശം വ്യക്തമാണെന്നായിരുന്നു മറുപടി,\nഒരുവശത്ത് സമുദായഅംഗങ്ങളുടെ വോട്ടുറപ്പിക്കുന്നതിനോടൊപ്പം തന്നെ പരസ്യമായി യുഡിഎഫ് അനുകൂല നിലപാട് സ്വീകരിച്ച എന്‍എസ്എസിനെതിരെ രൂക്ഷമായി വിമര്‍നമാണ് ഇടത് നേതാക്കള് നടത്തുന്നത്. വട്ടിയൂര്‍ക്കാവില് ഒരു സംഘടന ജാതി പറഞ്ഞ് വോട്ട് തേടുന്നുവെന്നും ഇതിനെതിരെ പരാതി നല്‍കുമെന്നും കോടിയേരി തുറന്നടിച്ചു.\nതിരുവനന്തപുരത്ത് ആരെങ്കിലും പറയുന്നതല്ല എന്‍എസ്എസ് നിലപാടെന്നായിരുന്നു സിപിഐ സംസ്ഥാന സെക്രട്ടറി കാനം രാജേന്ദ്രന്‍റെ പ്രതികരണം. വിശ്വാസവുമായി ബന്ധപ്പെട്ട വിഷയത്തില് മാത്രമാണ് അഭിപ്രായവ്യത്യാസമെന്ന് എന്‍എസ്എസ് ജനറല് സെക്രട്ടറി വ്യക്തമാക്കിയിട്ടുണ്ടെന്നും കാനം പറഞ്ഞു.\nശബരിമല വിഷയത്തില് എന്‍എസ്എസ് എന്‍ഡിഎയെ സംശയിക്കുന്ന നിലപാട് സ്വീകരിക്കരുതെന്നാണ് ബിജെപി നേതാവ് കുമ്മനം രാജശേഖരന് അഭിപ്രായപ്പെട്ടത്. ശരിദൂരമെന്ന എന്‍എസ്എസ് നിലപാട് എന്‍ഡിഎ വിരുദ്ധമാണെന്ന് കരുതുന്നില്ല. യുഡിഎഫിനായി എന്‍എസ്എസ് വോട്ട് ചോദിക്കുമെന്ന് വിശ്വസിക്കുന്നില്ല. തെറ്റിദ്ധാരണയുണ്ടാക്കി വോട്ട് നേടാനുള്ള ശ്രമം ബാലിശമാണെന്നും കുമ്മനം പറഞ്ഞു.\nഎന്‍എസ്എസുമായി ചര്‍ച്ച നടത്തുമെന്ന് കുമ്മനം നേരത്തെ പറഞ്ഞിരുന്നു. പ്രാദേശിക കരയോഗ തലം മുതല് വോട്ടുചോര്‍ച്ച ഒഴിവാക്കാന് ബിജെപി പ്രവര്‍ത്തനങ്ങള് തുടങ്ങിയിട്ടുണ്ട്. എന്‍എസ്എസ് നേതാക്കള് യുഡിഎഫിനായി ഗൃഹസന്ദര്‍ശനങ്ങള് തുടങ്ങിയതിന് ബദലായി സമുദായ അംഗങ്ങളായി പാര്‍ട്ടി പ്രവര്‍ത്തകകരെ രംഗത്ത് ഇറക്കി ബിജെപിയും ബദല് സ്ക്വാഡുകള് സജീവമാക്കാനാണ് തീരുമാനിച്ചിരിക്കുന്നത്.\nkerala by election 2019 nss vk prasanth by election manjeshwar ernakulam konni vattiyoorkavu aroor എന്‍എസ്എസ് മഞ്ചേശ്വരം എറണാകുളം കോന്നി വികെ പ്രശാന്ത്\nUDF in high hope with NSS support at vattiyoorkavu


ദിലീപ് പറഞ്ഞതൊക്കെ ശരിയെന്ന് സമ്മതിച്ച് ബെഹ്റ!! പക്ഷെ അറസ്റ്റ് ചെയ്തത്!!എല്ലാം വിശദമാക്കും! | lok nath behra says about dileep' s statement on actress attack case - Malayalam Oneindia\nദിലീപ് പറഞ്ഞതൊക്കെ ശരിയെന്ന് സമ്മതിച്ച് ബെഹ്റ!! പക്ഷെ അറസ്റ്റ് ചെയ്തത്!!എല്ലാം വിശദമാക്കും!\nPublished: August 12 2017, 9:03 [IST]\nതിരുവനന്തപുരം: നടിയെ ആക്രമിച്ച കേസിൽ ജനപ്രിയ താരം ദിലീപ് അറസ്റ്റിലായിട്ട് ഒരു മാസം പിന്നിട്ടിരിക്കെ അന്വേഷണം പുതിയ വഴിത്തിരിവിലെത്തിയിരിക്കുകയാണ്. വീണ്ടും ജാമ്യാപേക്ഷയ്ക്കായി ഹൈക്കോടതിയെ സമീപിച്ച ദിലീപ് ജാമ്യ ഹർജിയിലുന്നയിച്ചിരിക്കുന്ന ആരോപണങ്ങൾ പോലീസിനെ തന്നെ പ്രതിരോധത്തിലാക്കിയിരിക്കുകയാണ്.\nകേരളത്തെ അപമാനിക്കാൻ ശ്രമിക്കുന്ന സംഘികൾക്ക് പണി!! ഒറ്റക്കെട്ടായി നേരിടാൻ കൂട്ടായ്മ!പിന്നിൽ പിണറായി?\nജയിൽ നിന്ന് സുനി അയച്ച ഭീഷണിക്കത്ത് അന്നു തന്നെ ഡിജിപിക്ക് വാട്സ്ആപ്പ് ചെയ്തുവെന്നാണ് ദിലീപ് ഹർജിയിൽ വ്യക്തമാക്കിയിരിക്കുന്നത്. ഇക്കാര്യം ശരിയാണെന്ന് ഡിജി പി ലോക്നാഥ് ബെഹ്റ തന്നെ സമ്മതിച്ചിരിക്കുകയാണ്. മനോരമയോടാണ് ബെഹ്റയുടെ പ്രതികരണം.\nദിലീപ് പറയുന്നത് ശരി\nനടിയെ ആക്രമിച്ച കേസിലെ പ്രതി ദിലീപ് പറയുന്നത് ശരിയാണെന്ന് ബെഹ്റപറയുന്നു. അതേസമയം പോലീസ് പറയുന്നതും ശരിയാണെന്നാണ് അദ്ദേഹം പറയുന്നത്.\nഎന്നാൽ ആര് പറയുന്നതാണ് കൂടുതൽ ശരിയെന്ന് പരസ്യമായിപറയാനാകില്ലെന്നും ബെഹ്റ. കേസ് കോടതിയുടെ പരിഗണനയിലായതിനാൽ കൂടുതൽ പറയുന്നത് കോടതിയലക്ഷ്യമാണെന്നും അദ്ദേഹം.\nഅതേസമയം ദിലീപ് പറഞ്ഞ കാര്യങ്ങൾ ഉൾപ്പെടെ വിശദമാക്കി കോടതിയിൽ സത്യവാങ് മൂലം നൽകുമെന്നും ബെഹ്റ പറയുന്നു.\nനടിയെ ആക്രമിച്ച കേസിലെ മുഖ്യപ്രതി സുനി ജയിലിൽ നിന്ന് തനിക്കയച്ച കത്ത് അന്നു തന്നെ ഡിജിപി ബെഹ്റയെ ഫോണിലൂടെയും വാട്സ്ആപ്പിലൂടെയും അറിയിച്ചെന്നും രണ്ട് ദിവസം കഴിഞ്ഞ് രേഖാമൂലം പരാതി നൽകിയെന്നുമാണ് ദിലീപ് ജാമ്യാപേക്ഷയിൽ വ്യക്തമാക്കിയിരിക്കുന്നത്.\nഎന്നാൽ സംഭവം നടന്ന് 20 ദിവസം കഴിഞ്ഞാണ് പരാതിപ്പെട്ടതെന്നായിരുന്നു പോലീസിന്റെ വാദം. ദിലീപിന്റെ പുതിയ ജാമ്യാപേക്ഷയിലെ ആരോപണങ്ങൾ പോലീസിനെ പ്രതിരോധത്തിലാക്കുന്നതാണെന്നും വിവരങ്ങളുണ്ട്.\nസംഭവവുമായി ബന്ധപ്പെട്ട് ദിലീപ് നിരീക്ഷണത്തിലായിരുന്നുവെന്നാണ് ബെഹ്റ പറയുന്നത്. അതിനാൽ അങ്ങനെയൊരാളിൽ നിന്ന് പരാതി ലഭിക്കുമ്പോൾ പല കാര്യങ്ങളും പോലീസിന് അന്വേഷിക്കേണ്ടതായി വരുമെന്നും അദ്ദേഹം പറയുന്നു. അത് പോലീസ് ചെയ്തിരുന്നുവെന്നും അദ്ദേഹം.\nദിലീപിന്റെ പുതിയ ജാമ്യാപേക്ഷയിൽ കേസിലെ അന്വേഷണ ഉദ്യോഗസ്ഥയായ എഡജിപി സന്ധ്യയ്ക്കെതിരെയും പരാമർശമുണ്ട്. സന്ധ്യയും മഞ്ജുവാര്യരും തമ്മിൽ അടുത്ത ബന്ധമുണ്ടെന്നാണ് ദിലീപ് പറയുന്നത്.\nനടിയെ ആക്രമിച്ച കേസിൽ ദിലീപ് പുതിയ ജാമ്യാപേക്ഷ നൽകി. മുൻ അഭിഭാഷകനായ രാംകുമാറിനെ മാറ്റി. പകരം മുതിർന്ന അഭിഭാഷകനായ രാമൻപിള്ളയാണ് ദിലീപിനായി ഹാജരാകുന്നത്. ദിലീപിനെതിരെ ഗൂഢാലോചന നടക്കുന്നുണ്ടെന്നും സിനിമ മേഖലയിലെ പ്രമുഖർക്ക് ഇതിൽ പങ്കുണ്ടെന്നുമാണ് ജാമ്യാപേക്ഷയിൽ പറഞ്ഞിരിക്കുന്നത്.\ndileep arrest jail bail actress attack loknath behra ദിലീപ് അറസ്റ്റ് ജയില് ജാമ്യം നടി ആക്രമണം ലോക്നാഥ് ബെഹ്റ\nlok nath behra says about dileep' s statement on actress attack case\nStory first published: Saturday, August 12, 2017, 9:03 [IST]


പഴം, ശർക്കര, നെയ്യ് മാത്രം മതി... വെറും3ചേരുവകൾ കൊണ്ടൊരു സൂപ്പർ നാലുമണി പലഹാരം 😋👌 - Classic Movies\nപഞ്ഞിപോലെ സോഫ്റ്റ് ആയ ഒരു നാലുമണി പലഹാരം എളുപ്പത്തിൽ തയ്യാറാക്കിയാലോ.. വെറും മൂന്നു ചേരുവകൾ മാത്രം ഉപയോഗിച്ചു നല്ല ഹെൽത്തി ആയ ഈ വിഭവം തയ്യാറാക്കാം. പുതിയ രുചികൾ തേടുന്നവർക്ക് തീർച്ചയായും ഇഷ്ടപെടുന്ന ഒരു റെസിപ്പി ആണിത്.\nപഴം –2എണ്ണം\nഅണ്ടിപ്പരിപ്പ് – ആവശ്യമെങ്കിൽ മാത്രം\nഏതു പഴം ഉപയോഗിച്ചും എളുപ്പത്തിൽ തയ്യാറാക്കാക്കുന്ന ഒരു സ്വാദിഷ്ടമായ വിഭവം ആണിത്. പഴം കഴിക്കാത്തവർ വരെ ഇങ്ങനെ ഉണ്ടാക്കിയാൽ തീർച്ചയായും ചോദിച്ചു വാങ്ങി കഴിക്കും. തയ്യാറാക്കുന്നത് എങ്ങനെയാണെന്ന് വീഡിയോയിൽ വിശദമായി കാണിച്ചു തരുന്നുണ്ട്. ഇതുപോലെ നിങ്ങളും ഒന്ന് തയാറാക്കി നോക്കൂ.. തീർച്ചയായും എല്ലാവര്ക്കും ഇഷ്ടപ്പെടും.


ക്യാഷ്‌ലെസ് ഇക്കണോമി എഫക്ട് കംഫര്‍ട്ട് സ്റ്റേഷനിലും; ചില്ലറക്ക് പകരം ഉപഭോക്താവ് നല്‍കിയത് അഞ്ച് രൂപയുടെ ചെക്ക്\nSun Jan 21 2018 22:18:47 GMT+0530 (IST)\nNarada Desk| Updated On: 2016-12-03 17:33:06.0 | Location :\nപൊതുകക്കൂസില് കാര്യം സാധിക്കാന് പോയ ആള് ചില്ലറക്കു പകരം നല്‍കിയത് അഞ്ച് രൂപയുടെ ചെക്ക്. തമിഴ്‌നാട്ടിലെ മധുരയിലെ ഒരു പൊതു കക്കൂസിലാണ് അഞ്ചുരൂപയുടെ ചെക്ക് ലഭിച്ചത്.\nപ്രധാനമന്ത്രി നരേന്ദ്ര മോദിയുടെ ക്യാഷ്‌ലെസ് ഇക്കണോമി എഫക്ട് കംഫര്‍ട്ട് സ്റ്റേഷനിലും. പൊതുകക്കൂസില് കാര്യം സാധിക്കാന് പോയ ആള് ചില്ലറക്കു പകരം നല്‍കിയത് അഞ്ച് രൂപയുടെ ചെക്ക്. തമിഴ്‌നാട്ടിലെ മധുരയിലെ ഒരു പൊതു കക്കൂസിലാണ് അഞ്ചുരൂപയുടെ ചെക്ക് ലഭിച്ചത്.\nബിആര്‍എം മുരളീധരന് എന്നയാളാണ് ചെക്കിന്റെ ചിത്രം ഫേസ്ബുക്കില് അപ് ലോഡ് ചെയ്തിരിക്കുന്നത്. എന്നാല് ചെക്ക് എഴുതി നല്‍കിയ ആളുടെ പേരുവിവരങ്ങള് പുറത്തുവിട്ടിട്ടില്ല.\nഎല്ലാ ഇടപാടുകളും ക്യാഷ്‌ലെസ് ആയി നടത്തണമെന്ന പ്രധാനമന്ത്രിയുടെ പ്രഖ്യാപനത്തോടുള്ള പരിഹാസമായാണ് ഈ ചെക്ക് പ്രചരിക്കുന്നത്. പൊതു കക്കൂസില് പ്രാഥമിക ആവശ്യം നിറവേറ്റാന് പോലും ചെക്ക് ഉപയോഗിക്കുന്ന അള്‍ട്ര മോഡേണ് ഇന്ത്യന് സംസ്‌കാരത്തിന്റെ ഉദാഹരണമായി ഇതിനെ കാണാം എന്നുള്ള കമന്റുകളാണ് ചിലര് പങ്കുവയ്ക്കുന്നത്. നവംബര് എട്ടാം തിയ്യതി മുതല് തങ്ങള് ക്യാഷ്‌ലെസ് ആണെന്നും ഒരാള് പറയുന്നു.\nഎന്തായാലും നോട്ടുനിരോധനം കൊണ്ട് ഇങ്ങനെയുള്ള വലിയ 'പുരോഗതികള്' രാജ്യത്തെ ജനങ്ങള്‍ക്കുണ്ടായെന്നുവേണം കരുതാന്. എന്നാല്, ഈ ചെക്ക് വിദ്യയൊന്നും പൊതു കക്കൂസുകളില് ഉപയോഗപ്രദമല്ല. അതിനാല് അവിടേക്കു പോകുന്നവര് ആവശ്യത്തിന് ചില്ലറ കരുതുന്നതു തന്നെയാണ് ബുദ്ധി.\n5 Rs Cheque


ഞായറാഴ്ച 29,704 പേര്‍ക്ക് കോവിഡ്; 34,296 പേര് രോഗമുക്തി നേടി - Express Herald\nചികിത്സയിലുള്ളവര് 4,40,652; ആകെ രോഗമുക്തി നേടിയവര് 17,00,528\nകേരളത്തില് ഞായറാഴ്ച 29,704 പേര്‍ക്ക് കോവിഡ്-19 സ്ഥിരീകരിച്ചു. മലപ്പുറം 4424, എറണാകുളം 3154, പാലക്കാട് 3145, തൃശൂര് 3056, തിരുവനന്തപുരം 2818, കൊല്ലം 2416, കോഴിക്കോട് 2406, കോട്ടയം 1806, ആലപ്പുഴ 1761, കണ്ണൂര് 1695, ഇടുക്കി 1075, പത്തനംതിട്ട 798, വയനാട് 590, കാസര്‍ഗോഡ് 560 എന്നിങ്ങനേയാണ് ജില്ലകളില് രോഗ ബാധ സ്ഥിരീകരിച്ചത്.\nരോഗം സ്ഥിരീകരിച്ചവരില് 218 പേര് സംസ്ഥാനത്തിന് പുറത്ത് നിന്നും വന്നവരാണ്. 27,451 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 1951 പേരുടെ സമ്പര്‍ക്ക ഉറവിടം വ്യക്തമല്ല. മലപ്പുറം 4277, എറണാകുളം 3100, പാലക്കാട് 1694, തൃശൂര് 3041, തിരുവനന്തപുരം 2640, കൊല്ലം 2403, കോഴിക്കോട് 2345, കോട്ടയം 1751, ആലപ്പുഴ 1758, കണ്ണൂര് 1566, ഇടുക്കി 1005, പത്തനംതിട്ട 756, വയനാട് 573, കാസര്‍ഗോഡ് 542 എന്നിങ്ങനെയാണ് സമ്പര്‍ക്കത്തിലൂടെ രോഗം ബാധിച്ചത്.\n2 പുതിയ ഹോട്ട് സ്‌പോട്ടുകളാണുള്ളത്. ഒരു പ്രദേശത്തേയും ഹോട്ട് സ്‌പോട്ടില് നിന്നും ഒഴിവാക്കിയിട്ടില്ല. നിലവില് ആകെ 852 ഹോട്ട് സ്‌പോട്ടുകളാണുള്ളത്.


ആര്‍ട്‌സ് ആന്‍ഡ് മെഡിസിനില് പെണ്‍കൂട്ടായ്മ | It wasaday of woman power - Malayalam Oneindia\nആര്‍ട്‌സ് ആന്‍ഡ് മെഡിസിനില് പെണ്‍കൂട്ടായ്മ\nPublished: October 29 2014, 16:11 [IST]\nകൊച്ചി: കൊച്ചി ബിനാലെ ഫൗണ്ടേഷന്റെ ആര്‍ട്‌സ് ആന്‍ഡ് മെഡിസിന് പരിപാടിയില് പെണ്‍ശക്തിയുടെ ദിനമായിരുന്നു ബുധനാഴ്ച. പിന്നണിഗായകരായ സംഗീത ശ്രീകാന്ത്, സൗമ്യ രാമകൃഷ്ണന്, നടി മുത്തുമണി എന്നിവരാണ് രോഗികള്‍ക്കും കൂട്ടിരിപ്പുകാര്‍ക്കും സാന്ത്വനമായി എറണാകുളം ജനറല് ആശുപത്രി പരിസരത്തെത്തിയത്.\nആര്‍ട്‌സ് ആന്‍ഡ് മെഡിസിന് 36 ആഴ്ചകള് പിന്നിടുകയാണ്. ബുധനാഴ്ചകളിലെ പ്രസന്നമായ പ്രഭാതത്തിനായി ഓരോരുത്തരും കാത്തിരിക്കുന്ന സ്ഥിതിയാണിപ്പോള്. പരിപാടി തുടര്‍ച്ചയായി വീക്ഷിക്കുന്ന ചില രോഗികളും ഇവിടെയുണ്ട്.\nആശുപത്രികളില് എല്ലാവരും സാധാരണ ഉത്ക്കണ്ഠാകുലരായി കാണപ്പെടുമ്പോള് ബിനാലെ ഫൗണ്ടേഷന് അവര്‍ക്ക് സംഗീതത്തിലൂടെ ശുശ്രൂഷയുമായെത്തുന്നത് അത്ഭുതകരമായ കാര്യമാണെന്ന് മുത്തുമണി പറഞ്ഞു. 'ധ്വനി'യിലെ പ്രശസ്തമായ ''ജാനകീ ജാനേ'' എന്ന ഗാനം ആലപിച്ച് സംഗീതയും പിന്നാലെ ''അനുരാഗലോല ഗാത്രി'' പാടി സൗമ്യയും വേദിയിലെത്തി. സെന്റ് തെരേസാസ് കോളജില് സഹപാഠികളായിരുന്ന ഇവര് ഏതാനും വര്‍ഷങ്ങളായി പിന്നണി ഗാന രംഗത്തുണ്ട്. ചെറിയൊരു ഡിസ്‌ക് പ്രശ്‌നംമൂലം താന് ബുദ്ധിമുട്ടനുഭവിക്കുന്നുണ്ടെങ്കിലും വേദനിക്കുന്നവര്‍ക്ക് ആശ്വാസം നല്‍കാന് തന്റെ കഴിവ് ഉപയോഗിക്കാനായതില് സന്തോഷമുണ്ടെന്ന് സൗമ്യ പറഞ്ഞു.\nമെഹ്ബൂബ് മെമ്മോറിയല് ഓര്‍ക്കസ്ട്രയുടെയും എറണാകുളം ജില്ലാ ഭരണകൂടത്തിന്റെയും സഹകരണത്തോടെ കഴിഞ്ഞ ഫെബ്രുവരി മുതലാണ് ആര്‍ട്‌സ് ആന്‍ഡ് മെഡിസിന് പരിപാടി സംഘടിപ്പിച്ചുവരുന്നത്. കഴിഞ്ഞയാഴ്ച കുട്ടികളുടെ ദീപാവലി സ്‌പെഷ്യലായിരുന്നെങ്കില് ഇത്തവണ സ്ത്രീകളുടെ പരിപാടിയായിരുന്നു.\nചലച്ചിത്രതാരങ്ങളുള്‍പ്പെടെയുള്ള പ്രമുഖര് അഭിനന്ദിക്കുകയും പങ്കെടുക്കാന് താല്‍പര്യപ്പെടുകയും ചെയ്യുന്നതില് ബിനാലെ ഫൗണ്ടേഷന് സന്തോഷമുണ്ടെന്നും ഫൗണ്ടേഷന് പ്രതിനിധി ബോണി തോമസ് പറഞ്ഞു.\nwoman programme hospital കൊച്ചി പരിപാടി ഹോസ്പിറ്റല് സ്ത്രീകള്\nIt wasaday of “girl power” at the Kochi Biennale Foundation’s “Arts and Medicine” programme in the city on Wednesday. playback singers Sangeetha Sreekanth and Sowmya Ramakrishnan, actress Muthumani were the participants in the weekly cultural session at the Ernakulam Government General Hospital.\nStory first published: Wednesday, October 29, 2014, 16:11 [IST]


മോദി അധികാരത്തിലേക്കെന്ന് എക്സിറ്റ് പോളുകൾ: മൃഗീയ ഭൂരിപക്ഷത്തിന് സാധ്യതയില്ല\nNew Delhi, First Published 19, May 2019, 10:04 PM IST\nബിജെപി അവകാശപ്പെട്ടത് പോലെ 'മോദി സുനാമി'യില്ല എന്ന് തന്നെയാണ് എക്സിറ്റ് പോളുകൾ പറയുന്നത്. പക്ഷേ, അതൊന്നും അധികാരത്തിലെത്തുന്നതിൽ നിന്ന് ബിജെപിക്ക് തടസ്സവുമാകില്ല.\nദില്ലി: 2019 ലോക്സഭാ തെരഞ്ഞെടുപ്പിൽ ഏറ്റവുമധികം സീറ്റുകൾ നേടുന്ന ഒറ്റപ്പാർട്ടിയായി ബിജെപി മാറുമെന്നും, സഖ്യ കക്ഷികൾക്കൊപ്പം ചേർന്ന് സർക്കാർ രൂപീകരിക്കാനാകുമെന്നും എക്സിറ്റ് പോൾ ഫലങ്ങൾ സൂചിപ്പിക്കുന്നു. എന്നാൽ കോൺഗ്രസിന് 2014-ലെ 44 എന്ന സംഖ്യയിൽ നിന്ന് മുന്നേറാനാകുമെന്നും പക്ഷേ, സഖ്യ കക്ഷികളും മഹാസഖ്യവും ചേർന്നാലും എൻഡിഎയെ മറികടക്കാൻ കഴിയില്ലെന്നുമാണ് എക്സിറ്റ് പോളുകൾ പറയുന്നത്.\nഅതേസമയം, ഉത്തർപ്രദേശിൽ എസ്‍പി - ബിഎസ്‍പി സഖ്യം ബിജെപിയുടെ മൃഗീയ ഭൂരിപക്ഷത്തിൽ ഇടിവുണ്ടാക്കുമെന്ന് മിക്ക എക്സിറ്റ് പോളുകളും അഭിപ്രായപ്പെടുന്നു. പശ്ചിമബംഗാളിൽ മമതാ ബാന‍ർജിയുടെ അപ്രമാദിത്തത്തിന് മോദി തരംഗം ഇടിവുണ്ടാക്കിയേക്കുമെന്ന് ചില എക്സിറ്റ് പോളുകളെങ്കിലും പറയുന്നു.\nസർവേ ഫലങ്ങൾ ഇങ്ങനെ :\nറിപബ്ലിക്ക് ടി വി\nഇന്ത്യയിലെ ഏറ്റവും വലിയ എക്സിറ്റ് പോൾ എന്ന അവകാശവാദത്തോടെ രണ്ട് എക്സിറ്റ് പോളുകളാണ് റിപ്പബ്ലിക് ടിവി നടത്തിയത്. 287 സീറ്റുകൾ നേടി നരേന്ദ്രമോദി സർക്കാർ വീണ്ടും അധികാരത്തിലെത്തുമെന്നാണ് റിപ്പബ്ലിക് ടിവി സി വോട്ടറുമായി ചേർന്ന് നടത്തിയ എക്സിറ്റ് പോൾ സർവേ പ്രവചിക്കുന്നത്. യുപിഎ 128 സീറ്റുകളും യുപിയിലെ എസ്‍പി, ബിഎസ്‍പി സഖ്യം 40 സീറ്റുകൾ നേടുമെന്ന് സി വോട്ടർ പ്രവചിക്കുന്നു. മറ്റുള്ളവർ 87 സീറ്റുകൾ നേടുമെന്നാണ് പ്രവചനം. ചുരുക്കത്തിൽ എൻഡിഎ 287, യുപിഎ 128, മറ്റുള്ളവർ 127\nഎൻഡിഎ 306 സീറ്റുകൾ നേടുമെന്നാണ് ടൈംസ് നൗ- വിഎംആ‌ർ എക്സിറ്റ് പോൾ ഫലം. യുപിഎക്ക് 132 സീറ്റുകളും, മറ്റുള്ളവർക്ക് 104 സീറ്റുകളും ലഭിക്കുമെന്ന് ടൈംസ് നൗ സ‌ർവ്വേ പറയുന്നു. ബിജെപി ഒറ്റക്ക് 300 സീറ്റ് കടക്കും എന്ന് ടൈംസ് നൗ പറയുന്നില്ല. ബിജെപിക്ക് ആകെ 262 സീറ്റുകൾ കിട്ടുമെന്നാണ് പ്രവചനം, കോൺഗ്രസിന് 78 സീറ്റുകൾ മാത്രം.\nസിഎൻഎൻ ന്യൂസ് 18\n336 സീറ്റുകൾ എൻഡിഎക്ക് കിട്ടുമെന്നാണ് സിഎൻഎൻ ന്യൂസ് 18 ഐപിഎസ്ഓസ് സർവ്വേ പ്രവചിക്കുന്നത്. യുപിഎ 82 സീറ്റുകളിൽ ഒതുങ്ങുമെന്ന് പറയുന്ന സർവ്വേ മറ്റുള്ളവർക്ക് 124 സീറ്റുകൾ കിട്ടുമെന്ന് പ്രവചിക്കുന്നു.\nഎല്ലാ സര്‍വേകളും ബംഗാളിലും ഒഡിഷയിലും വടക്കു കിഴക്കൻ സംസ്ഥാനങ്ങളിലും ബി.ജെപി മുന്നേറ്റം പ്രവചിക്കുന്നു. ബിഹാറിലും എൻ.ഡി.എ വ്യക്തമായ ആധിപത്യം നേടും . എന്നാൽ ദക്ഷിണേന്ത്യയിൽ കര്‍ണാടക ഒഴികെ മറ്റു സംസ്ഥാനങ്ങളിൽ ബി.ജെ.പിക്ക് വന് മുന്നേറ്റമുണ്ടാകില്ലെന്നാണ് എക്സിറ്റ് പോള് ഫലങ്ങള് . ബി.ജെ.പിക്ക് നിര്‍ണായകമായ യു.പിയിൽ ബി.ജെ.പിക്ക് കനത്ത തിരിച്ചടിയുണ്ടാകുമെന്ന് പ്രവചിക്കുന്നത് എ.ബി.പി നീൽസണ് സര്‍വേ മാത്രം . 33 സീറ്റ് ബി.ജെ.പിക്കെന്നാണ് ഫലം . മഹാസഖ്യത്തിന് 45 ഉം. ആദ്യം 22 ബി.ജെപിക്കെന്നായിരുന്നു പ്രവചനം. പിന്നേട് ഇത് തിരുത്തി . 277 സീറ്റ് നേടി കഷ്ടിച്ച് എൻ.ഡി.എ അധികാരത്തിൽ എത്തുമെന്ന് എ.ബി.പി എക്സിറ്റ് പോള് ഫലം. ബി.ജെ.പിക്ക് മാത്രം 227 സീറ്റെന്നാണ് പ്രവചനം. എൻ.ഡി.എയ്ക്ക് 306 ഉം യു.പിഎയ്ക്ക് 132 ഉം മറ്റുള്ളവര്‍ക്ക് 104 ഉം കിട്ടുമെന്നാണ് ടൈംസ് നൗ ഫലം . റിപ്പബ്ലിക് ജൻകി ബാത്ത് എൻ.ഡി.എയ്ക്ക് 30-5 ഉം യു.പി.യ്ക്ക് 124 ഉം മറ്റുള്ളവര്‍ക്കും മഹാസഖ്യത്തിന് 26 ഉം മറ്റുളവര്‍ക്ക് 87 ഉം കിട്ടുമെന്ന് പറയുന്നു. സീ വോട്ടര് എൻ.ഡി.എയ്ക്ക് 287 ഉം യു.പി.എയ്ക്ക് 128 ഉം മഹാസഖ്യത്തിന് 40ഉം മറ്റുള്ളവര് 87 ഉം കിട്ടുമെന്ന് പ്രവചിക്കുന്നു.\nകേരളത്തിൽ യുഡിഎഫ് തരംഗമെന്ന് എക്സിറ്റ് പോളുകൾ; ഇടത് മുന്നണിക്ക് 13 സീറ്റെന്ന് ന്യൂസ് 18\nLast Updated 19, May 2019, 10:46 PM IST


പരിസ്ഥിതി മന്ത്രാലയത്തിന്‍െറ അനുമതി ലഭിച്ചാലുടന് താനൂര് ഫിഷിങ് ഹാര്‍ബര് നിര്‍മിക്കും -മന്ത്രി | Madhyamam\ndate_range3July 2012 10:23 AM GMT\nപരിസ്ഥിതി മന്ത്രാലയത്തിന്‍െറ അനുമതി ലഭിച്ചാലുടന് താനൂര് ഫിഷിങ് ഹാര്‍ബര് നിര്‍മിക്കും -മന്ത്രി\nതാനൂ൪: താനൂ൪ ഫിഷിങ് ഹാ൪ബ൪ നി൪മാണം കേന്ദ്ര പരിസ്ഥിതി മന്ത്രാലയത്തിൻെറ അനുമതി ലഭിച്ചാലുടൻ ആരംഭിക്കുമെന്ന് മന്ത്രി കെ. ബാബു. താനൂ൪ ഫിഷറീസ് സ്കൂളിലെ കെട്ടിട നവീകരണ പ്രവൃത്തികളുടെ ഉദ്ഘാടനം നി൪വഹിക്കുകയായിരുന്നു അദ്ദേഹം.\nസംസ്ഥാനത്ത് മത്സ്യ തൊഴിലാളികൾക്ക് 3100 വീടുകൾ നൽകുന്നുണ്ട്. 2.5 ലക്ഷം രൂപയാണ് ഒരു വീടിന് നൽകുക. അതിന് പുറമെ 800 വീടുകൾ കൂടി നൽകും. പഞ്ചായത്തിൽ മത്സ്യഗ്രാമ പദ്ധതി പ്രകാരം 284 മത്സ്യതൊഴിലാളികൾക്ക് വീട് നൽകുമെന്നും മന്ത്രി പറഞ്ഞു.\nതാനൂ൪ ഒട്ടുംപുറം കെട്ടുങ്ങൽ പാലത്തിന് 26.7 കോടി അനുവദിച്ചിട്ടുണ്ട്. പഞ്ചായത്തിൻെറ ഭാഗത്തുനിന്നും പാലത്തിന് ഭൂമി ഏറ്റെടുക്കുന്നതിൽ അനാസ്ഥയുണ്ടായിട്ടുണ്ടെന്നും മന്ത്രി പറഞ്ഞു. എത്രയും പെട്ടെന്ന് പാലത്തിനനുവദിച്ച തുക വിനിയോഗിക്കാൻ പഞ്ചായത്ത് നടപടി കൈക്കൊള്ളണമെന്നും മന്ത്രി പറഞ്ഞു.\nഅബ്ദുറഹ്മാൻ രണ്ടത്താണി എം.എൽ.എ അധ്യക്ഷത വഹിച്ചു. ജില്ലാ പഞ്ചായത്ത് പ്രസിഡൻറ് സുഹറ മമ്പാട്, ഗ്രാമപഞ്ചായത്ത് പ്രസിഡൻറ് എം.പി. അഷ്റഫ്, ജില്ലാ പഞ്ചായത്തംഗം പി.പി. ഷംസുദ്ദീൻ, ഗ്രാമപഞ്ചായത്ത് വിദ്യാഭ്യാസ സ്ഥിരം സമിതി ചെയ൪മാൻ എം. രാജൻ, അംഗം എം.പി. ഹംസക്കോയ, കെ.കെ. സതീഷ്കുമാ൪, ഡി.ഡി.ഇ സി.കെ. ഗോപി, പി.ടി.എ പ്രസിഡൻറ് സി.എം. അലിക്കുട്ടി, നബാ൪ഡ് ജില്ലാ വികസന മാനേജ൪ കെ.പി. പത്മകുമാ൪, യു.കെ. ദാമോദരൻ, ഇ. ജയൻ, എ.പി. സുബ്രഹ്മണ്യൻ, എം. ഹംസു, ജനചന്ദ്രൻ, വി.വി. അബ്ദുറഹൂഫ്, എ. ഗണപതി എന്നിവ൪ സംസാരിച്ചു. ഹാ൪ബ൪ വിഭാഗം ചീഫ് എൻജിനീയ൪ എൻ. മോഹൻകുമാ൪ റിപ്പോ൪ട്ട് അവതരിപ്പിച്ചു. കെ.കെ. സതീശ്കുമാ൪ സ്വാഗതവും വി.എച്ച്.എസ്.ഇ പ്രിൻസിപ്പൽ ശാന്തകുമാരി നന്ദിയും പറഞ്ഞു.